ഉന്നം | Malayalam Children Stories Story | Binu R\nMalayalam Story : #256\nshortstory childhood children summer animals stone naughty malayalam childrenstories summer writing fun\nപന്ത്രണ്ടുകാരനായ ഞാൻ നട്ടം തിരിഞ്ഞ് എഴുന്നേറ്റു. നേരം പര പരാന്ന് വെളുക്കുന്നേയുള്ളു. ഓർമവെച്ച നാൾ മുതൽ ഞാൻ നേരം വെളുക്കുന്നതിന്മുമ്പേ എഴുന്നേൽക്കും. അതൊരു ശീലമായിരുന്നു. കാരണമുണ്ട്, എന്നും എന്തെങ്കിലുമൊക്കെ കാരണമുണ്ടായിരിക്കും. ഞാൻ വായിച്ച ചിത്രകഥയിലെ നായകരെല്ലാം സൂര്യൻ വിരിയുന്നതിനു മുമ്പേ എഴുന്നേറ്റ് ആയോധനമുറകളിൽ അഭ്യാസം നടത്തും. അച്ഛൻ പറഞ്ഞിട്ടുണ്ട്, ഈ സമയത്ത് ചെയ്യുന്ന അഭ്യാസനങ്ങളെല്ലാം മനസ്സിലുറക്കും. അതുകൊണ്ടാണ് ഞാൻ നേരത്തേ ഉണർന്നിരുന്നത്.\nഅന്നെന്റെ മനസ്സിൽ ഒരു ഗൂഢ ലക്ഷ്യമുണ്ടായിരുന്നു. ഉന്നം പഠിക്കണം. അതിനുള്ള എന്റെ മാധ്യമം കല്ലായിരുന്നു. പരന്ന കല്ലുകൾ പെറുക്കി അടുക്കിവച്ചു എറിഞ്ഞു വീഴ്ത്തണം. അതിനായി തലേന്നു തന്നെ ഒരുക്കവും തുടങ്ങി. മുറ്റത്തിന്റെ ഒരറ്റത് കല്ലുകൾ എല്ലാം എടുത്ത് അടുക്കിവച്ചു. എറിയാൻ പാകത്തിലുള്ള പതമുള്ള ഒതുക്കമുള്ള വക്കില്ലാത്ത കട്ടിയുള്ള പരന്ന കല്ലുകൾ മിറ്റത്തിന്റെ ഇങ്ങേ അറ്റത്തു കൊണ്ടു സൂക്ഷിച്ചു വച്ചിരുന്നു.\nഅമ്മയുടെ ചോദ്യത്തിനു മുമ്പിൽ ആദ്യമൊന്നു പകച്ചു. പിന്നെ പറഞ്ഞു. 'ഉന്നം പഠിക്കാനാ.' അമ്മയ്ക്ക് അതു കണ്ടും കേട്ടും അരിശവും ചിരിയും വന്നു. അമ്മ തറപ്പിച്ചു പറഞ്ഞു. ' ആരുടെയെങ്കിലും ദേഹത്തു കൊണ്ടാൽ അടിച്ചു തുട പൊട്ടിക്കും, പറഞ്ഞേക്കാം. '\nഅതുകൊണ്ടാണ് ഞാൻ എല്ലാവരും എഴുന്നേൽക്കുന്നതു മുന്നേ എഴുന്നേറ്റത്. ചേട്ടനും അനുജനും എട്ടുമണിയുടെ സയറൻ കേട്ടാലേ എഴുന്നേറ്റു വരികയുള്ളു. അമ്മ എന്നോടൊപ്പം എഴുന്നേൽക്കും. ചായയും പലഹാരങ്ങളും നേരമാകുമ്പോഴേക്കും ആവണ്ടേ.\nമുറ്റത്തു ചെന്ന് ഓരോ കല്ലുമെടുത്തു എറിയാനുള്ള ആയം ആരാഞ്ഞു. ഏറുത്തുടങ്ങി. ആദ്യത്തെ ഏറെല്ലാം അതിർത്തികൾ തിരഞ്ഞു പോയത് കുറച്ചൊന്നുമല്ല വേദനിപ്പിച്ചത്. പക്ഷേ ഒരു ദിനം അപ്രതീക്ഷിതമായി അതു സംഭവിച്ചു. അടുക്കിവച്ചിരുന്ന കല്ലുകൾ പലവഴിക്കു തെറിച്ചു. ഉറപ്പിക്കാനായി പല വട്ടവും പല ദിനങ്ങളും ആവർത്തിച്ചു. അകലങ്ങളും കൂട്ടിക്കൊണ്ടേയിരുന്നു.\nഅങ്ങിനെയിരിക്കെ പഠിച്ച അഭ്യാസം ഒന്നു പരീക്ഷിക്കാൻ തീരുമാനിച്ചു. തൊടികൾക്കു താഴെയുള്ള വിശാലമായ പാടത്തിന്റെ നടുവരമ്പിൽ ധാരാളം കൊക്കുകൾ വന്നിരിപ്പുണ്ട്. വെളുത്തതും കരിയില നിറമുള്ളതും, ഇടയിൽ ഒരു ചെമ്പൻ നിറമുള്ളതും. അതിനെ തന്നെ എറിയാൻ നിശ്ചയിച്ചു. പക്ഷേ, അങ്ങിനെ എറിയാൻ അത്ര താല്പര്യം ഉണ്ടായില്ല. ചക്കയിട്ടപ്പോൾ മുയൽ വീണെന്നേ ചേട്ടൻ പറയുള്ളൂ. അതു കൊണ്ടു തന്നെ ചേട്ടനെ വിളിച്ചു കൊണ്ടു വന്നു. എന്നിട്ട് കാര്യം പറഞ്ഞു. ആ ചെമ്പൻ കൊക്കാണ് ലക്ഷ്യം.\nചേട്ടൻ കുറേ നേരം ചിരിച്ചു. എനിക്ക് അതു കണ്ടു ദേഷ്യവും ഒപ്പം ഒരു ചളിപ്പും വന്നു. ചിരിക്കാതെ ഇതു നോക്കിക്കോ എന്നും പറഞ്ഞു കല്ലെടുത്ത് ഉന്നം നോക്കി ഒറ്റയേറ്. ദാ കിടക്കുന്നു ചെമ്പൻകൊക്ക് കഴുത്തൊടിഞ്ഞു വരമ്പത്. അതവിടെ കിടന്നു പിടഞ്ഞു. മറ്റു കൊക്കുകളെല്ലാം പറന്നു മറ്റൊരു വരമ്പിൽ പോയിരുന്നു.\nഞാൻ കയ്യിലെ ബാക്കിയെല്ലാ കല്ലുകളും താഴെയിട്ട് വിജയഭാവത്തിൽ ചേട്ടനെയൊന്നു നോക്കി. പിന്നെ തൊടിയിലെ നടവഴിയിലൂടെ പാടത്തിന്റെ നടവരമ്പിലൂടെ കൊക്കിന്റെയടുത്തേക്ക് ഓടി. അതിനടുത്തു ചെന്ന് അതിന്റെ കാലുകൾ കൂട്ടിപ്പിടിച്ചു പൊക്കിയെടുത്തു പൊക്കിപ്പിടിച്ചു ഒന്നു വട്ടം ചുറ്റി, ചുറ്റും അനേകം പേർ കണ്ടു നിൽക്കുന്ന പോലെ. പക്ഷേ, ആരുമുണ്ടായിരുന്നില്ല എന്നു പറയാൻ ആവില്ല. ഇങ്ങേക്കരയിൽ ചേട്ടനും അങ്ങേക്കരയിൽ അമ്മാവന്റെ മകൻ ചേട്ടനും നിന്നിരുന്നു. ഇങ്ങേക്കരയിലെ ചേട്ടന്റെ മുഖം കടന്നൽ കുത്തിയതു പോലെയും അങ്ങേക്കരയിലെ ചേട്ടന്റെ മുഖം നിറഞ്ഞ ചിരിയോടെയും ആയിരുന്നു. ആ രണ്ടു കണികൾക്കിടയിലൂടെ വരമ്പത്തു കൂടെ സന്തോഷവാനായി ഞാൻ വീട്ടിലേക്ക് ചെന്നു.\nഅതുകണ്ട് അമ്മയുടെ ശകാരം കൊടുമ്പിരി കൊണ്ടു. അടിയിലേക്കെത്തുമോ എന്ന് ശങ്കിച്ചു. അച്ഛൻ മാത്രമാണ് ഒരു ധൈര്യം തന്നത്. കൊള്ളാം എന്നൊരു വാക്കിലത്തൊതുങ്ങി.\nകുഴിച്ചിടാൻ തൂമ്പ തിരഞ്ഞപ്പോഴാണ് അച്ഛൻ പറഞ്ഞത്. 'എടാ കൊക്കിന്റെ ഇറച്ചിക്ക് നല്ല സ്വാദാണ്.' ഞാൻ അമ്മയെ തിരിഞ്ഞൊന്നു നോക്കി. അമ്മ അതിഷ്ടപ്പെടാത്ത പോലെ എന്നെ നോക്കി കണ്ണൊന്നുരുട്ടി അടുക്കളയിലേക്ക് കടന്നു പോയി. അച്ഛൻ അതിന്റെ തൊലി കളയാനും നന്നാക്കാനും കാണിച്ചു തന്നു. എന്നിട്ട് പറഞ്ഞു, ഇനി കിട്ടുമ്പോൾ തന്നെ ചെയ്തോണം. അതൊരു അനുഗ്രഹമായിരുന്നുവെന്ന് അന്നു തോന്നിയില്ല.\nഅത് ചട്ടിയിലാക്കി അടുക്കളയിൽ ചെന്നപ്പോൾ അമ്മയുടെ ശകാരത്തിന്റ കൊമ്പ് ഒടിഞ്ഞു വീണു. കാര്യം തിരഞ്ഞപ്പോൾ അച്ഛനെ പുറകിൽ കണ്ടു.\nഏറ് ഒരു ഹരമായി കൊണ്ടു നടന്നു. കൊക്കുകൾ എന്നെ കാണുമ്പോഴേ ശകാരിച്ചു കൊണ്ട് പറന്നു തുടങ്ങി. പിന്നെ പറന്നു പോകുന്നവയെ എറിഞ്ഞിട്ടു തുടങ്ങി. എന്റെ തലവെട്ടം കാണുമ്പോഴേ കൊക്കുകൾ ഉച്ചത്തിൽ ശകാരിച്ചു കൊണ്ട് പറന്നകലാൻ തുടങ്ങി. അപ്പോൾ മറ്റുള്ളവരെ ഉന്നം വച്ചു തുടങ്ങി. പച്ചക്കിളി, കാർമാൻ, മൈന, അണ്ണാൻ എന്നിവയൊക്കെ എല്ലാം ചട്ടിയിലാക്കി അടുക്കളയിൽ ചെല്ലും. അച്ഛന്റെ ഉത്തരവ് മറികടക്കാനുള്ള തന്റേടം അമ്മ അന്ന് കാണിക്കാത്തതു കൊണ്ട് അത് ഊണുമേശമേലെത്തും.\nഅങ്ങനെ കാലം പോകെ, കരോട്ടുള്ള മണിച്ചേട്ടൻ പാലും കൊണ്ട് വീട്ടിൽ വരുമ്പോഴെല്ലാം അമ്മയോട് പയ്യാരം പറയുന്നത് കേൾക്കായി. മണിച്ചേട്ടന്റെ കോഴികളെ കീരി പിടിക്കുന്നുവത്രെ. കോഴിയെ തിന്നുതിന്നു കീരിക്ക് കനം വച്ചു.\nഅമ്മയ്ക്കും ഉണ്ട് ഒരു കോഴിക്കൂട് നിറയെ കോഴികൾ. പൂവന്മാരും പിടകളും. പൂവന്മാരെല്ലാം നല്ല ചന്തമുള്ളവരാണ്. വളഞ്ഞു നിലം മുട്ടുന്ന അങ്കവാലുള്ളവ മുതൽ തിളങ്ങുന്ന തൂവലുകളുള്ളവ വരെ. ഭംഗിയിൽ പരസ്പരം മാറ്റുരക്കുന്നവർ. ഒരിക്കൽ അതിൽ സുന്ദരനായവനെ കീരി പിടിച്ചു കൊണ്ടു പോയി. അമ്മയുടെ സങ്കടം പറഞ്ഞറിയിക്കാൻ പറ്റില്ല. കഴിഞ്ഞ ആഴ്ച അച്ഛൻ ഒന്നിനെ പിടിക്കണമെന്ന് പറഞ്ഞിട്ടു പോലും അമ്മ സമ്മതിച്ചില്ല. അതിനെയാണ് കീരി കൊണ്ടു പോയത്.\nഅന്നു മുതൽ ഞാൻ കീരിയെ നോട്ടമിട്ടു തുടങ്ങി. തൊടികളിൽ വച്ചെങ്ങാനും എന്നെ കാണുമ്പോഴേ അവൻ ഓട്ടം തുടങ്ങും. പെട്ടെന്ന് പൊന്തകളിൽ മറയും. അവസാനം ഒരുദിനം അവൻ ഓടി മറയുന്നതിന്മുമ്പേ എന്റെ ഒരു നല്ല കല്ല് അവന്റെ കഴുത്തിൽ തന്നെ കൊണ്ടു. അവൻ ഞരണ്ടു പിരണ്ടു വീണു. ഞാൻ ഓടി അടുത്തു ചെന്നു. വാലിൽ പിടിച്ചൊന്നു വലിച്ചു. ആ ചത്ത കീരിയെയും കൊണ്ട് മുറ്റത്തിട്ടിട്ട് അമ്മയെ വിളിച്ചു. എന്റെ വിളിയുടെ ആഘാതത്തിൽ മണിച്ചേട്ടനും ഇറങ്ങി വന്നു. അമ്മക്ക് അവനെ കണ്ടപ്പോൾ ഒരു ഗർവ് വന്ന പോലെ തോന്നി. അമ്മ എന്റെ മുടിയിഴകളിലൂടെ കൈയ്യോടിച്ചു. അമ്മക്ക് സന്തോഷമായെന്ന് എനിക്ക് മനസ്സിലായി.\nഞാനതിനെ തിരിച്ചും മറിച്ചും ഇട്ടു. അതു കണ്ട് അമ്മ പറഞ്ഞു. കീരിയെ തിന്നാൻ കൊള്ളില്ല. എന്റെ മുഖം വാടുന്നത് മണിച്ചേട്ടൻ കണ്ടു. മണിച്ചേട്ടൻ പറഞ്ഞു. 'കീരിയുടെ ഇറച്ചി മുയലിറച്ചി പോലിരിക്കും. ഞാനിതിനെ കൊണ്ടു പോവുകയാ. കറിവച്ചു ഒരു പാത്രം കൊണ്ടു വരാം , എറിഞ്ഞിട്ടവന്.' അമ്മയുടെ സമ്മതം എന്നിൽ പൂത്തിരി വിടർത്തി.\nകാലങ്ങൾ ഉരുണ്ടു കൊണ്ടിരുന്നു. ഒരിക്കൽ അച്ഛൻ വീട്ടിലുള്ളപ്പോൾ അമ്മയുടെ കോഴികളിൽ ഒരുത്തനെ പിടിക്കുവാൻ തീരുമാനിച്ചു. പക്ഷേ അവയെ കൂട്ടിൽ നിന്നും അഴിച്ചുവിട്ടു കഴിഞ്ഞിരുന്നു. എല്ലാവരുടെയും അടുത്തേക്ക് അവ ചിക്കിച്ചിനക്കി പോകുമെങ്കിലും എന്റെ അടുത്തേക്കു വരില്ല. ചേട്ടനും അനുജനും എപ്പോഴും നോക്കുകുത്തികളാണ്. കഴിക്കാൻ അവർ മുമ്പിലുമുണ്ടാകും.\nഞാൻ പതുക്കെ തീറ്റയും ഒക്കെയിട്ട് വിളിച്ചു തുടങ്ങി. പിടകൾ വന്നു തീറ്റ തുടങ്ങി. പൂവൻ വരുന്നേയില്ല. എന്റെയും ക്ഷമകെട്ടു. ഞാൻ കുനിഞ്ഞു കല്ലെടുത്തു. കോഴി ഓട്ടവും തുടങ്ങി. മുൻവശത്തു മുറ്റം അടിക്കുന്ന വേലക്കാരിയുടെ മറുവശത്തു പോയി നിൽപ്പായി. ഞാൻ മുറ്റത്തിന്റെ ഇങ്ങേ തലക്കൽ നിന്ന് ഉന്നം പിടിച്ചു. ഒറ്റയേറ്, വാല്യക്കാരി കാലുമാറ്റി ചവിട്ടി. കല്ല് അവരുടെ കാലിന്റെ കണ്ണയിൽ തന്നെ. എല്ലുപൊട്ടിയില്ല. പക്ഷേ എന്റെ ഏറു നിന്നു. ഇനി കല്ലെടുത്താൽ തുടയിലെ തോലികാണില്ലെന്ന് അമ്മ വിരട്ടി. അച്ഛൻ അതു കണ്ടു നിന്നു, കേട്ടും നിന്നു.


By: Asha Sadasiv Published on: 20 June, 2019 3:46 PM IST\nപട്ടുനൂൽ അഥവാ സിൽക്കിന്റെ ഉല്പാദനത്തിനായി പട്ടുനൂൽ പുഴുക്കളെ വളർത്തുന്ന കൃഷിരീതിയാണ് പട്ടുനൂൽപ്പുഴു വളർത്തൽ അഥവാ സെറികൾച്ചർ (Sericulture). കേരളത്തിലെ കാലാവസ്ഥയും സാഹചര്യങ്ങളും പട്ടുനൂല്‍പ്പുഴു വളര്‍ത്തലിന് തികച്ചും അനുകൂലമാണ്.പരിമിതമായ സ്ഥലവും കുറഞ്ഞ മുതല് മുടക്കും മതിയാകും. നിലവിൽ ഒരേക്കറോ അതിൽ കൂടുതലോ സ്ഥലത്ത് മൾബറി കൃഷിയിറക്കുന്ന കർഷകർക്ക് മാസം ഏകദേശം 50,000 മുതൽ 60,000 രൂപ വരെ ലാഭം ലഭിക്കുന്നുണ്ടെന്നാണ് കണക്ക്. 25 ഡിഗ്രി മുതൽ 27 ഡിഗ്രി വരെയുള്ള കാലാവസ്ഥയാണ് സെറി കൾച്ചറിന് അനുയോജ്യം.\nപട്ടുനൂൽപുഴു കൃഷിക്ക് കുറഞ്ഞത് ഒരേക്കർ സഥലത്ത് മൾബറിച്ചെടി വളർത്തേണ്ടതുണ്ട്. ഏകദേശം നാൽപത് മുതൽ നാൽപ്പത്തിയഞ്ച് ദിവസങ്ങൾക്കുള്ളിൽ മൾബറിച്ചെടികൾ പാകമാകും. വളർച്ചയെത്തിയ മൾബറിയിലയാണ് പട്ടുനൂൽ പുഴുക്കളുടെ ആഹാരം. കൃഷി തുടങ്ങി 22 ദിവസങ്ങൾക്കുള്ളിൽ വിളവെടുക്കാമെന്ന പ്രത്യേകതയും സെറികൾച്ചറിനുണ്ട്. കൊക്കൂണുകൾ ശാസ്ത്രീയമായി സംസ്‌കരിച്ചാണ് പട്ടുനൂൽ ഉത്്പാദിക്കുന്നത്. പട്ടുനൂൽ നിർമ്മിക്കുന്നവർ ചന്തയിൽ നിന്നും കൊക്കൂണുകൾ ലേലത്തിനെടുക്കുകയാണ് പതിവ്.\nപട്ടു വസ്ത്രങ്ങള്‍ക്ക് കേരളത്തില് വന്‍വിപണിയാണുളളത്. പ്രതിവര്‍ഷം 400 കോടി രൂപയുടെ സില്‍ക്ക് തുണിത്തരങ്ങളാണ് കേരളത്തില് വിറ്റഴിയുന്നത്. ഇന്ത്യയിലെ പ്രതിവര്‍ഷ പട്ടുനൂലുത്പാദനം പതിനായിരം ടണ് മാത്രമാണ്. ഇന്ത്യന് പട്ടിന് വിദേശവിപണിയില് നല്ല പ്രിയമുണ്ട്. ഈ സാഹചര്യത്തില് കേരളത്തില് കൊക്കൂണ് എത്രതന്നെ ഉത്പാദിപ്പിച്ചാലും വിപണനത്തിന് പ്രയാസമുണ്ടാവില്ലായെന്ന് സാരം.\nകേരളത്തിലെ കാലാവസ്ഥയും സാഹചര്യങ്ങളും പട്ടുനൂല്‍പ്പുഴു വളര്‍ത്തലിന് തികച്ചും അനുകൂലമാണ്.പരിമിതമായ സ്ഥലവും കുറഞ്ഞ മുതല് മുടക്കും മതിയാകും. ആദ്യ വിളവെടുപ്പിന് അഞ്ചാറുമാസം വേണ്ടിവരുമെങ്കിലും അതിനുശേഷം മാസ ശന്പളം പോലെ കൃത്യമായിട്ട് വരുമാനം കിട്ടും. അധ്വാനം വളരെ കുറവായതിനാല് സ്ത്രീകള്‍ക്കും കുട്ടികള്‍ക്കും ഈ തൊഴിലില് ഏര്‍പ്പെടാന് സാധിക്കും. പട്ടുനൂല്‍പ്പുഴു വളര്‍ത്തല് മുതല് വസ്ത്ര നിര്‍മ്മാണം വരെയുളള ഘട്ടങ്ങളില് ഏറെ തൊഴിലവസരങ്ങളുളള മേഖലയാണിത്.\nചെറുചണം ആരോഗ്യത്തിന്റെ പവര് ഹൗസ്\nജോ വര് എന്ന സ്വര്‍ഗം വിള\nകരനെല്‍ക്കൃഷിയില് നല്ല വിളവു നേടാം\nഏതു മണ്ണിലും മുതിര വളര്‍ത്താം\nനൊരി വിത്ത് കൃഷിചെയ്യാം\nചേന അച്ചാർ കഴിച്ചിട്ടുണ്ടോ\nഅഗ്രിടെക് ഹാക്കത്തോണില് പങ്കെടുക്കാം\nകേരളത്തിൻ്റെ നാടൻ ഉൽപന്നങ്ങൾ കേരള ബ്രാൻഡായി’ ലോക വിപണിയിലെത്തുന്നു\nഎറിയാട് പൊന്ന് വിളയിക്കാൻ വരുന്നു കാർഷിക കർമ്മസേന\nചിരട്ടയ്ക്കുള്ളില് ചിരകിയ തേങ്ങയും കരിക്കുമായി ഐ.ഡി. ഫ്രഷ്


അനങ്ങന്‍മലയുടെ പുരാവൃത്തങ്ങള് • Suprabhaatham\nപാലക്കാട് ജില്ലയിലെ അനങ്ങന്‍മലയെയും അതിന്റെ ചരിത്ര-ജൈവവൈവിധ്യങ്ങളെയും കുറിച്ച്\nപാലക്കാട് ജില്ലയിലെ ഒറ്റപ്പാലം താലൂക്കില് അനങ്ങന്നടി പഞ്ചായത്തില് ഒറ്റപ്പാലം-ചെര്‍പ്പുളശ്ശേരി പാതയുടെ ഓരത്ത് കാണപ്പെടുന്ന കരിങ്കല്‍മലയാണ് അനങ്ങന്‍മല. ഒറ്റപ്പാലത്തുനിന്ന് ചെര്‍പ്പുളശ്ശേരിയിലേക്ക് വാഹനത്തില് സഞ്ചരിക്കുമ്പോള് വരോട് തൊട്ട് തൃക്കടീരിവരെയുള്ള ദൂരമത്രയും അനങ്ങന്‍മലയെ കണ്ടുകൊണ്ടിരിക്കാം. കറുത്തിരുണ്ട ആകാരത്തോടു കൂടി ആകാശത്തേക്ക് ഉയര്‍ന്നുനില്‍ക്കുന്ന അനങ്ങന്‍മലയ്ക്കു കീഴിലുള്ള പ്രദേശം എന്ന നിലയ്ക്കാണ് അനങ്ങനടി എന്ന സ്ഥലനാമം ഉണ്ടായത്. കേരളത്തിന്റെ ആധുനിക ചരിത്രത്തില് അത്ര വലിയ പ്രാധാന്യമൊന്നും കല്‍പിക്കപ്പെട്ടിട്ടില്ലാത്ത ഈ പ്രദേശത്തിനു പക്ഷെ പ്രാചീന കേരള ചരിത്രത്തില് വലിയ സ്വാധീനമുണ്ടായിരുന്നതായി കാണാം. അനങ്ങന്‍മലയുടെ വടക്കുവശത്തെ പ്രകൃതി സൗന്ദര്യങ്ങളെ അടിസ്ഥാനമാക്കി ആ പ്രദേശത്തെ ടൂറിസ്റ്റ് സാധ്യതകള് ഫലപ്രദമാക്കാനുള്ള ശ്രമങ്ങള് കഴിഞ്ഞ സംസ്ഥാന സര്‍ക്കാരിന്റെ കാലത്ത് മാത്രമാണ് ആരംഭിച്ചത്. എന്നാല്, അനേകം സസ്യ-ഔഷധങ്ങളുടെ ലഭ്യത കൊണ്ടും വിവിധ ഗോത്രവര്‍ഗങ്ങളുടെ അധിവാസം കൊണ്ടും സന്ന്യാസിമാരും സൂഫികളും അടങ്ങിയ പരിവ്രാജകരുടെ സാന്നിധ്യം കൊണ്ടും വന്യമൃഗങ്ങളുടെ വിഹാരം കൊണ്ടുമെല്ലാം സജീവമായ ഒരു ഭൂതകാല ചരിത്രം അനങ്ങന്‍മലയ്ക്കുണ്ട്. ആ വശത്തേക്കു കടന്നുചെല്ലുന്ന വിശദ പഠനങ്ങള് വേണ്ടത്ര ഉണ്ടായിട്ടില്ല.\nജൈനമുനിമാര് ധാരാളമായി അധിവസിച്ചിരുന്ന ഒരു പ്രദേശമാണ് അനങ്ങന്‍മലയുടെ വടക്കേ ചെരിവിലുള്ള കീഴൂര്. കീഴൂരിനെ കുറിച്ചുള്ള പരാമര്‍ശങ്ങള് പന്ത്രണ്ടാം നൂറ്റാണ്ടിലെ ജൈന മഹര്‍ഷിമാരുടെ ലിഖിതങ്ങളില് കാണാമെന്ന് തമിഴ്‌നാട്ടിലെ ചരിത്ര ഗവേഷകനായിരുന്ന മുരുകദാസ് രേഖപ്പെടുത്തിയിട്ടുണ്ട്. കീഴൂര് ഭാഗത്ത് മുക്കാല് നൂറ്റാണ്ടുവരെയും കാണപ്പെട്ടിരുന്ന ഗുഹകള് ജൈനമുനിയറകളായിരുന്നു. പിന്നീടവ മണ്ണടിഞ്ഞ് അപ്രത്യക്ഷമായിപ്പോയി.\n1970കള് തൊട്ട് മലയാളം തമിഴ് ഉള്‍പ്പെടേ പല ദക്ഷിണേന്ത്യന് ഭാഷാ ചലച്ചിത്ര പ്രവര്‍ത്തകരുടെയും പ്രധാന ആകര്‍ഷണ സ്ഥലമായി അനങ്ങന്‍മലയുടെ പരിസര പ്രദേശങ്ങള് മാറുകയുണ്ടായി. രജനീകാന്തിന്റെയും കമലഹാസന്റെയും എം.ജി.ആറിന്റെയും നിരവധി ചിത്രങ്ങള് ഈ പ്രദേശത്ത് ചിത്രീകരിച്ചിട്ടുണ്ട്. സിനിമാക്കാരുടെ ആകര്‍ഷണത്തിനുമുന്‍പു തന്നെ എഴുത്തുകാര് അനങ്ങന്‍മലയുടെ ഗരിമയും പ്രകൃതി സൗന്ദര്യവും പകര്‍ത്തിയിരുന്നു. അപ്പു നെടുങ്ങാടി എഴുതിയ ‘കുന്ദലത’, ഇ.വി രാമന്‍പിള്ളയുടെ ‘വള്ളുവക്കോനാതിരി’ തുടങ്ങിയ നോവലുകളില് അനങ്ങന്‍മല കടന്നുവന്നു. അതിനുംമുന്‍പ് പ്രാചീന തമിഴ് കവി തോലറുടെ കവിതകളിലും രമണമഹര്‍ഷിയുടെ ചില വരികളിലും ദ്രുതാചലം എന്ന പേരില് പരാമര്‍ശിക്കപ്പെട്ടത് അനങ്ങന്‍മലയാണ് എന്ന അഭിപ്രായമുണ്ട്.\nസൂഫി കവിയായിരുന്ന ഇച്ച മസ്താന്റെ ‘വിരുത്തങ്ങള്’ എന്നറിയപ്പെട്ട വരികളില് ചിലതില് അനങ്ങന്‍മല കടന്നുവന്നിട്ടുണ്ട്. ഹിമാലയ സഞ്ചാര സാഹിത്യകൃതികളില് ഏറെ പ്രസിദ്ധമായ ‘ഹിമഗിരി വിഹാരം’ എന്ന കൃതി എഴുതിയ തപോവന സ്വാമികള്, പത്തൊന്‍പതാം നൂറ്റാണ്ടിന്റെ അവസാനത്തില് കീഴൂര് പ്രദേശത്ത് പര്‍ണശാല കെട്ടിത്താമസിച്ചിരുന്ന ബ്രഹ്മാനന്ദ തീര്‍ഥപാദ സ്വാമികള് ഉള്‍പ്പെടെ പല സന്ന്യാസിമാരും അനങ്ങന്‍മലയെ കുറിച്ചു രേഖപ്പെടുത്തിയിട്ടുണ്ട്. ഏറനാട്, വള്ളുവനാട് പ്രദേശങ്ങളിലെ ഹൈന്ദവ പൂര്‍വികര്‍ക്കിടയില് സവിശേഷമായ പരിഗണന നല്‍കപ്പെട്ടിരുന്ന ഒരു മലയാണ് അനങ്ങന്. തെക്കന് കേരളത്തില്‍നിന്നുള്ള തൈക്കാട്ട് അച്ചാവിനെ പോലുള്ള ചില ഹൈന്ദവ സിദ്ധരും അനങ്ങന്‍മലയുടെ താഴ്‌വാരത്തില് വന്ന് ഔഷധസസ്യങ്ങള് ശേഖരിച്ചുപോയിരുന്നതായി പഴമക്കാര് പറഞ്ഞുകേട്ടിട്ടുണ്ട്.\nവള്ളുവനാടിന്റെ നാട്ടുവൈദ്യ പാരമ്പര്യത്തില് അനങ്ങന്‍മല ചെലുത്തിയ സ്വാധീനത്തിന്റെ അടയാളമായിരുന്നു അരനൂറ്റാണ്ടു മുന്‍പുവരെയും സമീപ പ്രദേശങ്ങളില് നിലനിന്നിരുന്ന നാട്ടുവൈദ്യ പരമ്പരകള്. തൈക്കാട്ട് മൂസ്സന്മാരും തൃത്താല മേഴത്തൂര് വൈദ്യന്മാരും അനങ്ങന്‍മലയുടെ ഔഷധസമൃദ്ധിയെ ആശ്രയിച്ചവരായിരുന്നു. ആയുര്‍വേദവുമായും നാട്ടുവൈദ്യവുമായും ബന്ധപ്പെട്ട അനങ്ങന്‍മലയുടെ പ്രാചീനബന്ധം സ്ഥാപിക്കാനായി പണ്ടു പറയപ്പെട്ടിരുന്ന ഒരു കഥയാണ് ഹനുമാന് മൃതസഞ്ജീവനി അന്വേഷിച്ച് ഈ മലയില് വന്നിരുന്നുവെന്നത്. ഹനുമാന് മലയുടെ മുകളില് കാലുകുത്തിയപ്പോള് മല ചലിച്ചുവെന്നും അങ്ങനെയാണ് അനങ്ങന് എന്ന പേരുണ്ടായതെന്നും പറയപ്പെട്ടിരുന്നു. മലയുടെ ഏറ്റവും മുകളിലുള്ള ഒരടയാളം ഹനുമാന്റെ കാലടിപ്പാടായി കുട്ടികളൊക്കെ പറഞ്ഞുവന്നിരുന്നു. എന്നാല്, അത് ആദം നബിയുടെ കാലടിയാണെന്ന ഒരു മുസ്‌ലിം വേര്‍ഷനും കേള്‍വികള്‍ക്കിടയിലുണ്ട്.\nകേള്‍വികളും കഥകളും എത്തരത്തില് ആയിരുന്നാലും ശരി അനങ്ങന്‍മലയുടെ കിഴക്കും വടക്കും താഴ്‌വാരങ്ങളില് അനേകം ഹിന്ദു-മുസ്‌ലിം സാധകര് പത്തൊന്‍പതാം നൂറ്റാണ്ടിന്റെ അവസാനംവരെയും വസിച്ചിരുന്നതായി വ്യക്തമായ പരാമര്‍ശങ്ങള് കാണാം. ഖാദിരിയ്യാ സൂഫികള്‍ക്ക് പാലക്കാട് ജില്ലയിലുണ്ടായിരുന്ന സ്വാധീനം അത്തരം പരാമര്‍ശങ്ങള് സാധൂകരിക്കുന്നുണ്ട്. ഇച്ച മസ്താന് തന്നെയും അനങ്ങന്‍മലയുടെ താഴ്‌വാരത്ത് കുറച്ചുകാലം താമസിച്ചിരുന്നു. അതാവട്ടെ മുന്‍നൂറ്റാണ്ടുകളില് ആ പ്രദേശത്തിന് കേരളീയ സൂഫി പാരമ്പര്യ ചരിത്രത്തിലുണ്ടായിരുന്ന പ്രാധാന്യത്തിന്റെയും പരിഗണനയുടെയും ഓര്‍മപ്പെടുത്തലുമായിരുന്നു. വള്ളുവനാട്ടെ മുസ്‌ലിംകളുടെ ഓര്‍മകളില് ഇന്നും ജീവിച്ചിരിക്കുന്ന ബീരാന് ഔലിയ എന്നറിയപ്പെട്ടിരുന്ന ആത്മീയ സാധകന്റെയും ഇഷ്ടപ്രദേശമായിരുന്നു അനങ്ങന്‍മലയുടെ താഴ്‌വാരങ്ങള്.\nകുറുവ, ഉരുള, ചോല നായ്ക്കര് തുടങ്ങിയ വിഭാഗങ്ങളില്‍പെട്ട മലനിവാസികള് ഇരുപതാം നൂറ്റാണ്ടിന്റെ ആദ്യ ദശകങ്ങള്‍വരെയും അനങ്ങന്‍മലയ്ക്കു മുകളിലും താഴ്‌വാരങ്ങളിലുമായി അധിവസിച്ചുവന്നു. നാലു പതിറ്റാണ്ടുമുന്‍പാണ് അനങ്ങന്‍മലയില് നിന്ന് ആദിമ ഗോത്രവിഭാഗങ്ങള് പറ്റെ ഒഴിഞ്ഞുപോയത്. തേനും ഔഷധച്ചെടികളും കാട്ടുഫലങ്ങളും വിറകുമെല്ലാം അനങ്ങന്‍മലയുടെ താഴ്‌വരയിലെത്തിച്ച് വില്‍പന നടത്തിയിരുന്ന ആദിവാസികളെ കുറിച്ച് ബ്രിട്ടീഷ് റവന്യു രേഖകളില് വിവരങ്ങളുണ്ട്. പാലക്കാട്, കൊല്ലങ്കോട്, ചിറ്റൂര് ഭാഗങ്ങളിലെ ആഢ്യ ഹൈന്ദവ പ്രമാണിമാര്‍ക്കു വനവിഭവങ്ങള് എത്തിച്ചുനല്‍കിയിരുന്നതിന്റെ രേഖകളും കാണാം. പതിഞ്ഞ മൂക്കും വിടര്‍ന്ന കണ്ണുകളും കുറിയ ശരീരവുമുള്ള കുറുവ വിഭാഗത്തില്‍പെട്ട ആദിവാസികളെയാണ് ഏറ്റവും ഒടുവിലത്തെ ഘട്ടങ്ങളില് മലയുടെ സമീപ പ്രദേശങ്ങളില് കാണപ്പെട്ടിരുന്നത്.\nമുന്‍നൂറ്റാണ്ടുകളില് വന്‍മരങ്ങള് തിങ്ങിനിറഞ്ഞ താഴ്‌വാരമായിരുന്നു അനങ്ങന്‍മലയുടേത്. ബ്രിട്ടീഷുകാര് റെയില്‍പാത നിര്‍മാണത്തിനും കൊച്ചിന് പാലത്തിന്റെ നിര്‍മാണത്തിനുമായി ഈ വനപ്രദേശത്തുനിന്ന് മരങ്ങള് മുറിച്ചുകടത്തിയിരുന്നു. വേനല്‍ക്കാലങ്ങളില് പ്രത്യക്ഷപ്പെട്ടിരുന്ന പലതരം വന്യജീവികളുടെ വംശനാശത്തിന് ഇതു വഴിയൊരുക്കി. കടുവയും പുലിയും ഉള്‍പ്പെടെയുള്ള മൃഗങ്ങള് അനങ്ങന്‍മലയുടെ വനപ്രദേങ്ങളിലുണ്ടായിരുന്നു. ഇരുപതാം നൂറ്റാണ്ടിന്റെ ആദ്യ ദശകങ്ങളില് പാലക്കാടുവഴി മദിരാശിയില്‍നിന്നെത്തിയ ചില സായിപ്പന്മാര് അനങ്ങന്‍മലയുടെ ചെരുവില് കൂടാരം കെട്ടി താമസിക്കുകയും മൃഗവേട്ട നടത്തുകയും ചെയ്തതിനെ കുറിച്ചുള്ള വിവരണങ്ങള് ഒറ്റപ്പാലം അമ്പലപ്പാറ ദേശക്കാരനായിരുന്ന ഭാസ്‌കര മേനവന്റെ ‘വള്ളുവനാടും മദിരാശി സംസ്ഥാനവും’ എന്ന പുസ്തകത്തില് കാണാം. ഇദ്ദേഹം ബ്രിട്ടീഷ് റവന്യു വകുപ്പില് ജീവനക്കാരനായിരുന്നു.\nഅനങ്ങന്‍മലയുടെ ഏറ്റവും വലിയ സവിശേഷത മഴക്കാലത്ത് അതിനുണ്ടാകുന്ന ഭാവപരിണാമങ്ങളാണ്. വേനലില് ഉണങ്ങിക്കരിഞ്ഞു കറുത്തിരുണ്ട കരിങ്കല്‍കുന്നായി കാണപ്പെടുന്ന മല മഴപെയ്തു തുടങ്ങുന്നതോടെ പച്ചപ്പണിയാന് തുടങ്ങും. ഓരോ മഴയ്ക്കുമുന്‍പും മലയിലേക്കു കനത്ത കോടമേഘങ്ങള് ഇറങ്ങിവന്ന് അത്തരമൊരു മല അവിടെ ഉണ്ടായിരുന്നെന്ന് തോന്നിപ്പിക്കാത്ത വിധം അപ്രത്യക്ഷമാകും. മുകളില്‍നിന്നു കുത്തിയൊലിച്ചു ചോലകള് വഴി താഴേക്കിറങ്ങുന്ന മലവെള്ളം സമീപത്തെ പാടങ്ങളിലേക്ക് ചെന്നുചേര്‍ന്നിരുന്നു. പ്രദേശത്തെ ജലസമ്പുഷ്ടമാക്കുന്നതില് ഈ ചോലകള് വലിയ പങ്കുവഹിച്ചു. നാലു പതിറ്റാണ്ടുമുന്‍പുവരെയും അനങ്ങന്‍മലയിലെ ചോലകള് വേനലിലും സജീവമായിരുന്നു. താഴ്‌വാരത്തെ ജനങ്ങള് വേനലില് അത്തരം ചോലകളില് ചെന്നു കുളിക്കുകയും അലക്കുകയും ചെയ്തിരുന്നു ഒരുകാലം വരെയും. പിന്നീട് മഴക്കാലത്തുമാത്രം സജീവമാകുന്ന താല്‍ക്കാലിക നീര്‍ച്ചാലുകളായി മാറി അവ. ചോലകളില് മുന്‍പൊക്കെ ധാരാളം അപൂര്‍വ മത്സ്യഇനങ്ങള് കാണാമായിരുന്നു. നാട്ടിലെ ജലാശയങ്ങളിലും പാടങ്ങളിലും വെള്ളക്കെട്ടുകളിലുമൊന്നും കാണാതിരുന്ന അത്തരം അപൂര്‍വ മത്സ്യങ്ങള് ‘ചോലമീനുകള്’ എന്ന വേറിട്ട പേരിലാണ് അറിയപ്പെട്ടിരുന്നത്. മലമുകളില് വറ്റാതെ കിടന്നിരുന്ന ആഴമേറിയ വെള്ളക്കുഴികളില് വളര്‍ന്നിരുന്ന ചോലമീനുകള് മഴവെള്ളത്തില് താഴേക്കിറങ്ങി വന്നു പാടങ്ങളിലെത്തുമായിരുന്നു. മലയിറങ്ങുന്ന മീനുകളെ സാധാരണ മീനുകള്‍ക്കൊപ്പം തിന്നാന് അനങ്ങന്‍മലയുടെ താഴ്‌വാരങ്ങളിലെയും പാടപ്രദേശങ്ങളിലെയും ജനങ്ങള് മടിച്ചു. എന്നാല്, മലനിവാസികള് അവയെ പിടികൂടി ചുട്ടുതിന്നിരുന്നു. കറുത്തിരുണ്ടതും തലയില് തീച്ചുവപ്പും പാണ്ടുള്ളതും തുറിച്ചുനോക്കുന്നതു പോലെ വലിയ കണ്ണുകള് ഉള്ളവയൊക്കെയുമായിരുന്നു ചോലമീനുകള്. ഈ രൂപവ്യതിയാനമാണു നാട്ടുജനങ്ങളെ അവ ഭക്ഷിക്കുന്നതില്‍നിന്നു പിന്തിരിപ്പിച്ചത്.\nഅനങ്ങന്‍മലയില് ഉരുള്‍പ്പൊട്ടലുണ്ടായി വലിയ വെള്ളപ്പൊക്കാനുഭവം നേരിട്ടത്തിന്റെ മൂന്നു വിവരണങ്ങള് ബ്രിട്ടീഷ് രേഖകളില് കാണാം. 1820നും 1920നും ഇടയിലാണ് ഈ മൂന്ന് പ്രളയങ്ങളും ഉണ്ടായത്. എന്നാല്, താഴ്‌വാരപ്രദേശത്തെ പഴമക്കാര്‍ക്കിടയില് നിലനിന്നിരുന്ന ഒരു മഹാപ്രളയത്തെ കുറിച്ചുള്ള കേട്ടുകേള്‍വി വിവരണങ്ങള് ഏതു കാലത്തിന്റേതാണെന്നു വ്യക്തമല്ല. കരിങ്കല്‍മലയുടെ പ്രത്യക്ഷ രൂപത്തില് കാണുന്നതിന് ഉള്ളില് നിറയെ വെള്ളം കെട്ടിനില്‍ക്കുന്നുണ്ട് എന്ന വിശ്വാസം പഴമക്കാര്‍ക്കിടയിലുണ്ടായിരുന്നു. ഈ വിശ്വാസത്തെ ബലപ്പെടുത്തുന്ന വിധത്തില് ചില അറ്റ വേനലുകളിലും മലക്കുമുകളിലെ കിണര്‍രൂപത്തിലുള്ള കുഴികളില് തെളിജലം കാണപ്പെടുകയും ചെയ്തിരുന്നു. ഇങ്ങനെ മലക്കുള്ളില് കെട്ടിക്കിടക്കുന്ന വെള്ളം പാറപ്പഴുതുകളിലൂടെ പൊട്ടിയൊലിച്ചുവന്നാണു പ്രളയം ഉണ്ടാകുന്നതെന്നു പഴമക്കാര് കരുതി.\nഅനങ്ങന്റെ താഴ്‌വാരത്ത് സമീപകാലങ്ങളില് പോലും കൊടുംവേനലില് വറ്റാതെ കിടന്ന കിണറുകള് അത്ഭുതകരമായ തെളിമയുള്ളവയായിരുന്നു. ഉരുള്‍പൊട്ടലെന്ന ദുരന്തം ചില വര്‍ഷങ്ങളില് ഉണ്ടായെങ്കിലും കഴിഞ്ഞ ഏതാനും വര്‍ഷങ്ങള് സുരക്ഷിതമായിരുന്നു. എന്നാല്, ഇത്തവണ കേരളത്തിന്റെ പല ഭാഗങ്ങളിലും വലിയ ഉരുള്‍പൊട്ടലുകളുണ്ടായ പെരുമഴ നാളുകളില് അനങ്ങന്‍മലയുടെ ചില ഭാഗങ്ങളില്‍നിന്നു അസാധാരണ ശബ്ദങ്ങള് കേട്ടതായി സമീപവാസികളെ ഉദ്ധരിച്ചു മാധ്യമങ്ങള് റിപ്പോര്‍ട്ട് ചെയ്യുകയുണ്ടായി. കാലവര്‍ഷം അതിന്റെ പ്രാചീനപ്രകൃതത്തിലേക്കു തിരിച്ചുപോകുന്നതിന്റെ ലക്ഷണങ്ങള് പ്രകടിപ്പിക്കുമ്പോളെല്ലാം അനങ്ങന്‍മലയും ഇത്തരത്തില് അതിന്റെ പ്രാചീനമുഴക്കങ്ങള് പുറത്തെടുക്കാറുണ്ട്. ഉറങ്ങിക്കിടക്കുന്ന ഭൂതകാലം അനങ്ങന്‍മലയ്ക്കുണ്ട്.


പി രാജീവിനെ പിന്തുണച്ച് അരുണ് ജെയ്റ്റ്ലിയും പ്രമുഖരും - Janayugom Online\nHome / Uncategorized / Lok Sabha Election 2019 / പി രാജീവിനെ പിന്തുണച്ച് അരുണ് ജെയ്റ്റ്ലിയും പ്രമുഖരും\nPosted on March 20, 2019, 7:18 pm\nകൊച്ചി: പി. രാജീവിനെ എത്രയും വേഗം പാര്‍ലമെന്റില് തിരിച്ചെത്തിക്കണമെന്ന് കേന്ദ്രമന്ത്രി അരുണ് ജെയ്റ്റ്ലിയും രാജ്യസഭയിലെ പ്രതിപക്ഷ നേതാവായ ഗുലാം നബി ആസാദും യു പി മുഖ്യമന്ത്രി മായാവതിയും അടക്കമുള്ള പ്രമുഖര് ആവശ്യപ്പെടുന്ന ഒരു വീഡിയോ സോഷ്യല് മീഡിയയില് വൈറലായി. രാജ്യസഭാംഗമായി പി രാജീവ് വിരമിച്ച വേളയില് നല്‍കിയ യാത്രയയപ്പില് നേതാക്കള് നടത്തിയ പ്രസംഗങ്ങളടങ്ങിയ വീഡിയോ ക്ലിപ്പാണ് നവമാധ്യമങ്ങളില് തരംഗമാകുന്നത്.\nസര്‍ക്കാരിനെക്കൊണ്ട് ഏറെ പണിയെടുപ്പിച്ച ആളാണ് പി രാജീവെന്ന് വീഡിയോയില് കേന്ദ്രമന്ത്രി അരുണ് ജെയ്റ്റ്ലി പറയുന്നു. ഏത് സര്‍ക്കാരിനെയും മുള് മുനയില് നിര്‍ത്താനുള്ള ശേഷി അദ്ദേഹത്തിനുണ്ട്. ഓരോ ദിവസവും ഒരു വിഷയം അല്ലെങ്കില് മറ്റൊരു വിഷയവുമായി അദ്ദേഹം ചര്‍ച്ചക്ക് വന്നു. അവസാന നിമിഷം വരെ അദ്ദേഹം തന്റെ ആവശ്യങ്ങള്‍ക്ക് വേണ്ടി പോരാടിക്കൊണ്ടിരുന്നു. പാര്‍ലമെന്റ് ചട്ടങ്ങള് അദ്ദേഹം ആഴത്തില് പഠിക്കുകയും അതിലെ വ്യവസ്ഥകളില് ഗവേഷണം നടത്തുകയും ചെയ്തു. മുന് കാലങ്ങളില് കീഴ്‌വഴക്കം പോലെ പാസാക്കിക്കൊണ്ടിരുന്ന കാര്യങ്ങള് പലതും ചോദ്യം ചെയ്യപ്പെട്ടു. ഈ വ്യവസ്ഥകള് ചോദ്യം ചെയ്യപ്പെടാമെന്ന് പി. രാജീവില് നിന്നാണ് ഞങ്ങളെല്ലാം മനസിലാക്കിയത്. രാജീവിനെ പാര്‍ലമെന്റില് തിരിച്ചു കൊണ്ടുവരാന് സീതാറാം യെച്ചൂരി ഇടപെടണമെന്ന് ജെയ്റ്റ്ലി ആവശ്യപ്പെട്ടു.\nആദ്യ അവസരത്തില് തന്നെ പി രാജീവിനെ പാര്‍ലമെന്റില് തിരിച്ചു കൊണ്ടുവരണമെന്നാണ് കോണ്‍ഗ്രസ് നേതാവ് ഗുലാം നബി ആസാദ് സീതാറാം യെച്ചൂരിയോട് അഭ്യര്‍ഥിക്കുന്നത്. രാജീവ് വിരമിക്കുന്നത് സഭയ്ക്ക് ശരിക്കും നഷ്ടമാണ്. ചട്ടങ്ങളുടെ കാര്യത്തില് പി. രാജീവ് ഒരു വിജ്ഞാനകോശമാണെന്നും ഗുലാം നബി ആസാദ് പറയുന്നു.\nകാര്യപ്രാപ്തിയും കഴിവുമുള്ള മികച്ച പാര്‍ലമെന്റേറിയനായ രാജീവിനെ പാര്‍ലമെന്റില് തിരിച്ചു കൊണ്ടുവരാന് യെച്ചൂരി ഇടപെട്ട് അവസരമുണ്ടാക്കണമെന്ന് അന്ന് പാര്‍ലമെന്റംഗമായിരുന്ന ഉത്തര്‍പ്രദേശ് മുഖ്യമന്ത്രിയും ബി.എസ്.പി നേതാവുമായ മായാവതിയും ആവശ്യപ്പെട്ടു. മിക്കവാറും എല്ലാ പ്രവൃത്തി ദിവസങ്ങളിലും മുടങ്ങാതെ സഭയില് വരികയും തികഞ്ഞ തയ്യാറെടുപ്പോടെ വിഷയങ്ങള് അവതരിപ്പിക്കുകയും ചെയ്ത പി. രാജീവ് ചട്ടങ്ങല് വിശദീകരിക്കുന്ന കാര്യത്തില് അഗ്രഗണ്യനാണ്. ജനങ്ങള്‍ക്കും രാജ്യത്തിനും പ്രയോജനകരമായ കാര്യങ്ങള് ശക്തമായി ഉന്നയിക്കാന് അദ്ദേഹത്തിന് സാധിച്ചുവെന്നും മായാവതി ചൂണ്ടിക്കാട്ടുന്നു.\nഅവശവിഭാഗങ്ങള്‍ക്കു വേണ്ടി സഭയില് ശക്തമായി സംസാരിച്ച വ്യക്തിയാണ് പി. രാജീവ് എന്നും അതുകൊണ്ടു തന്നെ അദ്ദേഹം പോകുന്നത് പ്രയാസമുണ്ടാക്കുന്നുവെന്നും ലോക് താന്ത്രിക് ജനതാദള് നേതാവായ ശരത് യാദവ് പറയുന്നു. പി. രാജീവിനെ തീര്‍ച്ചയായും തിരിച്ചു കൊണ്ടുവരണമെന്ന് അദ്ദേഹം യെച്ചൂരിയോട് അഭ്യര്‍ഥിച്ചു.\nവിവിധ തുറകളില് മികവ് തെളിയിച്ചവരെ രാജ്യസഭയിലേക്ക് നോമിനേറ്റ് ചെയ്യുന്ന രീതി പിന്തുടര്‍ന്ന് പി. രാജീവിനെ കേന്ദ്രസര്‍ക്കാര് തന്നെ പാര്‍ലമെന്റിലേക്ക് നോമിനേറ്റ് ചെയ്യണമെന്നാണ് മുന് പ്രധാനമന്ത്രി ഐ.കെ ഗുജ്റാളിന്റെ മകനും ശിരോമണി അകാലിദള് എം.പിയുമായ നരേഷ് ഗുജ്റാള് ആവശ്യപ്പെട്ടത്. 2014–15ലെ ഏറ്റവും മികച്ച പാര്‍ലമെന്റേറിയനുള്ള അവാര്‍ഡ് പി. രാജീവിന് നല്‍കണമെന്നും അദ്ദേഹം നിര്‍ദേശിച്ചു. ചട്ടങ്ങളെക്കുറിച്ച് നടത്തിയ പഠനവും അതിനായി നടത്തിയ പ്രയത്നവും കൊണ്ട് പി. രാജീവ് നമ്മുടെയെല്ലാം ഹൃദയം കവര്‍ന്നിരിക്കുകയാണ്. പി. രാജീവ് തിരിച്ചുവരണമെന്ന് ഈ സഭ ഒന്നാകെ ആഗ്രഹിക്കുന്നുവെന്ന് ഗുജ്റാള് പറയുന്നു.\nഓരോ വാക്കും ഉത്തരവാദിത്തം വര്‍ധിപ്പിക്കും. കൂടുതല് വിനയമുള്ളവനാക്കും എന്നാണ് രാജീവ് തന്റെ ഫേസ്ബുക്ക് പേജില് ഈ വീഡിയോ ഷെയര് ചെയ്തു കൊണ്ട് പ്രതികരിച്ചത്.\nlok sabha election 2019 p rajeev\nസി കെ ചന്ദ്രപ്പൻ സ്മൃതി പുരസ്കാരം 2019 രാമചന്ദ്രബാബുവിന്\nകടത്തനാടിന്റെ മനസ്സ് ഇത്തവണ ഇടതുപക്ഷത്തിനൊപ്പം\nകണ്ണൂരിന് ‘ശ്രീ’ മതി വികസനത്തിന്‍റെ പൂക്കാലം


kj yesudas Archives - BIGNEWSLIVE | Latest Malayalam News\nHome Tag kj yesudas\nകൊച്ചി: ഗാനഗന്ധര്‍വ്വന് കെജെ യേശുദാസിന് ഇന്ന് 81ാം ജന്മദിനം. നാല് പതിറ്റാണ്ടായുള്ള ഗാനഗന്ധര്‍വ്വന്റെ പതിവ് മുടങ്ങിയിരിക്കുകയാണ് ഇത്തവണ. കഴിഞ്ഞ 48 വര്‍ഷമായി തന്റെ പിറന്നാള് ദിനമായ ജനുവരി ...\nന്യൂഡല്‍ഹി: എണ്‍പതാം പിറന്നാള് ആഘോഷിക്കുന്ന ഗാനഗന്ധര്‍വന് കെജെ യേശുദാസിന് പിറന്നാള് ആശംസകള് നേര്‍ന്ന് പ്രധാനമന്ത്രി നരേന്ദ്ര മോഡി. ട്വിറ്ററിലൂടെയാണ് മോഡി ഗാനഗന്ധര്‍വന് പിറന്നാള് ആശംസകള് നേര്‍ന്നത്. 'സ്വരമാധുര്യം ...\nഎണ്‍പതാം പിറന്നാള് ആഘോഷിക്കുന്ന ഗാനഗന്ധര്‍വന് കെജെ യേശുദാസിന് പിറന്നാള് ആശംസകള് നേര്‍ന്ന് ഗായിക സുജാത മോഹന്. ഫേസ്ബുക്ക് പോസ്റ്റിലൂടെയാണ് സുജാത ഗാനഗന്ധര്‍വന് പിറന്നാള് ആശംസകള് നേര്‍ന്നത്. 'വാക്കുകള്‍ക്ക് ...\nഗാനഗന്ധര്‍വന് കെജെ യേശുദാസിന് ഇന്ന് എണ്‍പതാം പിറന്നാള്. എല്ലാ വര്‍ഷവും തന്റെ പിറന്നാള് ഗാനഗന്ധര്‍വന് ആഘോഷിക്കുന്നത് മൂകാംബിക ക്ഷേത്ര സന്നിദ്ധിയില് ഗാനങ്ങള് ആലപിച്ചുകൊണ്ടാണ്. ഇത്തവണയും പതിവ് തെറ്റിക്കാതെ ...\nപത്തനംതിട്ട: ശബരിമലയില് ഒരു കാരണവശാലും യുവതികളെ പ്രവേശിപ്പിക്കരുതെന്ന് ഗാനഗന്ധര്‍വ്വന് കെജെ യേശുദാസ്. യുവതികള്‍ക്ക് പോകാന് വേറെ എത്രയോ ക്ഷേത്രങ്ങള് ഇന്ത്യയിലുണ്ടെന്നെന്നും അവര്‍ക്ക് അവിടേക്ക് പോകാമല്ലോയെന്നും യേശുദാസ് പറഞ്ഞു. ...\nകൊച്ചി: ആചാരങ്ങളെക്കുറിച്ച് അറിവുണ്ടായിരുന്നില്ല. ഇരുമുടിക്കെട്ടില്ലാതെ ഗായകന് കെജെ യേശുദാസ് പതിനെട്ടാംപടി കയറിയതിനെതിരെ 2018ല് ഹൈക്കോടതി സ്വമേധയാ കേസെടുത്തിരുന്നു. ആചാരലംഘനം നടന്നുവെന്ന ശബരിമല സ്‌പെഷല് കമ്മിഷണറുടെ റിപ്പോര്‍ട്ടിന്റെ അടിസ്ഥാനത്തിലായിരുന്നു ...


പഞ്ചാബിൽ നിന്നുള്ള ഇന്ത്യക്കാരുടെ സംഘടനയായ നോർത്ത് അമേരിക്കൻ പഞ്ചാബി അസോസിയേഷൻ എന്ന സംഘടനക്കാണ് ഹോംലാന്‍ഡ് സെക്യൂരിറ്റി ഡിപ്പാര്‍ട്ട്‌മെന്റ് വിവരങ്ങൾ കൈമാറിയത്.\n02 Dec, 2018 at 05:24 AM\n2014 നുശേഷം അമേരിക്കയില് രാഷ്ട്രീയ അഭയം തേടിയത് 20,000 ത്തിലധികം ഇന്ത്യക്കാരെന്ന് കണക്കുകള്. ഇതില് കൂടുതലും പുരുഷന്മാരാണ്.\nഈ വര്‍ഷം ജൂലൈ വരെ മാത്രം 7,214 ഇന്ത്യക്കാര് അമേരിക്കയുടെ രാഷ്ട്രീയ അഭയം തേടി അപേക്ഷ നല്‍കിയിട്ടുണ്ട്. ഇതില് 296 പേര് സ്ത്രീകളാണ്. യു.എസ് ആഭ്യന്തര സുരക്ഷ വകുപ്പായ ഹോംലാന്‍ഡ് സെക്യൂരിറ്റി ഡിപ്പാര്‍ട്ട്‌മെന്റാണ് ഈ കണക്കുകള് പുറത്തുവിട്ടത്. പഞ്ചാബിൽ നിന്നുള്ള ഇന്ത്യക്കാരുടെ സംഘടനയായ നോർത്ത് അമേരിക്കൻ പഞ്ചാബി അസോസിയേഷൻ എന്ന സംഘടനക്കാണ് ഹോംലാന്‍ഡ് സെക്യൂരിറ്റി ഡിപ്പാര്‍ട്ട്‌മെന്റ് വിവരങ്ങൾ കൈമാറിയത്. കാലിഫോർണിയ കേന്ദ്രീകരിച്ചാണ് നോർത്ത് അമേരിക്കൻ പഞ്ചാബി അസോസിയേഷന്റെ പ്രവര്‍ത്തനം. പഞ്ചാബില് നിന്നുള്ള അനധികൃത കുടിയേറ്റക്കാര്‍ക്കുവേണ്ടി പ്രവര്‍ത്തിക്കുന്ന സംഘടനയാണിത്.\nഎന്.എ.പി.എ യ്ക്ക് ലഭിച്ച കണക്കുപ്രകാരം 2014ൽ 2306 പേരും 2015ൽ 96 സ്ത്രീകൾ ഉൾപ്പെടെ 2971 ഇന്ത്യക്കാരുമാണ് രാഷ്ട്രീയ അഭയം തേടി അപേക്ഷ നൽകിയത്. 2016 ആയപ്പോഴും 123 സ്ത്രീകളുൾപ്പെടെ 4088 പേരും 2017ൽ 187 സ്ത്രീകളുൾപ്പെടെ 3656 ആളുകളും അപേക്ഷ നല്‍കി.\n2017 ല് ഇക്കാര്യത്തില് നേരിയ കുറവ് വന്നെങ്കിലും അപേക്ഷ നല്‍കുന്ന സ്ത്രീകളുടെ എണ്ണത്തില് വര്‍ധനവുണ്ടായി. ഈ കണക്ക് പ്രകാരം കഴിഞ്ഞ ജൂലൈ വരെ രാഷ്ട്രീയ അഭയം തേടി അപേക്ഷ നല്‍കിയ ഇന്ത്യക്കാരുടെ എണ്ണം 20235 ആണ്.\nകഴിഞ്ഞ രണ്ടുവര്‍ഷമായി രാഷ്ട്രീയ അഭയം തേടുന്ന ഇന്ത്യക്കാരുടെ എണ്ണത്തില് ഇരട്ടിയോളമാണ് വര്‍ധനവുണ്ടായിരിക്കുന്നതെന്നും ഇത് ആശങ്കാജനകമാണെന്നും എന്.എ.പി.എ അധ്യക്ഷന് സത്‌നാം സിങ് ചാചല് പറയുന്നു.\nസ്വന്തം രാജ്യത്ത് കുറ്റകൃത്യങ്ങളിൽപെട്ട് അന്വേഷണം നേരിടുന്നവർക്ക് അഭയം നൽകാൻ യു.എസില് വ്യവസ്ഥയില്ലെങ്കിലും, കലാപം, മതവിദ്വേഷം, ദേശീയത, രാഷ്ട്രീയ അഭിപ്രായത്തിലുള്ള ഭിന്നത, സാമൂഹിക സംഘടനകളിൽ അംഗമാകുക തുടങ്ങിയ പ്രശ്നങ്ങളില്‍പ്പെട്ട് സ്വന്തം രാജ്യത്ത് വേട്ടയാടപ്പെടുന്നവർക്ക് അഭയം നൽകാൻ യു.എസിൽ നിയമമുണ്ട്.


നാസയുടെ ആദ്യ സ്വകാര്യ ദൗത്യം പൂർത്തീകരിച്ച് യാത്രികർ തിരിച്ചെത്തി |\nMonday, August 3, 2020 7:40 AM IST\nവാഷിംഗ്ടണ് ഡിസി: നാസയിലെ ബഹിരാകാശ യാത്രികരായ ഡഗ് ഹർലിയും ബോബ് ബെഹ്ന്കനും തിരികെയെത്തി. മെക്സിക്കോ ഉൾക്കടലിലാണ് ബഹിരാകാശ യാത്രികരേയും വഹിച്ചുള്ള സ്പേസ് എക്സിന്‍റെ ക്രൂ ഡ്രാഗണ് പതിച്ചത്.\n2011ന് ശേഷം അമേരിക്കയുടെ ആദ്യ വലിയ ബഹിരാകാശ ദൗത്യമാണിത്. ഇത് അഭിമാന നിമിഷമാണെന്നും ഡ്രാഗണ് എൻഡോവറിനെ പ്രതിനിധീകരിച്ച് നാസയ്ക്കും സ്പേസ് എക്സിനും അഭിനന്ദനങ്ങൾ എന്നുമാണ് ഹർലി പ്രതികരിച്ചത്.\nനാസയുടെ ആദ്യത്തെ സ്വകാര്യ ദൗത്യമാണ് സ്പേസ് എക്സിന്‍റെ ഡ്രാഗണ് കാപ്സ്യൂൾ. മനുഷ്യരെ വഹിച്ചുള്ള നാസയുടെ സ്പേസ് എക്സിന്‍റെ ഫാൽക്കണ്9റോക്കറ്റ് ഫ്ളോറിഡയിലെ കെന്നഡി സ്പേസ് സെന്‍ററിൽ നിന്ന് മാർച്ച് 31നാണ് പറന്നുയർന്നത്.


പ്രതീഷ് ചാക്കോയുടെ ജൂനിയര് അഭിഭാഷകന് രാജു ജോസഫ് കസ്റ്റഡിയില് | Daily Indian Herald\nJuly 17, 2017 4:13 am By : Indian Herald Staff\nകൊച്ചി: നടിയെ ആക്രമിച്ച കേസിലെ പ്രതി പള്‍സര് സുനിയുടെ മുന് അഭിഭാഷകന് പ്രതീഷ് ചാക്കോയുടെ ജൂനിയറായി പ്രാക്ടീസ് ചെയ്യുന്ന അഭിഭാഷകന് രാജു ജോസഫ് കസ്റ്റഡിയില്. ചോദ്യം ചെയ്യുന്നതിനായി രാജു ജോസഫിനെ പോലീസ് കസ്റ്റഡിയില് എടുത്തിരിക്കുകയാണ്. രാജു ജോസഫിനെ ആലുവ പോലീസ് ക്ലബ്ബില് ചോദ്യംചെയ്യുകയാണ്.തൊണ്ടിമുതലായ മൊബൈൽ ഫോൺ ഒളിപ്പിച്ച കേസിലാണു പ്രതീഷ് ചാക്കോയെ പൊലീസ് അന്വേഷിക്കുന്നത്. ചോദ്യം ചെയ്യലിനു ഹാജരാകണമെന്ന് പൊലീസ് ആവശ്യപ്പെട്ടതിനു പിന്നാലെ അഡ്വ. പ്രതീഷ് ചാക്കോ ഒളിവിലാണ്. ഈ സാഹചര്യത്തിൽ പ്രതീഷ് ചാക്കോ എവിടെയുണ്ടെന്ന് അറിയാനാണ് രാജു ജോസഫിനെ ചോദ്യം ചെയ്തത്.\nഅന്വേഷണ ഉദ്യോഗസ്ഥർക്കു മുന്നിൽ ഹാജരാകണമെന്ന് പ്രതീഷ് ചാക്കോയോട് ഹൈക്കോടതി നേരത്തെ ആവശ്യപ്പെട്ടിരുന്നു.കുറ്റകൃത്യത്തിനു ശേഷം മെമ്മറി കാർഡ് സുനി കൈമാറിയത് പ്രതീഷ് ചാക്കോയ്ക്കാണെന്നാണ് പൊലീസ് സംശയിക്കുന്നത്. നടിയെ ആക്രമിച്ച ശേഷം സംഭവം ചിത്രീകരിച്ച മൊബൈൽ ഫോൺ പ്രതീഷ് ചാക്കോയെ ഏൽപ്പിച്ചിരുന്നുവെന്നാണ് സുനി നൽകിയിരിക്കുന്ന മൊഴി. കേസിലെ നിർണായക തെളിവായ ഫോണും മെമ്മറി കാർ‌ഡും വീണ്ടെടുക്കാൻ പൊലീസ് വിവിധയിടങ്ങളിൽ തിരച്ചിൽ നടത്തിയെങ്കിലും ഫോൺ കിട്ടിയില്ല. ഇതേത്തുടർന്നാണ് പ്രതീഷ് ചാക്കോയെ ചോദ്യം ചെയ്യാൻ പൊലീസ് തീരുമാനിച്ചത്.\nടി.വി കള്ളക്കടത്ത് മമ്മൂട്ടി പിടിയിൽ !..വാർത്ത പ്രചരിപ്പിച്ചത് ദിലീപ് വിഷയം മറക്കാൻ\nകാവ്യയോടൊപ്പമുള്ള ദിലീപിന്റെ ആദ്യ ഓണം കലങ്ങി; ഇത്തവണ ജയില് പുള്ളികളോടൊപ്പം\nജാമ്യാപേക്ഷ കോടതി തള്ളി ! ദിലീപിനെ രണ്ടു ദിവസത്തെ പൊലീസ് കസ്റ്റഡിയില് വിട്ടു\nനടി ആക്രമണക്കേസ്: രണ്ടാം പ്രതി മാര്‍ട്ടിന് കൊല്ലപ്പെട്ടേക്കാമെന്ന് വെളിപ്പെടുത്തല്; കേസ് കൃത്രിമമാണെന്ന മൊഴി ജീവനെടുക്കുമോ


ദുബൈ: ദുബൈ കരാമയില് ബുധനാഴ്ച ആരംഭിക്കുന്ന ദേ പുട്ട് റസ്റ്റോറന്റിന്റെ ഉദ്ഘാടനവുമായി ബന്ധപ്പെട്ട് നടന് ദിലീപ് ദുബൈയിലെത്തി. മാതാവ് സരോജവും അദ്ദേഹത്തിനോടൊപ്പമെത്തിയിട്ടുണ്ട്. നീട്ടി വളര്‍ത്തിയ താടിയുമായി സാധാരണ വേഷത്തിലെത്തിയ ദിലീപിനെ ദുബൈയിലെ സുഹൃത്തുക്കള് രാജ്യാന്തര വിമാനത്താവളത്തില് പൊന്നാടയണിയിച്ച് സ്വീകരിച്ചു. വീല്‍ചെയറിലാണ് അമ്മ സരോജം പുറത്തേയ്ക്ക് വന്നത്. ഇരുവരും പിന്നീട് താമസ സ്ഥലത്തേയ്ക്ക് പോയി. എവിടെയാണ് താമസിക്കുന്നതെന്ന് വെളിപ്പെടുത്തിയിട്ടില്ല.\nഅതേസമയം, ദിലീപിന്റെ ആത്മാര്‍ഥ സുഹൃത്തും പാര്‍ട്ണറുമായ നടനും സംവിധായകനുമായ നാദിര്‍ഷാ ഇന്നു രാവിലെ റസ്റ്റോറന്റില് മാധ്യമപ്രവര്‍ത്തകരെ നേരില് കണ്ട് പ്രവര്‍ത്തനങ്ങള് വിശദീകരിച്ചു. എന്നാല്, ദിലീപ് വൈകിട്ടോടെ മാത്രമേ ഇവിടെ എത്തുകയുള്ളൂ. ദിലീപും നാദിര്‍ഷയും കൂടാതെ, യുഎഇയില് നിന്നുള്ള അഞ്ച് പാര്‍ട്ണര്‍മാരാണ് റസ്റ്റോറന്റിനുള്ളത്. ദിലീപിന്റെ അമ്മയടക്കം അഞ്ച് പേരുടെ അമ്മമാരാണ് ബുധനാഴ്ച വൈകിട്ട് ഏഴിന് ഉദ്ഘാടനം നിര്‍വഹിക്കുക. കരാമയിലെ പാര്‍ക് റെജിസ് ഹോട്ടലിന് പിന്‍വശത്തായി അല് ഷമ്മാ കെട്ടിടത്തിലെ താഴത്തെ നിലയിലാണ് റസ്റ്റോറന്റ്. ഒട്ടേറെ മലയാളി റസ്റ്റോറന്റുകളുള്ള ദുബൈയിലെ പ്രധാനസ്ഥലമാണ് കരാമ. മലയാളി കുടുംബങ്ങള് നിരവധി താമസിക്കുന്ന പ്രദേശം കൂടിയാണിത്.\nനടിയെ ആക്രമിച്ച കേസില് ജാമ്യത്തിലിറങ്ങിയ നടന് ദിലീപ് കഴിഞ്ഞദിവസം അങ്കമാലി മജിസ്‌ട്രേറ്റ് കോടതിയിലെത്തിയാണ് ദുബൈയിലേയ്ക്ക് വരാനുള്ള പാസ്‌പോര്‍ട്ട് കൈപ്പറ്റിയത്. റസ്റ്റോറന്റിന്റെ ദുബൈ ശാഖയുടെ ഉദ്ഘാടനച്ചടങ്ങില് പങ്കെടുക്കാന് ഹൈക്കോടതി ദിലീപിന് അനുമതി നല്‍കിയിരുന്നു. തുടര്‍ന്നാണു പാസ്‌പോര്‍ട്ടിനായി ദിലീപ് കോടതിയിലെത്തിയത്.\nഭാര്യ കാവ്യ, മകള് മീനാക്ഷി എന്നിവരോടൊപ്പമാണ് ദിലീപ് ദുബൈയിലേക്ക് യാത്ര തിരിക്കുക എന്നു റിപ്പോര്‍ട്ടുകളുണ്ടായിരുന്നു. മീനാക്ഷിക്ക് സ്‌കൂളില് പരീക്ഷയായതിനാലാണ് ഈ തീരുമാനം മാറ്റിയതെന്നറിയുന്നു. നടിയെ ആക്രമിച്ച കേസില് ദിലീപിനെ എട്ടാം പ്രതിയാക്കി അന്വേഷണ സംഘം അനുബന്ധ കുറ്റപത്രം സമര്‍പ്പിച്ചതിനു ശേഷമാണ് ദുബൈ യാത്ര.\nദിലീപിന് ദുബൈയില് ഒട്ടേറെ സുഹൃത്തുക്കളും ബിസിനസ് പാര്‍ട്ണര്‍മാരുമുണ്ട്. നാദിര്‍ഷയും ദുബൈയിലെ പാര്‍ട്ണര്‍മാരുമാണ് റസ്റ്റോറന്റിന്റെ നിയമപരമായ രേഖകള് തയ്യാറാക്കിയത്. ദിലീപ് അറസ്റ്റിലാകുന്നതിന് മുന്‍പ് തന്നെ റസ്റ്റോറന്റ് ഉദ്ഘാടനത്തിന് തയ്യാറായിരുന്നു. എന്നാല്, അറസ്റ്റോടെ അത് നീട്ടിവയ്ക്കുകയായിരുന്നു.\nദിലീപിന്റെ ജയില്‍വാസം നീണ്ടുപോയതോടെ വന് തുക ചെലവിട്ട് നിര്‍മ്മിച്ച റസ്റ്റോറന്റിന്റെ ഭാവി തകരുമോയെന്ന ആശങ്കയിലായിരുന്നു ദുബൈയിലെ സുഹൃത്തുക്കള്. പിന്നീട്, ജാമ്യം ലഭിച്ചതോടെയാണ് റസ്റ്റോറന്റിന്റെ ഉദ്ഘാടനം നടത്താനായി ഒരുങ്ങിയത്.


ഗവര്‍ണറെ സന്ദര്‍ശിച്ച് കോണ്‍ഗ്രസും ജെഡിഎസും; ബിജെപി ആവശ്യപ്പെട്ടത് ഒരാഴ്ച്ച | Reporter Live\nഗവര്‍ണറെ സന്ദര്‍ശിച്ച് കോണ്‍ഗ്രസും ജെഡിഎസും; ബിജെപി ആവശ്യപ്പെട്ടത് ഒരാഴ്ച്ച\nBy Web Desk\tMay 15, 2018 9:34 pm A+ A-\nബംഗളുരു: ബിജെപിക്ക് പിന്നാലെ കര്‍ണാടക ഗവര്‍ണറെ കോണ്‍ഗ്രസ് ജെഡിഎസ് നേതാക്കള് സന്ദര്‍ശിച്ചു. സര്‍ക്കാര് രൂപീകരിക്കാനുള്ള അനുവാദവും സാവകാശവും തേടിയാണ് ഇരുകൂട്ടരും ഗവര്‍ണറെ സന്ദര്‍ശിച്ചത്. ബിജെപി ഒരാഴ്ച്ചത്തെ സമയമാണ് ഗവണ്‍മെന്റ് രൂപീകരിക്കാനായി ഗവര്‍ണറോട് ആവശ്യപ്പെട്ടിരിക്കുന്നത്. ഏറ്റവും വലിയ ഒറ്റക്കക്ഷി ബിജെപിയായ സ്ഥിതിക്ക് അവരുടെ ആവശ്യം ഗവര്‍ണര് അംഗീകരിക്കാനാണ് സാധ്യത. എന്നാല് ഒരാഴ്ച്ചയും മറ്റും സമയം കൊടുക്കാന് സാധ്യത കുറവാണെന്നാണ് വിലയിരുത്തല്.\nസംസ്ഥാനത്ത് കേവലഭൂരിപക്ഷത്തിന് വേണ്ടത് 113 സീറ്റുകളാണ്. ഇത്രയും സീറ്റുകള് ഏറ്റവും വലിയ ഒറ്റകക്ഷിയായ ബിജെപിക്ക് കിട്ടില്ലെന്ന് വ്യക്തമായതോടെയാണ് പുതിയ സഖ്യനീക്കം തിരക്കിട്ടുണ്ടായത്. കോണ്‍ഗ്രസ് ദേശീയ നേതൃത്വമാണ് പുതിയ നീക്കത്തിന് തുടക്കമിട്ടത്. കോണ്‍ഗ്രസ് മുന് അധ്യക്ഷ സോണിയ ഗാന്ധി, മുന് പ്രധാനമന്ത്രിയും ജെഡിഎസ് നേതാവുമായ എച്ച്ഡി ദേവഗൗഡയയുമായി സഖ്യസര്‍ക്കാരിനെ സംബന്ധിച്ച് ചര്‍ച്ച ആരംഭിക്കുകയായിരുന്നു. സോണിയയുടെ പ്രതിനിധിയായി പ്രവര്‍ത്തകസമിതി അംഗം ഗുലാംനബി ആസാദ്, ദേവഗൗഡയുമായി നടത്തിയ ചര്‍ച്ചയിലാണ് സഖ്യം സംബന്ധിച്ച സമ്മതം ജെഡിഎസ് അറിയിച്ചത്.\nഇതിന് പിന്നാലെ ജെഡിഎസിന് മുഖ്യമന്ത്രിസ്ഥാനം നല്‍കിക്കൊണ്ടുള്ള സഖ്യത്തിന് തയാറാണെന്ന് മുഖ്യമന്ത്രിയും കോണ്‍ഗ്രസ് നേതാവുമായ സിദ്ധരാമയ്യ വ്യക്തമാക്കി. കര്‍ണാടകയില് ജെഡിഎസിന് പിന്തുണ നല്‍കാന് കോണ്‍ഗ്രസ് ദേശീയ നേതൃത്വം തീരുമാനിച്ചതായും തീരുമാനം അനുസരിച്ച് തങ്ങള് ജെഡിഎസിന് പിന്തുണ നല്‍കുകയാണെന്നും കര്‍ണാടക പിസിസി അധ്യക്ഷന് ജി പരമേശ്വര വ്യക്തമാക്കി.\nഗവര്‍ണര് വാജുഭായി വാലയുടെ തീരുമാനം നിര്‍ണായകമാണ്. മോദിക്ക് സംസ്ഥാന നിയമസഭയിലെത്താന് തന്റെ മണ്ഡലം ഒഴിഞ്ഞുകൊടുത്തയാളാണ് വാജുഭായി വാല. പിന്നീട് മോദിയുടെ മന്ത്രിസഭയില് ധനമന്ത്രിയുമായിരുന്നു അദ്ദേഹം. മോദിയുടെ ഏറ്റവും വിശ്വസ്തനായ ഗവര്‍ണര് വാജുഭായി വാല സ്വീകരിക്കുന്ന നിലപാടിലേക്കാണ് ദേശീയ രാഷ്ട്രീയം ഉറ്റുനോക്കുന്നത്.\nകീഴ്‌വഴക്കങ്ങള് അനുസരിച്ചാണെങ്കില് ഏറ്റവും വലിയ ഒറ്റകക്ഷിയെയാണ് ഗവര്‍ണര് സര്‍ക്കാരുണ്ടാക്കാന് ക്ഷണിക്കുക. എന്നാല് ഗോവ, മണിപ്പൂര്, മേഘാലയ എന്നീ സംസ്ഥാനങ്ങളില് കോണ്‍ഗ്രസ് ഏറ്റവും വലിയ ഒറ്റകക്ഷിയായെങ്കിലും എംഎല്‍എമാരുടെ എണ്ണം നോക്കി പാര്‍ട്ടികളുടെ സഖ്യത്തെയാണ് ഗവര്‍ണര്‍മാര് സര്‍ക്കാരുണ്ടാക്കാന് ക്ഷണിച്ചത്. ഇങ്ങനെയാണ് ബിജെപി സഖ്യത്തിന് സര്‍ക്കാരുണ്ടാക്കാന് കഴിഞ്ഞത്. എന്നാല് ഈ രീതി കടുത്ത ബിജെപി നേതാവായ കര്‍ണാടക ഗവര്‍ണര് മാനദണ്ഡമാക്കുമോ എന്ന് കണ്ടറിയണം.\nഇതിനാല് തന്നെ ഏറ്റവും വലിയ ഒറ്റകക്ഷിയായ ബിജെപിയെ മന്ത്രിസഭയുണ്ടാക്കാന് ക്ഷണിക്കുകയും പിന്നീട് നിയമസഭയില് ഭൂരിപക്ഷം തെളിയിക്കാന് ആവശ്യപ്പെടാനുമാണ് സാധ്യത. ഈ സമയത്തിനുള്ളില് ജെഡിഎസ് പാളയത്തില് നിന്ന് ഏതാനും എംഎല്‍എമാരെ അടര്‍ത്തിയെടുക്കാന് ബിജെപിക്ക് കഴിയുകയും ചെയ്യും.\nMay 15, 2018 9:34 pm\nകര്‍ണാടകയില് നാടകീയ രാഷ്ട്രീയ നീക്കങ്ങള്; കുമാര സ്വാമിയെ മുഖ്യമന്ത്രിയാക്കാന് ജെഡിഎസും കോണ്‍ഗ്രസും ഒറ്റക്കെട്ട്;…\n‘അടുത്തത് കേരളം’; ബിജെപി മലയാളക്കരയുടെ മനസ്സ് കീഴടക്കുകതന്നെ ചെയ്യുമെന്ന് കെ സുരേന്ദ്രന്\nകോണ്‍ഗ്രസിന്റെ തന്ത്രത്തില് പകച്ച് ബിജെപി, മറുതന്ത്രവുമായി അമിത് ഷായും സംഘവും; നിര്‍ണായകമാവുക ഗവര്‍ണറുടെ…\nകര്‍ണാടകയില് കോണ്‍ഗ്രസ് തകര്‍ന്നടിഞ്ഞു, നാണംകെട്ട് കേരള നേതാക്കള് മടങ്ങുന്നു\nകര്‍ണാടകയില് കോണ്‍ഗ്രസ് -ജെഡിഎസ് സഖ്യം; സര്‍ക്കാരുണ്ടാക്കാനായി വൈകുന്നേരം ഗവര്‍ണറെ കാണും\nജെഡിഎസ് മുഖ്യമന്ത്രി പദവാഗ്ദാനം സ്വീകരിച്ചു; ബിജെപിക്ക് തിരിച്ചടി നല്‍കി കര്‍ണാടകയില് കോണ്‍ഗ്രസിന്റെ നാടകീയ…


മാരുതി ബലെനോ തന്നെ പുതിയ ടൊയോട്ട ഗ്ലാന്‍സ — ആദ്യ ചിത്രങ്ങള് പുറത്ത് - Malayalam DriveSpark\n7 min ago ആദ്യ ഡീലര്‍ഷിപ്പിന്റെ പ്രവര്‍ത്തനം മഹാരാഷ്ട്രയില് ആരംഭിച്ച് ബിഗൗസ്\n31 min ago ഫോര്‍ച്യൂണര് ഫെയ്‌സ്‌ലിഫ്റ്റിന്റെ അരങ്ങേറ്റം വൈകുമെന്ന് ടൊയോട്ട\nമാരുതി ബലെനോ തന്നെ പുതിയ ടൊയോട്ട ഗ്ലാന്‍സ — ആദ്യ ചിത്രങ്ങള് പുറത്ത്\nPublished: Tuesday, April 30, 2019, 10:03 [IST]\nടൊയോട്ട ഗ്ലാന്‍സയ്ക്കുള്ള ഒരുക്കങ്ങള് മുഴുവന് പൂര്‍ത്തിയായി. ജൂണില് ജാപ്പനീസ് നിര്‍മ്മാതാക്കളുടെ പ്രീമിയം ഹാച്ച്ബാക്ക്, ഗ്ലാന്‍സ വിപണിയിലെത്തും. പുതിയ കാറിനെ കമ്പനി ഇതുവരെ വെളിപ്പെടുത്തിയിട്ടില്ല. നേരത്തെ ടൊയോട്ട പുറത്തുവിട്ട ടീസര് ദൃശ്യങ്ങളില് ഗ്ലാന്‍സയുടെ പിന്നഴക് ആരാധകര് കണ്ടിരുന്നു.\nബലെനോയുടെ ടെയില്‍ലാമ്പുകളും അലോയ് വീലുകളുമാണ് ഗ്ലാന്‍സയ്ക്കും. ഇതോടെ രൂപഭാവത്തില് മാരുതി ബലെനോ തന്നെയാണ് വരാന്‍പോകുന്ന ഗ്ലാന്‍സയെന്ന അഭ്യൂഹം ശക്തമായി. പുതിയ ടൊയോട്ട ഹാച്ച്ബാക്കിനെ വിപണി ആകാംക്ഷയോടെ ഉറ്റുനോക്കവെ ഗ്ലാന്‍സയെ ക്യാമറ കൈയ്യോടെ പിടികൂടിയിരിക്കുകയാണ്. നാമമാത്രമായ വ്യത്യാസം മാത്രമേ ബലെനോയും ഗ്ലാന്‍സയും തമ്മിലുള്ളൂ.\nപുറത്തുവന്ന ചിത്രങ്ങളില് ഇക്കാര്യം വ്യക്തം. മുന് ഗ്രില്ലിന് ചെറിയ പരിഷ്‌കാരങ്ങള് സംഭവിച്ചു. ഒപ്പം, സുസുക്കി ലോഗോ ടൊയോട്ട ലോഗോയായി മാറ്റി പ്രതിഷ്ഠിക്കപ്പെട്ടു. ഈ മാറ്റങ്ങളൊഴിച്ചാല് തനി ബലെനോതന്നെ പുതിയ ഗ്ലാന്‍സ. ടൊയോട്ട ലോഗോയും വകഭേദം സൂചിപ്പിക്കുന്ന ബാഡ്ജും കാറിന് പിറകില് കാണാം. ഗ്ലാന്‍സയുടെ V വകഭേദമാണ് ചിത്രങ്ങളില്.\nമാരുതി ബലെനോയുടെ ഏറ്റവും ഉയര്‍ന്ന ആല്‍ഫ മോഡലിന് സമാനമാണിത്. V -യ്ക്ക് പുറമെ G വകഭേദവും ഗ്ലാന്‍സയിലുണ്ടെന്നാണ് സൂചന. ബലെനോ നിരയില് സീറ്റ മോഡലിന് തത്തുല്യമായിരിക്കുമിത്. ഗ്ലാന്‍സയുടെ അകത്തളത്തില് വലിയ മാറ്റങ്ങള് പ്രതീക്ഷിക്കേണ്ടതില്ല.\nബലെനോ ക്യാബിനെ കമ്പനി അതേപടി ഗ്ലാന്‍സയിലേക്ക് പകര്‍ത്താനാണ് സാധ്യത. എന്നാല് കാറിന് പുതുമ കൊണ്ടുവരാന് വ്യത്യസ്തമായ ഫാബ്രിക്കും നിറശൈലിയും ടൊയോട്ട പരീക്ഷിച്ചേക്കും. കുറഞ്ഞ ഭാരം, ഉയര്‍ന്ന ഇന്ധനക്ഷമത, ചടുലമായ എഞ്ചിന് എന്നീ ബലെനോ വിശേഷങ്ങളെല്ലാം ടൊയോട്ടയുടെ ഗ്ലാന്‍സയും അവകാശപ്പെടും.\nപെട്രോള് എഞ്ചിന് മാത്രമാണ് ഗ്ലാന്‍സയിലുള്ളത്. ഏറ്റവും പുതിയ റിപ്പോര്‍ട്ടുകള് പ്രകാരം 1.2 ലിറ്റര് നാലു സിലിണ്ടര് K സീരീസ് പെട്രോള് എഞ്ചിനായിരിക്കും ഗ്ലാന്‍സയില് തുടിക്കുക. എഞ്ചിന് 82 bhp കരുത്തും 113 Nm torque ഉം സൃഷ്ടിക്കാനാവും. അഞ്ചു സ്പീഡ് മാനുവല്, സിവിടി ഓട്ടോമാറ്റിക് ഗിയര്‍ബോക്‌സ് ഓപ്ഷനുകളാണ് ഗ്ലാന്‍സയിലുണ്ടാവുക.\nആപ്പിള് കാര്‍പ്ലേയും ആന്‍ട്രോയ്ഡ് ഓട്ടോയും ഗ്ലാന്‍സയില് ഒരുങ്ങുന്ന ടച്ച്‌സ്‌ക്രീന് ഇന്‍ഫോടെയ്ന്‍മെന്റ് സംവിധാനം അവകാശപ്പെടും. ഇരട്ട എയര്‍ബാഗുകള്, ആന്റി - ലോക്ക് ബ്രേക്കിങ് സംവിധാനം, ഓട്ടോമാറ്റിക് ക്ലൈമറ്റ് കണ്‍ട്രോള്, പിന് പാര്‍ക്കിങ് ക്യാമറ, സെന്‍സറുകള്, ഓട്ടോമാറ്റിക് ഹെഡ്‌ലാമ്പുകള്, റെയിന് സെന്‍സിങ് വൈപ്പറുകള് എന്നിങ്ങനെ വിശേഷങ്ങള് ഒരുപാടുണ്ടാവും ഗ്ലാന്‍സയില്.\nടൊയോട്ട നിരയില് ലിവയ്ക്ക് മുകളിലായിരിക്കും ഗ്ലാന്‍സ സ്ഥാനം കണ്ടെത്തുക. ആദ്യഘട്ടത്തില് സുസുക്കി മോട്ടോര് ഇന്ത്യയാണ് ടൊയോട്ടയ്ക്കായി ഗ്ലാന്‍സ യൂണിറ്റുകള് നിര്‍മ്മിക്കുന്നത്. ഇതേസമയം, ഗ്ലാന്‍സാ വില്‍പ്പന ആരുടെ പേരില് ചേര്‍ക്കണമെന്ന ആശയക്കുഴപ്പം ഇരു കമ്പനികളും തമ്മിലുള്ള തര്‍ക്കത്തിന് വഴിയൊരുക്കിയിരിക്കുകയാണ്.\nടൊയോട്ടയ്ക്ക് കൈമാറുന്ന ഗ്ലാന്‍സ യൂണിറ്റുകള് പ്രതിമാസ വില്‍പ്പന കണക്കുകളില് ഉള്‍പ്പെടുത്തുമെന്ന് മാരുതി പറയുന്നു. എന്നാല് ഇതു സാധ്യമല്ലെന്നാണ് ടൊയോട്ടയുടെ നിലപാട്.\nToyota Glanza Spotted Before Launch. Read in Malayalam.\nStory first published: Tuesday, April 30, 2019, 10:03 [IST]


സി.പി.ഐ.എം ജില്ലാ സെക്രട്ടറിയുടെ മകനും മാധ്യമപ്രവര്‍ത്തകയ്ക്കും നേരെ വീണ്ടും ആര്.എസ്.എസ് ആക്രമണം -\nസി.പി.ഐ.എം ജില്ലാ സെക്രട്ടറിയുടെ മകനും മാധ്യമപ്രവര്‍ത്തകയ്ക്കും നേരെ വീണ്ടും ആര്.എസ്.എസ് ആക്രമണം\nകോഴിക്കോട്: സി.പി.ഐ.എം ജില്ലാ സെക്രട്ടറി പി.മോഹനന്റെയും മുന് എം.എല്.എ കെ.കെ ലതികയുടെയും മകന് ജൂലിയസ് നികിതാസിനും ഭാര്യയും മാധ്യമ പ്രവര്‍ത്തകയുമായ സാനിയോ മനോമിക്കും നേരെ വീണ്ടും ആര്.എസ്.എസ് ആക്രമണം. നേരത്തെ ആര്.എസ്.എസ് പ്രവര്‍ത്തകരുടെ ആക്രമണത്തെത്തുടര്‍ന്ന് ഇരുവരെയും കുറ്റ്യാടി ഗവണ്‍മെന്റ് ആശുപത്രിയില് പ്രവേശിപ്പിച്ചിരുന്നു.\nഗുരുതരപരിക്കേറ്റ ഇവരെ ഇവിടെ നിന്നും കോഴിക്കോട് മെഡിക്കല് കോളേജിലേക്ക് പൊലീസ് അകമ്പടിയോടെ മാറ്റവെയായിരുന്നു ആക്രമണം. കോഴിക്കോട് നടുവണ്ണൂരില്‍വെച്ചായിരുന്നു ആക്രമണം. ഏഷ്യാനെറ്റില് റിപ്പോര്‍ട്ടറാണ് സാനിയോ മനോമി. നേരത്തെ കക്കട്ട് അമ്പലകുളങ്ങരയില് വച്ചാണ് ഇരുവരും സഞ്ചരിച്ച കാര് തടഞ്ഞു പുറത്തിറക്കി എട്ടോളം വരുന്ന സംഘം ആക്രമിച്ചത്.\nഅതേസമയം കെ.പി ശശികലയെ അറസ്റ്റ് ചെയ്തതില് പ്രതിഷേധിച്ച് ഇന്ന് സംസ്ഥാനത്ത് ആഹ്വാനം ചെയ്ത ഹര്‍ത്താലില് വ്യാപക അക്രമം റിപ്പോര്‍ട്ട് ചെയ്തിട്ടുണ്ട്. അപ്രതീക്ഷിതമായി പ്രഖ്യാപിച്ച ഹര്‍ത്താല് അറിയാതെ നിരത്തിലിറങ്ങിയ വാഹനങ്ങള്‍ക്ക് നേരെ കല്ലേറുണ്ടായി.\nതിരുവനന്തപുരത്ത് കെ.എസ്.ആര്.ടി.സി ബസിന് നേരെ പ്രതിഷേധക്കാര് കല്ലെറിഞ്ഞു. വയനാട്ടില് പൊലീസ് അകമ്പടിയില് എത്തിയ കെ.എസ്.ആര്.ടി.സി വാഹനങ്ങള് ഹര്‍ത്താല് അനുകൂലികള് തടഞ്ഞു. വിവിധയിടങ്ങളില് നിന്ന് എത്തി കെ.എസ്.ആര്.ടി.സി ഡിപ്പോയില് കുടുങ്ങിയവരുമായി യാത്ര തിരിച്ച അഞ്ച് കെ.എസ്.ആര്.ടി.സി ബസുകളാണ് ബത്തേരിയില് ഹര്‍ത്താല് അനുകൂലികള് തടഞ്ഞത്.\nTags: C.P.I.MKerala HartalKERALA NEWSP.MOHANANR.S.S


mansoor murder case മന്‍സൂര് വധക്കേസ് പ്രതിയുടെ മരണം; അന്വേഷണം നടത്തുമെന്ന് പൊലീസ്\nപാനൂര് മന്‍സൂര് വധക്കേസിലെ രണ്ടാം പ്രതി രതീഷ് കൂലോത്തിന്റെ മരണത്തില് അന്വേഷണം നടത്തുമെന്ന് കോഴിക്കോട് വളയം പൊലീസ്. ചെക്യാട് കൂളിപ്പാറയില് മരിച്ച നിലയില് കണ്ടെത്തിയ രതീഷിന്റെ മൃതദേഹം പോസ്റ്റുമോര്‍ട്ടത്തിനായി കോഴിക്കോട് മെഡിക്കല് കോളജിലേക്ക് മാറ്റി.\nവിരലടയാള വിദഗ്ധരും ഡോഗ് സ്‌ക്വാഡും സ്ഥലത്ത് എത്തി പരിശോധന നടത്തിയ ശേഷമാണ് ഇന്‍ക്വസ്റ്റ് നടപടികള് പൂര്‍ത്തീകരിച്ചത്. രതീഷിന്റെ മരണത്തില് ദുരൂഹതയുണ്ടെന്ന് യുഡിഎഫ് നേതൃത്വം ആരോപിച്ചിരുന്നു. പ്രതി മരിച്ചതിനാല് ഉന്നതതല ഗൂഢാലോചന പുറത്തു വരില്ലെന്നായിരുന്നു വാദം. രതീഷിനെ കൊന്ന് കെട്ടി തൂക്കിയതാണോ എന്ന് സംശയമുണ്ടെന്ന് കോണ്‍ഗ്രസ് നേതാവ് കെ സുധാകരന് പാനൂര് യോഗത്തില് പറഞ്ഞു. ഈ പശ്ചാത്തലത്തില് കൂടിയാണ് കൂടുതല് പരിശോധനകള് പൊലീസ് നടത്തിയത്.\nRead Also : മന്‍സൂര് വധം; കാരണം രാഷ്ട്രീയ വിരോധമെന്ന് റിമാന്‍ഡ് റിപ്പോര്‍ട്ട്\nഇന്നലെ വൈകുന്നേരം പശുവിനെ കെട്ടാന് പോയ വീട്ടമ്മയാണ് കശുമാവിന് തോട്ടത്തില് രതീഷിന്റെ മൃതദേഹം ആദ്യം കണ്ടത്. രതീഷ് എങ്ങനെ ഇവിടെയെത്തിയെന്ന് പൊലീസ് അന്വേഷിക്കും. പ്രദേശവാസികളാരെങ്കിലും ഒളിത്താവളം ഒരുക്കി നല്‍കിയിരുന്നോയെന്നും പരിശോധിക്കും. ചെക്യാടുള്ള വര്‍ക്ക് ഷോപ്പിലെ ജീവനക്കാരനായിരുന്നു രതീഷ്.\nStory Highlights: masoor murder case, suicide, investigation\nRead more on: investigation | masoor murder case | suicide


നമുക്ക് ഇഷ്ടമില്ലാത്തവരുടെ കുറ്റങ്ങൾ കണ്ടുപിടിക്കാൻ വല്ലാത്ത ഒരു ആവേശമാണല്ലോ. – കഥാതീരം\nDecember 23, 2020 December 23, 2020 adminLeaveaComment on നമുക്ക് ഇഷ്ടമില്ലാത്തവരുടെ കുറ്റങ്ങൾ കണ്ടുപിടിക്കാൻ വല്ലാത്ത ഒരു ആവേശമാണല്ലോ.\nക്ലാസ് കഴിഞ്ഞു വീട്ടിലേക്ക് വരുന്ന വഴിയാണ്. കൂടെ അനിയനും ഉണ്ട്. വീട്ടിലേക്കുള്ള വളവു തിരിഞ്ഞതും വീടിനു നേരെ മുന്നിലത്തെ വീടിന്റെ ഗേറ്റിനരികിൽ ഒന്നു രണ്ടു പേർ കൂടി നിൽക്കുന്നു. എന്തൊക്കെയൊ അടക്കം പറയുന്നുമുണ്ട്.\n” ചേച്ചീ….. ആ ചെട്ടിയാര് തട്ടിപ്പോയീന്ന് തോന്നുന്നു.” അനിയനാണ്. എനിക്ക് മാത്രം കേൾക്കാൻ പാകത്തിനാണ് അവനതു പറഞ്ഞത്.\n“ചെട്ടിയാര് അല്ലെടാ . ചേട്ത്താര്. ”\nപ്രായമായൊരു അമ്മാമ്മ ആണ് അവിടെ താമസിക്കുന്നത്. എല്ലാരും അവരെ ചേട്ത്താര് എന്ന് വിളിക്കും, ഇവൻ മാത്രം ചെട്ടിയാരെന്നും.\n” ആ അതുതന്നെ . ആളു വടിയായെന്നു തോന്നുന്നു.”\n“നീ ഒന്നു മിണ്ടാതെ വാ. നമുക്കു നോക്കാം.”\nഅവിടെ ചെന്നപ്പോൾ അതാ ചേട്ത്താര് പടികെട്ടിൽ ഇരിക്കുന്നു. അനിയനെ നോക്കിയപ്പോൾ എന്നെ ഒന്നിളിച്ചു കാട്ടി വീട്ടിലേക്കോടി. പിന്നാലെ ഞാനും വച്ചു പിടിച്ചു. അവിടെ എത്തിയപ്പോൾ അമ്മയെ എങ്ങും കാണാനില്ല. പടിഞ്ഞാറേ വീട്ടിൽ പോയിട്ടുണ്ടാകും എന്നു കരുതി.\nഅമ്മയെ വിളിക്കാനായി ആ ഭാഗത്തെ ജനൽ തുറന്നതും കണ്ടു . അവിടെയും ആരൊക്കെയോ നിൽപ്പുണ്ട്. ചേട്ത്താരുടെ വീട്ടിൽ കണ്ടതിനും കൂടുതൽ പേര് ഇവിടെ ഉണ്ട്.\n” ചേച്ചി ഇനി ഇവിടെ ആവോ? ”\n“എന്ത് ? ”\n” മിണ്ടാതിരിയെടാ. ആരും തട്ടിപ്പോയതല്ല. ആണെങ്കിൽ നമ്മൾ വരണ വഴിയിൽ ഫ്ളക്സ് കാണില്ലേ. ഇത് വേറെ എന്തോ പ്രശ്നം ആണ്.”\n“അതും ശരിയാണല്ലോ. ശ്ശെ ഒരു വട പോയി. ചേച്ചി മാറിനിൽക്ക്. ഞാനൊന്നു നോക്കട്ടെ. ”\nഎന്നെ തള്ളിമാറ്റി അവനാ ജനലിലൂടെ എത്തി നോക്കി.\n” ദേ ചേച്ചി അമ്മ. ”\n” എവിടെ നോക്കട്ടെ. ?”\nഅമ്മ എന്തോ പോയ അണ്ണാനെപ്പോലെ താടിക്കു കൈയ്യും കൊടുത്തു അവരുടെ ഇടയിൽ നിൽപ്പുണ്ട്. ഏതാണ്ട് ആ പ്രദേശത്തെ സ്ത്രീജനങ്ങൾ മൊത്തം അമ്മയുടെ അതേ എക്സ്പ്രെഷനുമിട്ട് അവിടെ നിൽപ്പുണ്ട്.\n“ഇതിപ്പോ എന്താ കഥ” ന്ന് ചിന്തിച്ചു നിൽക്കുമ്പോൾ ആണ് ചങ്ക് കൂട്ടുകാരിയുടെ വിളി. രാവിലെ ഒന്നു തുമ്മിയതിന് പനി ആണെന്ന് കള്ളം പറഞ്ഞു ലീവ് എടുത്തു ഇരുന്നതാണ് കക്ഷി. വിളി കേട്ട പാടെ ഉമ്മറത്തേക്കോടി.\n“എന്താടി അവിടെ ഒരാൾ കൂട്ടം ? ”\n“അത് രാഖി ഒരു ചെക്കൻ്റെ ഒപ്പം ഓടിപ്പോയെടീ.”\n” ആടി. സത്യം. കല്യാണം കഴിഞ്ഞൂന്ന്. ഫോട്ടോ ഒക്കെ കിട്ടി. ”\nകേട്ടതു വിശ്വസിക്കാൻ ആവാതെ നിൽക്കുമ്പോൾ ആണ്, പിന്നിൽ നിന്നും ഒരു പൊട്ടിച്ചിരി. അനിയനാണ്. ആ സോഫയിൽ കുനിഞ്ഞിരുന്നു വയറും പൊത്തിപ്പിടിച്ചു ചിരിയോടു ചിരി. അത് പതിയെ ഞങ്ങളിലേക്കും പടർന്നു ഒരു കൂട്ടച്ചിരി ആയിമാറി.””\n“ഹഹഹഹഹഹ ഹൂ .. എനിക്ക് ഇനി ചിരിക്കാൻ വയ്യായേ.. എന്തൊക്കെ ആയിരുന്നു മലപ്പുറം കത്തി അമ്പും വില്ലും അവസാനം പവനായി…..ഹഹഹഹ “.\nപറയാൻ വന്നത് മുഴുവനാക്കാതെ ആവൻ വീണ്ടും ചിരിക്കാൻ തുടങ്ങി.\nഞാൻ ഏഴിലോ മറ്റോ പഠിക്കുമ്പോൾ ആണ് രാഖിയും വീട്ടുകാരും ഇവിടെ താമസിക്കാൻ വരുന്നത്. അന്ന് മുതൽ കേട്ടു തുടങ്ങിയതാണ് ഈ ” രാഖിപുരാണം “.\nആ കുട്ടി നേരത്തെ എഴുന്നേൽകും, മുറ്റമടിക്കും, എന്തൊരു അടക്കവും ഒതുക്കവും ആണെന്നോ ആ കൊച്ചിന്, പെൺകുട്ടികളായാൽ ഇങ്ങനെ വേണം തുടങ്ങി എന്തു പറഞ്ഞാലും ഒരു താരതമ്യം.\nഅവർക്ക് സ്വന്തമായി കിണർ ഇല്ല പൊതുടാപ്പിൽ നിന്നാണ് വെള്ളം എടുക്കുക. ആ കുട്ടി വെള്ളം പിടിച്ചു കൊണ്ടുവരുന്നതു കാണുന്നതേ അമ്മ തുടങ്ങും.\n” കണ്ടു പഠിക്ക് അതുപോലെ ആണ് പെൺകുട്ടികൾ.”\n“കാർന്നോമാര് വീട്ടിൽ കിണറും കുഴിച്ചു, മോട്ടറും വച്ച് പൈപ്പ് കണക്ഷൻ എടുത്തത് എൻെറ കുറ്റം കൊണ്ടാണോ”. ഹും😏😏😏\nഇതൊക്കെ കേട്ടു മടുത്തു വല്ലതും സഹായിക്കാൻ ചെന്നാലോ പോയിരുന്നു ” നാലക്ഷരം പഠിച്ചൂടെ ” എന്നൊരു ചോദ്യവും. പുട്ടിനു പീര പോലെ കൂടെ ഒരു ഡയലോഗും,\n” ആ കൊച്ചു രാവിലെ തുടങ്ങിയതാ മുറ്റത്തിരുന്നു പഠിക്കാൻ. അതുപോലെ നിനക്കിരുന്നു പഠിച്ചൂടെ? ”\n“എനിക്കിത് എന്തിൻ്റെ കേടായിരുന്നു. അമ്മയെ സഹായിക്കാൻ വന്ന ഞാനിപ്പോൾ ആരായി?😒😒.”\nഈ കാര്യം ഓക്കെ ചങ്കിനോടു വന്നു പറഞ്ഞപ്പോഴോ , ഉരല് ചെന്നു മദ്ദളത്തിനോടു പരാതി പറഞ്ഞപോലായി. അവിടേം ഇതുതന്നെ അവസ്ഥ.\nപിന്നെ പിന്നെ രാഖി എന്നു കേൾക്കുന്നതേ കലിയായി. നമുക്ക് ഇഷ്ടമില്ലാത്തവരുടെ കുറ്റങ്ങൾ കണ്ടുപിടിക്കാൻ വല്ലാത്ത ഒരു ആവേശമാണല്ലോ. അങ്ങനെ കഷ്ടപ്പെട്ട് ചില നഗ്നസത്യങ്ങൾ ഞങ്ങൾ മനസ്സിലാക്കി.\nരാവിലെ എഴുന്നേറ്റ് മുറ്റത്ത് ഇരുന്നുള്ള പഠിപ്പ് ചേട്ത്താരുടെ മകനെ കാണാൻ വേണ്ടിയുള്ളതാണെന്നും, പെപ്പിൻചുവട്ടിൽ വെള്ളം എടുക്കാൻ പോവുന്നത് അതിനടുത്ത വീട്ടിലെ ബുള്ളറ്റ് ചേട്ടനോട് കിന്നരിക്കാൻ ആണെന്നും ഞങ്ങൾ കണ്ടുപിടിച്ചു.\nഇതെല്ലാം വന്നു വീട്ടിൽ പറഞ്ഞപ്പോഴോ ആ നല്ല കൊച്ചിനെകുറിച്ചു അപവാദം പറഞ്ഞെന്ന് പറഞ്ഞു വയറു നിറയെ കേട്ടു.\n“ഏതാ ആ ചെക്കൻ? ചേട്ത്താരുടെ മകനോ ബുള്ളറ്റ് ചേട്ടനോ??.”\n“ഇവര് രണ്ടു പേരും അല്ല വേറെ ആരോ ആണ്. ”\n” ആ ബെസ്റ്റ് “.\nവീണ്ടും ഞങ്ങൾ മൂന്നും ആ വീട്ടിലേക്ക് എത്തി നോക്കി. എല്ലാം നിന്ന നിൽപ്പിൽ തന്നെ ആണ്, എന്തിന് മുഖഭാവം പോലും മാറിയിട്ടില്ല.\nഹാ സങ്കടം കാണും . അവൻ പറഞ്ഞപോലെ എല്ലാരുടേയും സൽപുത്രി അല്ലേ പോയത്.\nഇനി എന്തായാലും അവളെ കണ്ടു പഠിക്കാൻ ആരും പറയില്ലല്ലോ സമാധാനം😂


ഭാരം കുറയ്ക്കുന്ന പാനീയങ്ങൾ....\nവെളളമാണ് ഏറ്റവും നല്ല പാനീയം. വെളളം ധാരാളം കുടിക്കുന്നത് നിങ്ങളുടെ ഭാരം കുറയ്ക്കും. നാരങ്ങ വെളളവും ആരോഗ്യത്തിന് നല്ലതാണ്. വര്‍ക്കൌട്ട് ചെയ്യുന്നതിന് മുമ്പ് നാരങ്ങ വെളളം കുടിക്കുന്നത് കൂടുതല് ഫാറ്റ് കുറയ്ക്കാന് സഹായിക്കും.\nരാത്രി ഭക്ഷണം കഴിക്കുന്നതിന് മുമ്പ് വെജിറ്റബള് സൂപ്പ് കുടിക്കുന്നത് നിങ്ങളുടെ ശരീരത്തിലെ കലോറി കുറയ്ക്കാന് സഹായിക്കും.\nഗ്രീന് ടീ കുടിക്കുന്നത് നിങ്ങളുടെ ഭാരം നിയന്ത്രിക്കുകയും ശരീരത്തിലെ ഗ്ലൂക്കോസ് നിയന്ത്രിക്കാന് സഹായിക്കുകയും ചെയ്യും. ദിവസവും രണ്ട് ഗ്ലാസ്സ് ഗ്രീന് ടീ കുടിക്കുന്നത് ശരീരത്തിന് നല്ലതാണ്. ഗ്രീന് ടീ പല രോഗങ്ങളില് നിന്ന് നിങ്ങളെ സംരക്ഷിക്കുകയും നിങ്ങളിലെ പ്രതിരോധശേഷി വര്‍ദ്ധിപ്പിക്കുകയും ചെയ്യും.\nവെജിറ്റബിള് സൂപ്പ് പോലെ തന്നെ ഗുണമുളളതാണ് വെജിറ്റബിള് ജ്യൂസ്. ധാരാളം വെജിറ്റബിള് ജ്യൂസ് ധാരാളം കുടിക്കുന്നത് ഭാരം നിയന്ത്രിക്കാന് സഹായിക്കും.\nകോഫി കുടിക്കുന്നതും ശരീരത്തിന് വളരെയധികം പ്രയോജനം ചെയ്യും. ഇവ നിങ്ങളുടെ ശരീരത്തിലെ ഫാറ്റ് കുറയ്ക്കുകയും ശരീരത്തിന് വേണ്ട ഊര്‍ജ്ജം നല്‍കുകയും ചെയ്യും.\nപാല് കുടിക്കുന്നതിലൂടെ ശരീരത്തില് ആവശ്യമില്ലാതെ കലോറി അടിഞ്ഞുകൂടുകയുമില്ല, ഒപ്പം എല്ലിനും പല്ലിനും പാല് ഗുണം ചെയ്യുകയും ചെയ്യും.\nകൊക്കൊകോളയും, പെപ്‌സിയും കുടിക്കുന്നവര് അറിയുക


ഇവളൊരു കാന്താരി : നൈല പറയുന്നു.....\nPosted by ബി.വി. അരുണ് കുമാര്, 29 Aug, 2019\nവെളുത്ത മുണ്ടും ചട്ടയും അല്പം ചെറിയ വട്ടപ്പുള്ളിയുള്ള നേരിയത് ഇട്ട് കഴുത്തില് കറുത്ത ചരടില് കൊന്തയും സ്വര്‍ണ്ണമാലയുമണിഞ്ഞ് ഇരുകൈയിലും വളയിട്ട് ചെറിയൊരു ജിമുക്കിയിട്ട് ഒത്ത പൊക്കവും മെലിഞ്ഞ ശരീരവും ആയി നൈലാ ഉഷ ഒരുങ്ങി വന്നപ്പോള് ജോഷി പറഞ്ഞു. മറിയം കറക്ട്.സ്‌ക്രിപ്ട് വായിച്ച് മനസ്‌സില് പതിഞ്ഞ മറിയത്തെ നേരില് കണ്ടപോലെ നിര്‍മ്മാതാക്കളും സന്തോഷത്തോടെ പറഞ്ഞു നൈല സൂപ്പറായി.\nപിന്നെ ക്യാമറക്കു മുന്നില് തന്റേടിയും തന്നിഷ്ടക്കാരിയും ആയി നിറഞ്ഞാടുകയായി നൈല. അതു കണ്ട എല്ലാവരും ഒരുപോലെ പറഞ്ഞു ഇവള് ആളൊരു കാന്താരി തന്നെ. സത്യത്തില് ഇതുവരെ ചെയ്തിട്ടില്ലാത്ത ഒരു കഥാപാത്രമാണ് മറിയം എനിക്കൊരുപാടിഷ്ടമായി. തീര്‍ച്ചയായും പ്രേക്ഷകര് ഇതു സ്വീകരിക്കും...നൈലാ ഉഷാ ആഹ്‌ളാദത്തിലാണ്.\nമറിയയാകാന് അവസരം വന്നതെങ്ങനെയാണ്?\nനൈല: മഞ്ജുവാര്യര്‍ക്ക് ആലോചിച്ച കഥാപാത്രമാണെന്ന ലൊക്കേഷനില് നിന്നറിഞ്ഞു. എന്നെ തിരക്കഥാകൃത്ത് ഫോണില് വിളിച്ച് കഥ പറഞ്ഞു. ഭയങ്കര ബോള്‍ഡായ കഥാപാത്രമാണ് മറിയം എന്നു തോന്നി. പക്ഷെ എനിക്കു നന്നായി ഇഷ്ടപ്പെട്ടു. ജോഷി സാറാണ് സംവിധായകന് എന്നു കൂടി കേട്ടപ്പോള് പിന്നെ ചിന്തിക്കാനൊന്നുമില്ലായിരുന്നു.\nആലപ്പാട്ട് മറിയമ എന്നാണ് പേര്. ആലപ്പാട്ട് അവളുടെ തറവാട്ടു പേരാണ്. പലിശക്കാരനായിരുന്നു അപ്പന്. അപ്പന് മരിച്ചപ്പോള് ആ പണി അവള് ഏറ്റെടുത്തു. പണം ആര്‍ക്കും പലിശക്കു കൊടുക്കും. തിരിച്ചു കൊടുക്കാന് മടിക്കുന്നവര് പോലും മറിയക്കു വിറച്ചു കൊണ്ടു തിരിച്ചു കൊടുത്തു. തൃശൂരിലെ കടകമ്പോളങ്ങളെയും മാര്‍ക്കറ്റിനെയുമൊക്കെ വിറപ്പിക്കുന്ന പെണ്‍പുലിയാണ് മറിയം. മറിയത്തിനു മറ്റൊരു മുഖം കൂടിയുണ്ട്. കഷ്ടപ്പെടുന്നവരുടെ സഹായമാകാനുള്ള കരളലിവ്.....അതുകൊണ്ടുതന്നെ ഭയക്കുന്നവര്‍ക്കുപോലും മറിയത്തെ ഇഷ്ടമാണ്. കല്യാണം കഴിച്ചിട്ടില്ല. അവള്‍ക്കൊരാളോട് ഇഷ്ടമുണ്ട്. ബാല്യം മുതല് പക്ഷെ അ്വളത് പറഞ്ഞിട്ടില്ല. അവന് അവളെ ഇഷ്ടമാണ്. അവനതു അവളോട് പറഞ്ഞിട്ടില്ല. രസമുള്ള നല്ലൊരു കഥാപാത്രം കിട്ടിയ സന്തോഷത്തിലാണ്.\nഎന്താണ് പൊറിഞ്ചു മറിയം ജോസ്\n1980 കാലഘട്ടത്തില് നടന്ന ഒരു കഥയെ ആസ്പദമാക്കിയുള്ളതാണ് ആ സിനിമ. കാട്ടാളന് പൊറിഞ്ചു, ആലപ്പാട്ട് മറിയം, പുത്തന്‍പാലം ജോസ് എന്നിങ്ങനെ മൂന്ന് കഥാപാത്രങ്ങള്. ഒരു കാലത്ത് ജീവിച്ചിരുന്ന ആള്‍ക്കാരാണ്. ഇവരുടെ പേരുകള് മാത്രമേ ഈ ചിത്രത്തിലേക്കു എടുത്തിട്ടുള്ളൂ. അവരുടെ ജീവിതവുമായി ഈ സിനിമയ്ക്ക് യാതൊരു ബന്ധവും ഇല്ല. അന്നത്തെ കാലഘട്ടത്തില് പള്ളിപ്പെരുന്നാള് വരുമ്പോള് അടി ഉറപ്പാണ്. അതിന്റെ വാശി തീര്‍ക്കുന്നത് അടുത്ത പെരുന്നാളിനാണ്. ഒരുവര്‍ഷത്തെ ഗാപ്പിനിടയില് ശത്രുക്കള് തമ്മില് സഹകരിക്കുമെങ്കിലും പെരുന്നാള് വരുമ്പോള് ശത്രുക്കള് ശത്രുക്കളായി വീണ്ടും മാറും. പിന്നെയത് പകവീട്ടലിന്റെ അരങ്ങാണ്.\nഗള്‍ഫിലാണ് താമസം. ഷൂട്ടിംഗിനായി മാത്രം ഇവിടെ വരുന്നു. രണ്ടു നാടും തമ്മിലുള്ള വ്യത്യാസം എന്താണ്?\nഞാന് ദുബൈയിലാണ് താമസം. സിനിമയലഭിനയിക്കാനാണ് ഇവിടേക്കു വന്നത്. അവിടെ സ്ത്രീകള്‍ക്ക് കൂടുതല് സ്വാതന്ത്ര്യമുണ്ട്. രാത്രികാലങ്ങളില് ആരെയും പേടിക്കാതെ ഒറ്റയ്ക്ക് കാറോടിച്ചു പുറത്തേക്കു പോകാം. ഇഷ്ടമുള്ള വസ്ത്രം ധരിക്കാം. ഇവിടെ അങ്ങനെയല്ല. രാത്രിയായാല് സ്ത്രീകള് ഭയക്കണം. കോളേജ് കാലം കഴിഞ്ഞാണ് ഞാന് ഗള്‍ഫിലേക്കു പോയത്. ഇവിടെ ഒരു സ്ത്രീക്കും ഒറ്റയ്ക്ക് വാഹനം ഓടിച്ചു പോകാനാകില്ല. അവിടെ ചെന്നപ്പോഴാണ് ഈ വ്യത്യാസം മനസിലായത്.\nഅതേക്കുറിച്ച് ഒരു വീഡിയോ ചെയ്തിരുന്നല്ലോ?\nഅതെ. നമ്മുടെ നാട്ടിലെ വ്യവസ്ഥിതികളെ കുറിച്ചും മറുനാട്ടിലെ രീതിയെ കുറിച്ചും ലോകത്തിന് കാട്ടിക്കൊടുക്കണമെന്നുണ്ടായിരുന്നു. ദുബൈയില് അവിടെയുള്ള ആള്‍ക്കാര് കുറവാണ്. കൂടുതലും പുറമെ നിന്നുള്ളവരാണ്.അതില് ഇന്ത്യക്കാരാണ് കൂടുതലും. പല ഭാഷകള് സംസാരിക്കുന്നവരുണ്ട്. പക്ഷേ എല്ലാവര്‍ക്കും നിയമം ഒന്നുതന്നെയാണ്. യാതൊരു ഇളവും ലഭിക്കില്ല. മറിച്ച് കേരളത്തിലാണെങ്കില് പലര്‍ക്കും പല നിയമങ്ങളാണ്. ഗള്‍ഫില് റോഡില് ചവറിടാന് പാടില്ല. ഇട്ടാല് ശിക്ഷ ഉറപ്പാണ്. അതുപേടിച്ച് ആറും ചെയ്യാറില്ല. മറിച്ച് കേരളത്തില് രാവിന്റെ മറവില് നഗര–ഗ്രാമ വ്യത്യാസമില്ലാതെ പലയിടത്തും മാലിന്യം വലിച്ചെറിയുന്നു. ഇതുമൂലമുണ്ടാകുന്ന ബുദ്ധിമുട്ട് വലുതാണ്. ഇതൊക്കെ ഞാന് ചെയ്ത വീഡിയോയിലുണ്ട്. എന്തെങ്കിലും പ്രശ്‌നമുണ്ടായാല് നമുക്ക് പൊലീസിനെ വിളിക്കാം. ബീച്ചില് രാപ്പകല് ഭേദമില്ലാതെ സ്വതന്ത്രമായി നടക്കാം. ആളില്ലാത്ത തെരുവുകളിലൂടെ ഭയമില്ലാതെ പോകാം. ഇതൊക്കെ നമുക്ക് മറുനാട്ടില് പാലിക്കാമെങ്കില് എന്തുകൊണ്ട് ഇവിടെ ആകുന്നില്ലെന്നതാണ് ഞാന് വീഡിയോയിലൂടെ തുറന്നുകാട്ടിയത്. ഏഴുമണികഴിഞ്ഞാല് സ്ത്രീകള് വീട്ടില് കയറണമെന്ന് ഇവിടെയൊരു ധാരണയുണ്ട് . അവിടെ അങ്ങനെയല്ല. സ്ത്രീകള് സുരക്ഷിതരാണ്. ഇതാണ് വീഡിയോയില് തുറന്നുകാട്ടിയത്.\nമലയാള സിനിമയിലേക്ക് എങ്ങനെയാണ് വന്നത്?\nഞാന് ദുബൈയില് റേഡിയോ ജോക്കിയാണ്. ഇപ്പോള് ഏഴ് സിനിമകള് ചെയ്തു. ആദമിന്റെ മകന് അബു എന്ന ചിത്രത്തിന്റെ സംവിധായകന് സലിം അഹമ്മദിനെ ഇന്റര്‍വ്യൂ ചെയ്തിരുന്നു. ആ പരിചയം വച്ച് കുഞ്ഞനന്തന്റെ കട എന്ന സിനിമയിലെത്തി. എനിക്കാണേല് അഭിനയത്തിന് ഒരു പരിചയവും ഇല്ല. മലയാളം ഡയലോഗ് കാണാതെ പഠിച്ചു പറയുന്ന പുതുമുഖത്തെയാണ് വേണ്ടെതെന്ന് അദ്ദേഹം പറഞ്ഞു. അങ്ങനെയെങ്കില് ഒരു കൈ നോക്കാമെന്ന് ഞാനും കരുതി. ഓഡിഷനുശേഷമാണ് അഭിനയിച്ചത്.\nനേരത്തെ അഭിനയിക്കാന് ആഗ്രഹിച്ചിരുന്നോ\nഒരിക്കലും പ്‌ളാന് ഇല്ലായിരുന്നു. ഉണ്ടായിരുന്നെങ്കില് നേരത്തെ ആകാമായിരുന്നു. ഇപ്പോള് എനിക്ക് 29 വയസായി. ഈ പ്രായത്തില് ആരും നായികയായി വരില്ല. പക്ഷേ ഞാന് വന്നു. അവസരം വന്നത് അപ്പോഴാണ്. എന്നാല് ആര്‍ജെ വേഷം ആണ് എനിക്കിഷ്ടം. എനിക്ക് വഴങ്ങുന്നതും അതാണ്. ഇപ്പോഴും എനിക്ക് അറിയില്ല അഭിനയിച്ച് പ്രതിഫലിപ്പിക്കാനാകുമോ എന്നൊക്കെ. ഡയലോഗും എല്ലാം ഒത്തുവരണമല്ലോ. ടെന്‍ഷനോടെയാണ് ഈ മേഖലയിലേക്ക് വന്നത്. ബാക്കിയൊക്കെ സംവിധായകന് നമ്മളെ കംഫര്‍ട്ടബിളാക്കുന്നതാണ്. നമ്മളിലെ നടിയെയോ നടനെയോ പുറത്തു കൊണ്ടുവരുന്നത് സംവിധായകനാണെന്നാണ് എന്റെ വിശ്വാസം.\nആദ്യ സിനിമ മമ്മൂട്ടിക്കൊപ്പമായിരുന്നു. ആ അനുഭവം?\nആദ്യ സിനിമ പുലികളോടൊപ്പമായിരുന്നു. സലിം മമ്മൂട്ടി, റസൂല് പൂക്കുട്ടി കോംബിനേഷന്. കണ്ണൂര് ഭാഷ. ഞാനാണേല് തിരുവനന്തപുരത്തുകാരിയും. സ്‌ളാഗ് ശരിയായില്ലെങ്കില് കൂടുതല് സമയമെടുത്ത് പഠിച്ച് ചെയ്യണം. അതൊക്കെ ഒരു ചലഞ്ചായി ഞാന് സ്വീകരിച്ചു. ഇതുവരെ ചെയ്തതില് വച്ച് ഏറ്റവും കൂടുതല് ടെന്‍ഷനടിച്ചതും ആദ്യ സിനിമയിലാണ്.\nതിരുവനന്തപുരത്തുകാരിയാണെങ്കിലും സുരാജ് വെഞ്ഞാറമൂട് സംസാരിക്കുന്ന തിരുവനന്തപുരം ഭാഷയല്ല എന്റേത്. തിരുവനന്തപുരത്തുകാരെന്നു പറയുമ്പോള് പലരുടെയും മനസില് ഈ ചിന്തയാണ് കടന്നുവരുന്നത്. രാജകുടുംബത്തിലുള്ളവര് സംസാരിക്കുന്നത് അങ്ങനെയാണോ. തിരുവനന്തപുരത്തെ ചില പ്രത്യേക ഭാഗങ്ങളില് മാത്രമാണ് എന്തരപ്പീ, എവിടെപ്പെയ് എന്നൊക്കെ ചോദിക്കുന്നത്. ഞാന് അങ്ങനെയല്ല. ഇപ്പോള് എങ്ങനെയാണോ അതുപോലെയായിരുന്നു മുമ്പും.\nതിരുവനന്തപുരത്ത് എവിടെയാണ് താമസം?\nഅച്ഛന് കൈതമുക്ക് സ്വദേശിയാണ്. അമ്മ ശാസ്തമംഗലത്തും. ഞാന് ഇപ്പോള് ഗള്‍ഫില് സെറ്റില്‍ഡാണ്.\nസിനിമയിലെത്തിയതില് ആരോടാണ് കടപ്പാട്?\nആദ്യ സിനിമയിലെ സംവിധായകനോടു തന്നെ. എന്നെ വച്ച്, പ്രത്യേകിച്ച് അഭിനയത്തിന്റെ ബാലപാഠം പോലുമറിയാത്ത ഒരാളെ വച്ച് സിനിമയെടുക്കാനുള്ള റിസ്‌ക് ഏറ്റെടുത്തത് വലിയ കാര്യമാണ്. അതില് നിന്നാണ് മറ്റു സിനിമകളെല്ലാം ലഭിച്ചത്.\nതുടര്‍ച്ചയായി സിനിമ ചെയ്യുന്നില്ലല്ലോ?\nഅങ്ങനെ കൂടുതല് സിനിമയൊന്നും ഞാന് ചെയ്യുന്നില്ല. ഒരു സിനിമ ചെയ്തുകഴിഞ്ഞാല് എട്ടുമാസത്തോളം ഒന്നും ചെയ്യാറില്ല. കാരണം എനിക്ക് ഗള്‍ഫില് ജോലിയുണ്ട്. അവിടുത്തെ ലീവും മറ്റു കാര്യങ്ങളും നോക്കണം. കുറേ സിനിമകള് ചെയ്തിട്ടു കാര്യവും ഇല്ല. മാത്രമല്ല സിനിമയെടുക്കുന്നവരും സെലക്റ്റീവാണ്. മാര്‍ക്കറ്റിംഗ് മേഖലയും അവര്‍ക്ക് നോക്കണമല്ലോ.\nചെയ്തതില് ഏറ്റവും നല്ല വേഷം\nപൊറിഞ്ചു മറിയം ജോസിലെ മറിയം തന്നെ ഇഷ്ടം. മറ്റുള്ളവയില് നിന്നും വ്യത്യസ്തമായ കഥാപാത്രം. മാത്രമല്ല ലീഡിംഗ് കഥാപാത്രം കൂടിയാണ് അതില്.\nസന്തോഷം നല്‍കിയ നിമിഷങ്ങള്\nനമ്മളെ പ്രേക്ഷകര് ശ്രദ്ധിക്കുന്നതു കാണുമ്പോള് സന്തോഷം തോന്നാറുണ്ട് അതാണ് ഏറ്റവും വലുത്. ഓരോ വേഷങ്ങളും നന്നായിരിക്കുന്നുവെന്നു പറയാറുണ്ട്. പ്രതിഫലം മാറ്റിവച്ചാല് ഏറ്റവും വലുത് ആള്‍ക്കാരുടെ പ്രശംസ തന്നെയാണ്. സോഷ്യല് മീഡിയയിലായാലും അതുതന്നെയാണ് സന്തോഷം.\nഅങ്ങനെയൊരു സംഭവം ഇതുവരെയില്ല. എന്നെ ആരും സങ്കടപ്പെടുത്തിയിട്ടില്ല. വരുന്ന കഥാപാത്രങ്ങള് ചെയ്യാന് പറ്റുന്നില്ലെന്ന വിഷമമേ ഉള്ളു. പക്ഷേ അത് ജോലിക്കു വേണ്ടിയാണ്. അല്ലാതെ യാതൊരു പ്രശ്‌നവുമില്ല.\nആര്‍ജെയും അഭിനയവും എങ്ങനെ ഒന്നിച്ചു കൊണ്ടുപോകുന്നു.?\nഅവധി കിട്ടാത്തതുകൊണ്ട് വളരെ ബുദ്ധിമുട്ടാണ്. എന്നാല് ഒരു അഡ്ജസ്റ്റ്‌മെന്റില് രണ്ടുമങ്ങു കൊണ്ടുപോകുന്നുവെന്നേ ഉള്ളു. ദുബൈയില് ഹിറ്റ് 96.7 എഫ്എമ്മിലാണ് ജോലി. രാവിലെ ആറുമണിക്ക് കയറിയാല് 11 മണിവരെ ലൈവായി ഞാനുണ്ടാകും. അതായത് അവിടെ എല്ലാവരും ഉറക്കമുണരും മുമ്പ് ഞാന് മൈക്കിനു മുന്നിലെത്തും. പത്രം വായിച്ചും പാട്ടുവച്ചും ആള്‍ക്കാരെ ഉത്സാഹത്തിലാക്കും. ഏറെ ഇഷ്ടപ്പെട്ട ഒരു ജോലിയാണ് ആര്‍ജെ. അതുകൊണ്ടാണ് ആ ജോലി കളയാതെ അഭിനയം സൈഡാക്കി ചെയ്യുന്നത്. കൂടെയുള്ളവരില് നിന്നും നല്ല സപ്പോര്‍ട്ടുണ്ട്. ഗള്‍ഫിലെ ആദ്യ സര്‍ക്കാര് റേഡിയോ ആണ് ഞങ്ങളുടേത്. മലയാളം അറിയാത്തവരും നമ്മുടെ എഫ്എം ആസ്വദിക്കാറുണ്ട്.\nനമ്മുടെ നാട്ടില് ആദ്യമൊക്കെ ഓള് ഇന്ത്യ റേഡിയോ മാത്രമേ ഉണ്ടായിരുന്നുള്ളു. പാട്ട് കേള്‍ക്കുമായിരുന്നു. പക്ഷേ ചെറുപ്പം മുതല് ആള്‍ക്കാര് തിരിച്ചറിയണമെന്ന ആഗ്രഹമുണ്ടായിരുന്നു. ഗള്‍ഫിലെത്തി ഇവിടുത്തെ സാലറിയും മറ്റും കണ്ടപ്പോള് എഫ്എമ്മിന്റെ ഭാഗമായത്.\nഎല്ലാവരും നല്ല പിന്തുണ നല്‍കുന്നു. ബന്ധുക്കളും നല്ല സഹകരണമാണ്. മോശമായാലും നല്ലതായാലും അവര് അഭിപ്രായം അറിയിക്കാറുണ്ട്. ചില കാര്യങ്ങളില് തിരുത്തലുകള് വേണമെന്നൊക്കെ അമ്മ പറയും അതനുസരിച്ച് ഞാന് ചെയ്യാറുമുണ്ട്.\nയാത്രയാണ് വിനോദമെന്നൊക്കെ സ്‌റ്റൈലിനു വേണ്ടി പറയാം. പക്ഷേ എനിക്ക് ഫ്രീ ടൈം കിട്ടാറില്ല. കിട്ടുന്ന സമയങ്ങളില് നല്ല സിനിമകള് കാണും. ഷോപ്പിംഗിന് പോകും. അത്രതന്നെ.\nഞാന് അദ്ദേഹത്തിന്റെ ഫാനാണ്. സിനിമയില് അഭിനയിക്കുന്നു എന്നു പറയുന്നതിനേക്കാള് ഒരുമിച്ച് വര്‍ക്ക് ചെയ്യുന്നു എന്നു പറയുന്നതുതന്നെ വലിയ സന്തോഷമാണ്. തമാശയൊക്കെ പറയുന്ന കൂട്ടത്തിലാണ് . വളരെ സിംപിള്. അദ്ദേഹം നല്‍കുന്ന എനര്‍ജി വളരെ വലുതാണ്.\nമമ്മൂക്കയോടൊപ്പമുള്ള ആദ്യ സിനിമ?\nകൂടെ അഭിനയിക്കുന്നവര്‍ക്ക് എല്ലാ റെസ്‌പെക്റ്റും നല്‍കുന്ന ആളാണ് മമ്മൂക്ക. വളരെ പേടിച്ചാണ് അദ്ദേഹത്തോടൊപ്പം അഭിനയിക്കാന് പോയത്. നമ്മളെ തമാശയിലൂടെ ലൈറ്റാക്കി അഭിനയിപ്പിക്കുന്ന ശൈലിയാണ് മമ്മൂക്കയ്ക്ക്. പല കാര്യങ്ങളും നമ്മളെ അദ്ദേഹം പഠിപ്പിച്ചു തരും. കരയുന്നൊരു സീനുണ്ടായിരുന്നു. കരച്ചില് വയറില് നിന്ന് വരണമെന്ന് അദ്ദേഹമാണ് പറഞ്ഞുതന്നത്. സത്യമാണ് അത്. എന്നാലേ ഒറിജിനല് ആകൂ.\nഎന്തൊക്കെയാണ് പുതിയ പ്രതീക്ഷകള്?\nകുറേ കഥകള് കേട്ടു. പലതും ഇഷ്ടപ്പെട്ടവയാണ്. പൊറിഞ്ചു മറിയം ജോസ് ഹിറ്റാകട്ടെ അതിനു ശേഷം വരുന്നത് നോക്കാം. അടുത്തവര്‍ഷം ഒന്നോ, രണ്ടോ സിനിമകള് മാത്രമേ ചെയ്യാന് സമയം കിട്ടൂ. പിന്നെ സംവിധായകര്‍ക്ക് എന്നെ സ്വീകാര്യമാകണം. അതൊക്കെ ശരിയായാലല്ലേ സിനിമയില് ഞാനുണ്ടാകൂ. നല്ല സിനിമകളുടെ ഭാഗമാകാന് സാധിച്ചാല് ഭാഗ്യം. അതല്ലെങ്കില് പ്രേക്ഷകയായി മാറും.\nമറ്റു ഭാഷാ ചിത്രങ്ങളിലേക്ക് പോകാന് ആഗ്രഹമുണ്ടോ?\nമലയാളം സിനിമകള് തന്നെ ചെയ്യാന് സമയം കിട്ടുന്നില്ല. മാത്രമല്ല മറ്റു ഭാഷാ ചിത്രങ്ങള്‍ക്ക് കൂടുതല് ദിവസം ഷൂട്ടിംഗിന് വേണ്ടിവരും. ഇവിടെ 30 ദിവസത്തിനകം എല്ലാം തീര്‍ക്കാനാകും. ജോലിയുള്ളതിനാല് മറ്റു ഭാഷാ ചിത്രങ്ങള് തത്കാലം കമ്മിറ്റ് ചെയ്യുന്നില്ല. പിന്നെ അവരുടെയൊക്കെ ഭാഷ പഠിച്ചെടുക്കാന് പാടാണ്. അങ്ങനെയൊരു അഭിനയത്തിന് താത്പര്യവുമില്ല.\nതാര സമ്പന്നമാണ് സത്യന് അന്തിക്കാടിന്റെ മകന് അനൂപ് സത്യന്റെ ആദ്യ സിനിമയായ വരനെ ആവശ്യമുണ്ട്.\nകാർ വാങ്ങി ഇനി കല്യാണം ? സൂരജ് തേലക്കാട് തുറന്നു പറയുന്നു......\nഎന്റെ പുതിയസിനിമയിൽ ടൈറ്റിൽ വേഷം ഒരു റോബോട്ടാണ് , നീ ചെയ്താൽ നന്നായിരിക്കും\n"2020 ഞാനങ്ങ് എടുക്കുവാ ...!!" മറിയം വന്നു വിളക്കൂതിയുടെ വിശേഷങ്ങളുമായി സിജു വിൽസൺ\nഞാൻ സിനിമയെ സ്നേഹിച്ച് ഇൻഡസ്ട്രിയിലേക്ക് വന്ന ഒരാളാണ് , അതുകൊണ്ട് തന്നെ എന്നെ സംതൃപ്തിയാക്കുന്ന കഥാപാത്രങ്ങൾക്കായി ഞാൻ കാത്തിരിക്കാറുണ്ട്.\nമലയാള സിനിമയിലെ ട്രെൻഡ് സെറ്ററുകളായ 1983 ആക്ഷൻ ഹീറോ ബിജു എന്നിവ ഒരുക്കിയ എബ്രിഡ് ഷൈൻ പ്രേക്ഷകർക്ക് ഒരു പുതിയ അനുഭവം സമ്മാനിക്കാൻ ഒരു മാര്‍ഷ്യല് ആര്‍ട്‌സ് മൂവിയുമായി എത്തുന്നു കുങ്ഫൂ മാസ്റ്റര്


inter milan kit sponsors സ്പോൺസർമാരെ മാറ്റി ഇന്റർമിലാൻ\n26 വർഷങ്ങൾക്കു ശേഷം ജഴ്സി സ്പോൺസർമാരെ മാറ്റി ഇറ്റാലിയൻ ക്ലബ് ഇൻ്റർമിലാൻ. ടയർ കമ്പനിയായ പിറേലിയുമായാണ് ഇൻ്റർമിലാൻ വേർപിരിഞ്ഞത്. വരുന്ന സീസൺ മുതൽ ഡിജിറ്റൽ ഫാൻ ടോക്കൺ പ്ലാറ്റ്ഫോമായ സോഷ്യോസ്.കോം ആവും ഇൻ്റർമിലാൻ ജഴ്സി സ്പോൺസർ ചെയ്യുക. ( inter milan kit sponsors )\n1995 മുതൽ പിറേലിയാണ് ഇൻ്റർമിലാൻ്റെ കിറ്റ് സ്പോൺസർ. 26 വർഷത്തിനിടെ പല ക്ലബുകളും കിറ്റ് സ്പോൺസറെ മാറ്റിയെങ്കിലും ഇൻ്റർ പിറേലിയുമായി സഹകരണം തുടർന്നു. പിറേലിയുടെ കിറ്റിൽ ആറ് സീരി എ കിരീടങ്ങളും ഒരു ചാമ്പ്യൻസ് ലീഗും ഇൻ്റർ നേടി.\nRead Also: റൊണാൾഡോയെ മറികടന്ന് മെസി; ജനപ്രിയ ഇൻസ്റ്റാഗ്രാം പോസ്റ്റായി മെസിയുടെ കോപ്പ അമേരിക്ക ചിത്രം\nഅതേസമയം, പുതിയ സ്പോൺസർമാരിൽ ആരാധകർ തൃപ്തരല്ല. സ്പോൺസർമാരുടെ പേരുള്ള ജഴ്സി കാണാൻ തീരെ നല്ലതല്ലെന്നാണ് ആരാധകരുടെ വിമർശനം. പിറേലിയെ തിരികെ കൊണ്ടുവരണമെന്നും അവർ ആവശ്യപ്പെടുന്നു.\nഅതേസമയം, ഇംഗ്ലീഷ് പ്രീമിയർ ലീഗ് വരുന്ന സീസൺ ഓഗസ്റ്റ് 14ന് ആരംഭിക്കും. മത്സരങ്ങൾക്ക് പരിമിതമായ അളവിൽ കാണികളെ പ്രവേശിപ്പിക്കുമെന്ന് സൂചനയുണ്ട്. നിലവിൽ പെപ് ഗ്വാർഡിയോള പരിശീലിപ്പിക്കുന്ന മാഞ്ചസ്റ്റർ സിറ്റിയാണ് പ്രീമിയർ ലീഗ് ചാമ്പ്യന്മാർ.\nStory Highlights: inter milan changed kit sponsors\nRead more on: football | jersey


Crime branch register second case against ED on Gold smuggling case | ഇഡിക്കെതിരെ വീണ്ടും കേസെടുത്ത് ക്രൈംബ്രാഞ്ച്; നടപടി സന്ദീപ് നയരുടെ അഭിഭാഷകന്റെ പരാതിയിൽ - Malayalam Oneindia\n23 min ago ഈ കൊവിഡ് അതി ഭീകരം; വായുവിലൂടേയും പകരം... രണ്ടാം തരംഗത്തില് കത്തിപ്പടര്‍ന്ന് രോഗം\n36 min ago കോട്ടയത്ത് കൊവിഡ് വാക്സിനേഷൻ പുനരാരംഭിക്കുന്നു: 26 കേന്ദ്രങ്ങളിൽ നാളെ വാക്സിനേഷൻ\n40 min ago 'കാര്‍ഗില് യുദ്ധത്തേക്കാള് മരണം കോവിഡില്: റാലികള്‍ക്കും കര്‍ഷക പ്രക്ഷേഭത്തിനും വിമര്‍ശനം'\nതിരുവനന്തപുരം: സ്വർണക്കടത്ത് കേസിൽ എൻഫോഴ്സ്‌മെന്റ് ഡയറക്ടറേറ്റിനെതിരെ കുരുക്ക് മുറുക്കി സംസ്ഥാന സർക്കാർ. സ്വർണക്കടത്ത് കേസിലെ പ്രധാന പ്രതികളിലൊരാളായ സന്ദീപ് നായരുടെ അഭിഭാഷകന്റെ പരാതിയിൽ ഇഡിക്കെതിരെ രണ്ടാമതും ക്രൈംബ്രാഞ്ച് കേസ് രജിസ്റ്റർ ചെയ്തു. നേരത്തെ സ്വപ്ന സുരേഷിനെ മുഖ്യമന്ത്രിക്കെതിരെ മൊഴി നൽകാൻ നിർബന്ധിച്ചുവെന്ന വെളിപ്പെടുത്തലിന്റെ അടിസ്ഥാനത്തിലും ഇഡിക്കെതിരെ ക്രൈംബ്രാഞ്ച് കേസ് രജിസ്റ്റർ ചെയ്തിരുന്നു.\nമുഖ്യമന്ത്രിക്കെതിരേ മൊഴി നല്‍കാന് ഇഡി ഉദ്യോഗസ്ഥര് പീഡിപ്പിച്ചെന്നാണ് പരാതില് പറയുന്നത്. നേരത്തെ ഇഡിക്കെതിരേ സന്ദീപ് നായര് കോടതിക്ക് കത്ത് നല്‍കിയിരുന്നു. കത്തിലും മുഖ്യമന്ത്രിക്കെതിരെ മൊഴി നല്‍കാന് ഇഡി ഉദ്യോഗസ്ഥര് പീഡിപ്പിച്ചെന്നതടക്കം സന്ദീപ് വ്യക്തമാക്കിയിരുന്നു. സന്ദീപ് നല്‍കിയ വിവരങ്ങളുടെ അടിസ്ഥാനത്തിലാണ് അദ്ദേഹത്തിന്റെ അഭിഭാഷകന് ഡിജിപിക്ക് പരാതി നല്‍കിയത്.\nനേരത്തെ മുഖ്യമന്ത്രിക്കെതിരെ വ്യാജമൊഴികൊടുക്കാന് സ്വര്‍ണക്കടത്ത്, ഡോളര്‍ക്കടത്ത് കേസിലെ പ്രതി സ്വപ്നാസുരേഷിനെ നിര്‍ബന്ധിച്ചു എന്ന് കാണിച്ചാണ് കേസ് രജിസ്റ്റര് ചെയ്തിരിക്കുന്നത്. ഗൂഢാലോചനക്കും ഇഡിക്കെതിരെ കേസെടുത്തിട്ടുണ്ട്. അന്വേഷണം അട്ടിമറിക്കാന് സംസ്ഥാന സര്‍ക്കാര് ശ്രമിക്കുന്നുവെന്നും നിയമപരമായി നേരിടുമെന്നും എന്‍ഫോഴ്സ്മെന്‍റ് ഡയറക്ടറേറ്റ് അറിയിച്ചു.\nസമാന ആരോപണമാണ് സന്ദീപും ഇഡി ഉദ്യാഗസ്ഥർക്കെതിരെ ഉന്നയിച്ചിരിക്കുന്നത്. ഡയറക്ടര് ജനറല് ഓഫ് പ്രോസിക്യൂഷന്റെ നിയമോപദേശം അടക്കം ലഭിച്ച ശേഷമാണ് ക്രൈംബ്രാഞ്ച് ഇഡിക്കെതിരെ കേസ് രജിസ്റ്റർ ചെയ്തത്. ഇതിന് നിയമസാധുതയുണ്ടെന്നാണ് വലിയിരുത്തപ്പെടുന്നതും.\nമുഖ്യമന്ത്രിയുടെ പേര് കേസിലേക്ക് വലിച്ചിഴക്കാന് ഇഡി ഗൂഢാലോചന നടത്തിയെന്നും ക്രൈംബ്രാഞ്ച് പറയുന്നു. ഡോളര്‍കടത്ത് മുഖ്യമന്ത്രികൂടി പ്രേരിപ്പിച്ചിട്ടാണെന്ന് സ്വപ്നാ സുരേഷ് മൊഴിനല്‍കിയിരുന്നു. ഇതിന്‍റെ വിശദാംശങ്ങള് കസ്റ്റംസ് കോടതിയില് സത്യവാങ് മൂലത്തില് പരാമര്‍ശിച്ചിരുന്നു. പിന്നാലെയാണ് ക്രൈംബ്രാഞ്ച് സംഘം അന്വേഷണം വിപുലപ്പെടുത്തുകയും ഇഡിയെ കുറ്റപ്പെടുത്തിക്കൊണ്ടുള്ള റിപ്പോര്‍ട്ട് സമര്‍പ്പിക്കുകയും ചെയ്തത്.\nCrime branch register second case against ED on Gold smuggling case


സൗദി ഹൈവേയിലേക്ക് വിമാനം കുതിച്ചെത്തി!! ശക്തമായ മണല്‍കാറ്റ്; ഞെട്ടുന്ന വീഡിയോ വൈറല് | Video: Plane lands on busy highway as sandstorm hits Saudi Arabia - Malayalam Oneindia\n» സൗദി ഹൈവേയിലേക്ക് വിമാനം കുതിച്ചെത്തി!! ശക്തമായ മണല്‍കാറ്റ്; ഞെട്ടുന്ന വീഡിയോ വൈറല്\nPublished: February 14 2018, 11:43 [IST]\nജിദ്ദ: വിമാനം ഇറങ്ങുന്ന സ്ഥലത്ത് പ്രത്യേകം സജ്ജമാക്കിയ നിലം വേണം. റണ്‍വേയില് നിന്ന് തെന്നിമാറുന്നത് പോലും വന് അപകടങ്ങള്‍ക്ക് കാരണമാകും. പക്ഷേ, സൗദിയില് ഇപ്പോള് വ്യാപകമായി പ്രചരിക്കുന്ന വീഡിയോ ആശ്ചര്യപ്പെടുത്തുന്നതാണ്.\nഒരു വിമാനം നടു റോഡിലേക്ക് ഇറങ്ങിയിരിക്കുന്നു. ശക്തമായ മണല്‍ക്കാറ്റടിക്കുമ്പോള് കാഴ്ച കുറഞ്ഞതിനെ തുടര്‍ന്നാണ് ഇങ്ങനെ സംഭവിച്ചതെന്ന് റിപ്പോര്‍ട്ടുകള് സൂചിപ്പിക്കുന്നു. എന്നാല് എന്താണ് യാഥാര്‍ഥ്യം. ഇങ്ങനെ ഒരു സംഭവം ഉണ്ടായിട്ടേ ഇല്ല എന്നാണ് സൗദി അധികൃതര് പറയുന്നത്. വിശദീകരിക്കാം....\nഹൈവേയിലേക്ക് വിമാനം പറന്നിറങ്ങുന്നതാണ് വീഡിയോ. വളരെ തിരക്കേറിയ ജിദ്ദ-മക്ക ഹൈവേയിലാണ് വിമാനം ഇറങ്ങുന്നത്. വീഡിയോ വ്യാപകമായി പ്രചരിപ്പിക്കപ്പെടുന്നുണ്ട്. മണിക്കൂറുകള്‍ക്കുള്ളില് പതിനായിരങ്ങള് വീഡിയോ കണ്ട് കഴിഞ്ഞു.\nശക്തമായ മണല്‍ക്കാറ്റടിക്കുന്നതിനിടെയാണ് വിമാനം ഹൈവേയിലേക്ക് എത്തിയിരിക്കുന്ന്. ദൂരക്കാഴ്ച നഷ്ടമായപ്പോള് സംഭവിച്ചതാകാം എന്നാണ് സോഷ്യല് മീഡിയയിലെ പ്രതികരണങ്ങള്. എന്നാല് ഏത് വിമാനമാണ് തിരക്കേറിയ നടുറോഡില് എത്തിയിരിക്കുന്നത്? ്അക്കാര്യം വീഡിയോ പ്രചരിപ്പിക്കുന്നവര് വ്യക്തമാക്കുന്നില്ല.\nവിമാനത്തിന് അടുത്ത് കൂടെ കാറുകളും മറ്റു വാഹനങ്ങളും പോകുന്നത് ദൃശ്യമാണ്. മണല്‍ക്കാറ്റടിക്കുന്നതിനാല് കാറുകളെല്ലാം ഹെഡ് ലൈറ്റുകളിട്ടാണ് യാത്ര ചെയ്യുന്നത്. പക്ഷേ വീഡിയോ വ്യാപകമായി പ്രചരിപ്പിക്കപ്പെട്ടതോടെ അധികൃതര് വിശദീകരണവുമായി രംഗത്തെത്തി.\nവീഡിയോയില് പറയുന്നത് പോലെ വിമാനം ഹൈവേയില് ഇറങ്ങിയിട്ടില്ലെന്ന് സൗദി വ്യോമയാന അധികൃതര് വിശദീകരിച്ചു. അറബ് ന്യൂസ് ആണ് ഉദ്യോഗസ്ഥരുടെ വിശദീകരണം പുറത്തുവിട്ടത്. മാത്രമല്ല, വീഡിയോ യാഥാര്‍ഥ്യവുമാണെന്ന് അവര് പറഞ്ഞു.\nജിദ്ദയിലെ കിങ് അബ്ദുല് അസീസ് ഇന്റര്‍നാഷണല് എയര്‍പോര്‍ട്ടില് നിന്നാണ് വിഡിയോ എടുത്തിരിക്കുന്നതെന്ന് വ്യോമയാന ഉദ്യോഗസ്ഥര് പറയുന്നു. പഴയ വീഡിയോ ആണിത്. 2015 സപ്തംബറിലാണ് ഇത് ഷൂട്ട് ചെയ്തിരിക്കുന്നത്.\nശക്തമായ മണല്‍കാറ്റുണ്ടായപ്പോള് എടുത്ത വീഡിയോ ആണിതെന്നും അധികൃതര് വിശദീകരിച്ചു. പക്ഷേ, പുതിയ സംഭവമായിട്ടാണ് വീഡിയോ സോഷ്യല് മീഡിയകളില് പ്രചരിപ്പിക്കുന്നത്. മാത്രമല്ല, ജിദ്ദ-മക്ക ഹൈവേയിലാണെന്നും ചിലര് പറയുന്നു. ഇതെല്ലാം വ്യാജമാണെന്ന് അധികൃതര് വ്യക്തമാക്കി.\nsaudi arabia plane jiddah mecca സൗദി അറേബ്യ ജിദ്ദ വിമാനം മക്ക\nVideo: Plane lands on busy highway as sandstorm hits Saudi Arabia


ത്രിപുരയിൽ മൂന്നു ദിവസം പ്രായമുള്ള കുഞ്ഞ് മരിച്ചു; കൊവിഡ് സ്രവപരിശോധനയെ തുടർന്നാണെന്ന് യുവതിയുടെ പരാതി | woman alleges that newborn died after testing samples\nത്രിപുരയിൽ മൂന്നു ദിവസം പ്രായമുള്ള കുഞ്ഞ് മരിച്ചു; കൊവിഡ് സ്രവപരിശോധനയെ തുടർന്നാണെന്ന് യുവതിയുടെ പരാതി\nകൊവിഡ് പോസിറ്റീവ് സ്ഥിരീകരിച്ചതിനെ തുടർന്ന് യുവതിയെ ആശുപത്രിയിൽ പ്രവേശിപ്പിച്ചിരിക്കുകയായിരുന്നു. രോഗം ഭേദമായി ആശുപത്രി വിട്ടതിന് ശേഷമാണ് യുവതി പരാതി നൽകിയത്.\nAgartala, First Published Aug 28, 2020, 4:03 PM IST\nഅഗർത്തല: കൊവിഡ് പരിശോധനയ്ക്കായി സ്രവം എടുത്തതിനെ തുടർന്ന് മൂന്നു ദിവസം പ്രായമുള്ള ശിശു മരിച്ചതായി യുവതിയുടെ പരാതി. സ്രവ സാമ്പിൾ പരിശോധിക്കുന്ന സമയം വരെ കുഞ്ഞ് ആരോഗ്യവാനായിരുന്നു. പിന്നീട് മൂക്കിനുള്ളിൽ നിന്ന് രക്തസ്രാവം ആരംഭിച്ചു. കു‍ഞ്ഞിന് കുഴപ്പമില്ലെന്ന് ഡോക്ടർമാർ ഉറപ്പ് പറഞ്ഞെങ്കിലും കുറച്ച് സമയത്തിന് ശേഷം കു‍ഞ്ഞ് മരിച്ചതായി ഹിന്ദുസ്ഥാൻ ടൈംസിന്റെ വാർത്തയിൽ പറയുന്നു.\nയുവതിയുടെ പരാതിയിൻമേൽ അന്വേഷണം ആരംഭിച്ചതായി പൊലീസ് വ്യക്തമാക്കി. ആ മാസം ആദ്യമാണ് സംഭവം നടന്നത്. സിആർപിസി 157 പ്രകാരമാണ് കേസ് ചുമത്തി അന്വേഷണം ആരംഭിച്ചിരിക്കുന്നത്. പൊലീസ് ഉദ്യോഗസ്ഥനായ സുബിമാൽ ബർമൻ വ്യക്തമാക്കി. കൊവിഡ് പോസിറ്റീവ് സ്ഥിരീകരിച്ചതിനെ തുടർന്ന് യുവതിയെ ആശുപത്രിയിൽ പ്രവേശിപ്പിച്ചിരിക്കുകയായിരുന്നു. രോഗം ഭേദമായി ആശുപത്രി വിട്ടതിന് ശേഷമാണ് യുവതി പരാതി നൽകിയത്. ആഗസ്റ്റ് 10 ന് ഗോവിന്ദ വല്ലഭ് പാന്ത് ആശുപത്രിയിലാണ് കുഞ്ഞ് ജനിച്ചത്. ഓഗസ്റ്റ് 12 ന് മരിച്ചു.\nഅമ്മ കൊവിഡ് പോസിറ്റീവ് ആയതിനാലാണ് കുഞ്ഞിന്റെ സ്രവം പരിശോധിക്കാൻ തീരുമാനിച്ചതെന്ന് ആശുപത്രി അധികൃതർ വ്യക്തമാക്കുന്നു. കൊവിഡ് നെഗറ്റീവായതിനെ തുടർന്നാണ് യുവതി ആശുപത്രി വിട്ടത്. കുഞ്ഞ് മരിച്ചതിന് ശേഷം സംഭവത്തെക്കുറിച്ച് അന്വേഷിച്ച് റിപ്പോർട്ട് സമർപ്പിക്കാൻ സംസ്ഥാന സർക്കാർ മൂന്നംഗ സമിതിയെ നിയോഗിച്ചിരുന്നു. ഇവർ സർക്കാരിന് റിപ്പോർട്ട് സമർപ്പിച്ചതായി ആശുപത്രി അധികൃതർ വ്യക്തമാക്കി. ഓഗസ്റ്റ്2ന് രണ്ട് ദിവസം പ്രായമുള്ള പെൺകുഞ്ഞ് കൊവിഡ് പൊസിറ്റീവായതിനെ തുടർന്ന് ഇതേ ഹോസ്പിറ്റലിൽ മരിച്ചിരുന്നു. ത്രിപുരയിൽ 9927 പേരാണ് കൊവിഡ് ബാധിതരായിട്ടുള്ളത്. 6839 പേർ രോഗമുക്തി നേടി.\nLast Updated Aug 28, 2020, 4:03 PM IST


കാലിനടിയിൽ ഉറുമ്പരിക്കുന്ന പോലെയോ, സൂചനകള് അപകടം | The Signs Your Body Is Trying To Tell You Something Wrong - Malayalam BoldSky\n59 min ago വെരിക്കോസ് വെയിന് മാറ്റാം;5നേരം തക്കാളി ഇങ്ങനെ\nകാലിനടിയിൽ ഉറുമ്പരിക്കുന്ന പോലെയോ, സൂചനകള് അപകടം\n| Published: Thursday, February 27, 2020, 16:15 [IST]\nആരോഗ്യ സംരക്ഷണത്തിന് പ്രാധാന്യം കൊടുക്കുന്ന ഒരു തലമുറയാണ് ഇന്നുള്ളത്. എന്നാല് പലപ്പോഴും ഇത് നിങ്ങളുടെ ആരോഗ്യത്തിന് എത്രത്തോളം ഗുണകരമായി ഭവിക്കുന്നുണ്ട് എന്നുള്ള കാര്യം അൽപം ചിന്തിക്കേണ്ടതാണ്. കാരണം നിങ്ങളിൽ ഉണ്ടാവുന്ന അനാവശ്യമായിട്ടുള്ള ചില ലക്ഷണങ്ങൾ പിന്നീട് ആരോഗ്യത്തിന് വെല്ലുവിളി ഉയർത്തുന്ന അവസ്ഥയിലേക്ക് എത്തുന്നുണ്ട് എന്നുള്ളത് ശ്രദ്ധേയമായ കാര്യമാണ്. ഓരോ അവസ്ഥയിലും നിങ്ങളുടെ ആരോഗ്യത്തിന് വേണ്ടി സമയം ചിലവഴിക്കുമ്പോൾ അത് നിങ്ങളുടെ ആരോഗ്യത്തിന് ഗുണമാണോ ദോഷമാണോ എന്ന് പലപ്പോഴും മനസ്സിലാക്കാൻ സാധിക്കുന്നില്ല.\nശരീരം കാണിക്കുന്ന ചില ലക്ഷണങ്ങള് നിങ്ങളുടെ ആരോഗ്യത്തെ വളരെയധികം ശ്രദ്ധിക്കണം എന്നുള്ളതിന്‍റെ സൂചനകൾ കൂടിയാണ്. ഇത് തിരിച്ചറിഞ്ഞ് വേണം മുന്നോട്ട് പോവുന്നതിന്. അതുകൊണ്ട് തന്നെ ഇത്തരം മാറ്റങ്ങള് ശരീരത്തില് ഉണ്ടാവുമ്പോൾ അത് നിങ്ങളുടെ ആരോഗ്യത്തെ എങ്ങനെയെല്ലാം ബാധിക്കുന്നുണ്ട് എന്ന കാര്യം അറിഞ്ഞിരിക്കണം. ഇത്തരത്തിലുള്ള അസ്വസ്ഥതകളെ ഇല്ലാതാക്കുന്നതിന് വേണ്ടി ശ്രദ്ധിക്കും മുൻപ് ശരീരത്തിനെ അപകടത്തിലേക്ക് തള്ളിയിടുന്ന ചില ലക്ഷണങ്ങള് നോക്കാം.\nകാലില് ഉറുമ്പരിക്കുന്നത് പോലെ\nനിങ്ങളുടെ കാലുകളില് എന്തെങ്കിലും അരിക്കുന്നത് പോലെ തോന്നുക, ഇഴയുക, അല്ലെങ്കിൽ അസ്വസ്ഥത എന്നിവ പോലുള്ള വിചിത്രമായ കാര്യങ്ങൾ അനുഭവപ്പെടുന്നുണ്ടെങ്കിൽ അതിനര്‍ത്ഥം റെസ്റ്റ്ലസ്സ് ലെഗ് സിൻഡ്രോം ഉണ്ട് എന്നുള്ളതാണ്. ഇത് പലപ്പോഴും ദീർഘകാലമെടുത്ത് മാത്രമേ ചികിത്സിച്ച് മാറ്റാന് സാധിക്കുകയുള്ളൂ. പലപ്പോഴും രാത്രിയിലാണ് ഈ അസ്വസ്ഥത വളരെയധികം കൂടുതലാവുന്നത്. അതുകൊണ്ട് ഇത് അൽപം ശ്രദ്ധിക്കണം.\nചർമ്മത്തിന് കട്ടി കൂടിയാൽ\nചർമ്മത്തിന് പെട്ടെന്ന് കട്ടി കൂടിയതു പോലെ തോന്നിയോ? എങ്കിൽ അതിനർത്ഥം നിങ്ങളിൽ എന്തെങ്കിലും തരത്തിലുള്ള ചർമ്മ രോഗങ്ങൾ ഉണ്ട് എന്നുള്ളതാണ്. അതുകൊണ്ട് തന്നെ ചർമ്മ പ്രശ്നങ്ങൾ അവഗണിക്കരുത് അല്ലെങ്കിൽ അവയെ കുറച്ചുകാണരുത്. ചർമ്മം കട്ടിയുള്ളതും ചൊറിച്ചിലുമായി മാറുമ്പോൾ, ഇത് ഒരു ഹോർമോൺ ഡിസോർഡർ, എക്‌സിമ അല്ലെങ്കിൽ അലർജികൾ പോലുള്ള ആന്തരിക പ്രശ്‌നങ്ങളുടെ ഒരു അടയാളമായിരിക്കും. ഈ പ്രശ്നം തുടരുകയാണെങ്കിൽ ഉടനേ തന്നെ ഡോക്ടറെ കാണുന്നതിന് ശ്രദ്ധിക്കണം.\nപാർക്കിൻസൺസ് രോഗത്തെക്കുറിച്ച് എല്ലാവരും കേട്ടിരിക്കാം, പക്ഷേ നമ്മളിൽ പലർക്കും ഇതിന്റെ ലക്ഷണങ്ങൾ അറിയില്ല. ചലിക്കുന്നതിനുള്ള വേഗതക്കുറവ്, പേടിസ്വപ്നങ്ങൾക്കൊപ്പം മോശം ഉറക്കം, സംസാരിക്കുമ്പോൾ പ്രശ്നങ്ങൾ എഴുതുമ്പോൾ മറ്റ് ചില പ്രശ്നങ്ങൾ എന്നിവ ഉണ്ടെങ്കിൽ അത് നിങ്ങളിൽ ഇത്തരം ഒരു രോഗത്തിനുള്ള സാധ്യതയെയാണ് കാണിക്കുന്നത്. അതുകൊണ്ട് ഈ ലക്ഷണങ്ങളെ വളരെയധികം ശ്രദ്ധിക്കണം.\nദേഷ്യവും ആക്രമണ മനോഭാവവും\nദേഷ്യവും ആക്രമണ മനോഭാവവും വളരെയധികം കൂടുതലാണെങ്കിൽ അത് പലപ്പോഴും നിങ്ങളിൽ ഡിപ്രഷൻ ഉണ്ട് എന്നുള്ളതിന്‍റെ ലക്ഷണങ്ങളാണ്. അതുകൊണ്ട് തന്നെ ഇത്തരം കാര്യങ്ങൾക്ക് മുന്നിൽ ശരീരം പ്രകടിപ്പിക്കുന്ന ലക്ഷണങ്ങളെ ഒരു കാരണവശാലും അവഗണിക്കരുത്. ഇത് കൂടുതൽ അസ്വസ്ഥതകളിലേക്ക് നിങ്ങളെ എത്തിക്കും, പലപ്പോഴും ഡിപ്രഷന് ആത്മഹത്യാ പ്രേരണയിലേക്ക് വരെ നിങ്ങളെ എത്തിക്കുന്നുണ്ട്. അതുകൊണ്ട് ശ്രദ്ധിക്കുക.\nനിങ്ങള്‍ക്ക് എപ്പോഴും ഉറങ്ങണം എന്ന് തോന്നുന്നുണ്ടോ? എങ്കിൽ അൽപം ശ്രദ്ധിക്കേണ്ടതാണ്. കാരണം ഈ തകരാറിനെ ഹൈപ്പർ‌സോംനിയ എന്ന് വിളിക്കുന്നു. ചിലരിൽ രോഗപ്രതിരോധശേഷി കുറയുമ്പോൾ ഇത്തരം അസ്വസ്ഥതകൾ ഉണ്ടാവുന്നുണ്ട്. അതുകൊണ്ട് തന്നെ വളരെയധികം ശ്രദ്ധിക്കേണ്ടതായുണ്ട്. ഉറങ്ങാന് പോവുന്നതിന് മുന്‍പ് മദ്യം കഴിക്കുന്നവരിലും ഇത്തരം അസ്വസ്ഥതകൾക്കുള്ള സാധ്യത വളരെ കൂടുതലാണ്.\nകണ്ണിന്‍റെ നിറം മാറ്റം\nനിങ്ങളുടെ കണ്ണുകളുടെ കോർണിയയ്‌ക്ക് ചുറ്റും വെളുത്തതോ ചാരനിറത്തിലുള്ളതോ ആയ ഒരു വളയം ഉണ്ടെങ്കിൽ ഇത് നിങ്ങളിൽ കൊളസ്ട്രോൾ ഉണ്ട് എന്ന് സൂചിപ്പിക്കുന്നതിന്‍റെ ലക്ഷണമാണ്. ഇത് 45 വയസ്സിന് താഴെയുള്ള ആളുകൾക്ക് ഉയർന്ന കൊളസ്ട്രോളിന്റെ അടയാളമായിരിക്കാം. അതുകൊണ്ട് തന്നെ ഇത് വളരെയധികം ശ്രദ്ധിക്കണം. എന്നാൽ നിരുപദ്രവകാരിയാണ് ഈ ലക്ഷണം എന്നുള്ളതാണ് സത്യം. ഇത് കാഴ്ചക്ക് യാതൊരു വിധത്തിലുള്ള പ്രശ്നവും ഉണ്ടാക്കുന്നില്ല.\nസ്ത്രീകളിൽ ശാരീരികബന്ധം വേദനിപ്പിക്കും,കാരണം ഇതാണ്\nRead more about: disorder disease body ശരീരം രോഗം ആരോഗ്യം\nThe Signs Your Body Is Trying To Tell You Something Wrong\nHere in this article we are discussing about surprising symptoms that are your body's way of telling you something is wrong. Read on.\nStory first published: Thursday, February 27, 2020, 16:15 [IST]


Emalayalee.com - എന്‍ജിനീയറിങ് വിദ്യാര്‍ഥിയുടെ മൃതദേഹം കാര്യവട്ടം ക്യാംപസിലെ കാട്ടിനുള്ളില്\nകഴക്കൂട്ടംന്മ ഒരാഴ്ച മുന്‍പ് ദുരൂഹസാഹചര്യത്തില് കാര്യവട്ടം ക്യാംപസില് കാണാതായ കോളജ് ഓഫ് എന്‍ജിനീയറിങ് (സിഇടി) രണ്ടാം വര്‍ഷ എംടെക് വിദ്യാര്‍ഥി കോഴിക്കോട് വടകര സ്വദേശി ശ്യാന് പത്മനാഭന്റെ(27) മൃതദേഹം ജീര്‍ണിച്ച നിലയില് ക്യംപസിനുള്ളിലെ കാട്ടില് കണ്ടെത്തി. സമീപത്ത് നിന്നു കുറിപ്പ് കണ്ടെടുത്തു. ആത്മഹത്യയാണെന്നാണ് പ്രാഥമിക സൂചന. കോഴിക്കോട് വടകര പുത്തൂര് വരദയില് പത്മനാഭന്റെയും ശൈലജയുടെയും മകനാണ്. ടെക്‌നോപാര്‍ക്കിലെ ജീവനക്കാരിരിയായ സഹോദരിക്കും ഭര്‍ത്താവിനുമൊപ്പം പാങ്ങപ്പാറയിലെ ഫ്‌ലാറ്റിലായിരുന്നു ശ്യാന് താമസിച്ചിരുന്നത്.\nതിങ്കളാഴ്ച രാവിലെ പത്തരയോടെ ലൈബ്രറിയില് പോകുന്നുവെന്നു പറഞ്ഞ് ശ്യാന് വീട്ടില് നിന്നിറങ്ങിയിരുന്നു. രാത്രി വൈകിയിട്ടും വീട്ടിലെത്താത്തതിനെതുടര്‍ന്ന് ബന്ധുക്കള് കഴക്കൂട്ടം സൈബര് സിറ്റി അസി.കമ്മിഷണര്‍ക്കു പരാതി നല്‍കി. അന്വേഷണത്തില് ശ്യാനിന്റെ മൊബൈല്‍ഫോണ് കാര്യവട്ടംതൃപ്പാദപുരം പ്രദേശത്തെവിടെയോ ഉള്ളതായി വിവരം ലഭിച്ചു. ജൂലൈ എട്ടിന് ഉച്ചയ്ക്ക് 12.14 മുതല് പിറ്റേന്ന് വൈകിട്ട് അഞ്ചു വരെ മൊബൈല് ഓണായിരുന്നു. മൊബൈല് ഫോണ് കേന്ദ്രീകരിച്ച് പൊലീസ് അന്വേഷണം നടത്തുന്നതിനിടയില് ഫോണ് ഓഫായതോടെ ഈ വഴിക്കുള്ള അന്വേഷണം അസാധ്യമായി.\nഈ സമയത്തെല്ലാം മൊബൈല് ഒരേ ലൊക്കേഷന് പരിധിയിലായിരുന്നതോടെയാണ് പൊലീസ് ക്യാംപസ് കേന്ദ്രീകരിച്ച് അന്വേഷണം നടത്തിയത്. തുടര്‍ന്ന് കാര്യവട്ടം ക്യാംപസിലെ സിസിടിവി ക്യാമറ പരിശോധിക്കുമ്പോള് സഞ്ചിതൂക്കിയ ഒരു യുവാവ് പസിനുള്ളിലെ ഹൈമവതീകുളത്തിന്റെ ഭാഗത്തേക്കു പോകുന്നതായി കണ്ടെത്തി. ഇദ്ദേഹം തിരിച്ചു പോകുന്നത് ദൃശ്യങ്ങളിലുണ്ടായിരുന്നുമില്ല. ബന്ധുക്കള് ഈ ദൃശ്യം ശ്യാനിന്റേതാകാമെന്നു പറഞ്ഞതോടെ പൊലീസ് ആ വഴിക്ക് അന്വേഷണം തുടങ്ങി. പൊലീസ് നായ എത്തി കുളത്തിനു സമീപം പോയി നിന്നു.\nതുടര്‍ന്ന് അഗ്‌നിശമനസേനയുടെ സ്‌കൂബാ ടീം കുളത്തിലിറങ്ങി നോക്കിയെങ്കിലും ഫലമുണ്ടായില്ല. ക്യാംപസിലെ കാട് വളര്‍ന്നുകിടക്കുന്ന സ്ഥലങ്ങളില് പൊലീസും കൂട്ടുകാരും ചേര്‍ന്ന് അന്വേഷിച്ചിട്ടും ഫലം കണ്ടില്ല. അന്നു തിരച്ചില് നടത്തിയതിന് ഒരു കിലോമീറ്റര് മാറിയാണ് ഇപ്പോള് മൃതദേഹം ലഭിച്ചത്.


'കേസില് നിന്ന് പിന്മാറിയില്ലെങ്കില് സഹോദരനെ വധിക്കും'; വിസ്മയയുടെ വീട്ടിലേക്ക് ഭീഷണിക്കത്ത് - Malabarsabdam\nFriday,3December 2021 11:58:39 AM\nHome / flash/ ‘കേസില് നിന്ന് പിന്മാറിയില്ലെങ്കില് സഹോദരനെ വധിക്കും’;..\n‘കേസില് നിന്ന് പിന്മാറിയില്ലെങ്കില് സഹോദരനെ വധിക്കും’; വിസ്മയയുടെ വീട്ടിലേക്ക് ഭീഷണിക്കത്ത്\nSeptember 16th, 2021 flash\nകൊല്ലം നിലമേലിലെ വിസ്മയയുടെ വീട്ടിലേക്ക് ഭീഷണിക്കത്ത് കേസിൽ നിന്ന് പിൻമാറിയില്ലെങ്കിൽ സഹോദരനെ വധിക്കുമെന്നാണ് കത്തിലെ ഭീഷണി. വിസ്മയയുടെ കുടുംബം കത്ത് പൊലീസിന് കൈമാറി.\nകഴിഞ്ഞ ദിവസമാണ് നിലമേലിലെ വിസ്മയയുടെ വീട്ടിലേക്ക് ഭീഷണിക്കത്ത് എത്തിയത്. പത്തനംതിട്ടയിൽ നിന്നാണ് കത്ത് പോസ്റ്റ് ചെയ്തിരിക്കുന്നത്. കേസിൽ നിന്ന് പിന്മാറണമെന്നും, പിന്മാറിയാൽ ആവശ്യപ്പെടുന്ന പണം നൽകാമെന്നും കത്തിൽ പറയുന്നു. കേസിൽ നിന്ന് പിന്മാറിയില്ലെങ്കിൽ വിസ്മയയുടെ വിധി തന്നെ സഹോദരൻ വിജിത്തിന് ഉണ്ടാകുമെന്നും കത്തിൽ പരാമർശമുണ്ട്. കത്ത് വിസ്മയയുടെ അച്ഛൻ ത്രിവിക്രമൻ നായർ ചടയമംഗലം പൊലീസിന് കൈമാറി. ചടയമംഗലം പൊലീസ് തുടർനടപടികൾക്കായി കത്ത് കോടതിയിൽ സമർപ്പിച്ചു. ത്രിവിക്രമൻ നായരുടെ മൊഴിയും രേഖപ്പെടുത്തി.\nകത്തെഴുതിയത് കിരൺകുമാറാകാൻ സാധ്യതയില്ലെന്നാണ് പൊലീസിന്റെ പ്രാഥമികനിഗമനം. കേസിൻ്റെ ശ്രദ്ധ തിരിച്ചുവിടാനുള്ള ശ്രമമണോ എന്നും പൊലീസ് സംശയിക്കുന്നു. കേസിൻ്റെ കുറ്റപത്രം കോടതിയിൽ സമർപ്പിച്ചതിനു തൊട്ടുപിന്നാലെയാണ് ഭീഷണി കത്ത് എത്തിയത് എന്നതും ശ്രദ്ധേയമാണ്.\nവെള്ളിയാഴ്ചയാണ് കേസിൽ പൊലീസ് കുറ്റപത്രം സമർപ്പിച്ചത്. വിസ്മയയുടേത് സ്ത്രീധന പീഡനത്തെ തുടര്‍ന്നുള്ള ആത്മഹത്യ എന്നാണ് പൊലീസ് കുറ്റപത്രം. 507 പേജുള്ള കുറ്റപത്രമാണ് ശാസ്താംകോട്ട ജുഡീഷ്യല് ഒന്നാം ക്ലാസ് മജിസ്‌ട്രേറ്റ് കോടതിയില് സമര്‍പ്പിച്ചത്. പ്രതി കിരണ്‍കുമാര് അറസ്റ്റിലായി 80 ആം ദിവസമാണ് കുറ്റപത്രം സമര്‍പ്പിച്ചിരിക്കുന്നത്.\nകുപ്രസിദ്ധ മെക്സിക്കന് ലഹരി മാഫിയ തലവന് ജൊവാക്വി...\nബ്രസീല് എംബസി ജറുസലേമിലേക്ക‌് മാറ്റുമെന്ന‌് നിയുക...\nഫിലിപ്പൈന്‍സില് ശക്തമായ ഭൂചലനം...\nതോൽവിയുടെ ഉത്തരവാദിത്വം ഏറ്റെടുത്ത് ഉമ്മൻ ചാണ്ടി; ...\nPrevious PostPrevious ‘ഐക്കരക്കോണത്തെ ഭിഷഗ്വരന്മാര്’, സൈന പ്ലേ ഒ.ടി.ടിയില്\nNext PostNext ആശാവര്‍ക്കറുടെ പരാതിയില് പൊലീസ് താക്കീത് ചെയ്ത് വിട്ടയാള് മരിച്ച നിലയില്


വിദ്യാർത്ഥിയെ ക്രൂരമായി മർദിച്ച ഗുണ്ടാനേതാവിനെ ജാമ്യം നൽകി വിട്ടയച്ച സംഭവം; എസ്.ഐയ്ക്ക് സസ്പെൻഷൻ – Media Mangalam\nതിരുവനന്തപുരം: തിരുവനന്തപുരം കണിയാപുരത്ത് വിദ്യാർത്ഥിയെ ക്രൂരമായി മർദിച്ച ഗുണ്ടാനേതാവിനെ ജാമ്യം നൽകി വിട്ടയച്ച സംഭവത്തിൽ മംഗലപുരം സ്റ്റേഷൻ എസ്.ഐ തുളസീധരൻ നായരെ സസ്‌പെൻഡ് ചെയ്തു. എസ് ഐയ്ക്കെതിരെ വകുപ്പുതല അന്വേഷണം പ്രഖ്യാപിച്ചിട്ടുണ്ട്. ഡിവൈഎസ്പി റാങ്കിലുള്ള ഉദ്യോഗസ്ഥൻ ആവും അന്വേഷണം നടത്തുക.\nഇദ്ദേഹത്തിന്റെ ഭാഗത്ത് നിന്ന് ഗുരുതര വീഴ്ച സംഭവിച്ചതായി സ്പെഷ്യൽ ബ്രാഞ്ച് നേരത്തെ റിപ്പോ‍ർട്ട് നൽകിയിരുന്നു. വിവാദം മുറുകന്നതിനിടെ ഡിഐജി സഞ്ജയ് കുമാ‍ർ ഗരുഡിൻ ഇന്നലെ സ്റ്റേഷനിൽ മിന്നൽ പരിശോധന നടത്തി.\nബൈക്കിൽ യാത്ര ചെയ്യുന്നതിനിടെയാണ് കണിയാപുരത്ത് വച്ച് നിരവധി കേസുകളിൽ പ്രതിയായ കണിയാപുരം മസ്താൻ മുക്ക് സ്വദേശി ഫൈസൽ മദ്യലഹരിയിൽ അനസ് എന്ന വിദ്യാ‍ർത്ഥിയെ മ‍ർദ്ദിച്ച് അവശനാക്കിയത്. അനസും സുഹൃത്തും ഭക്ഷണം കഴിക്കാൻ ബൈക്കിൽ പോകുമ്പോൾ ഫൈസലും സംഘവും തടഞ്ഞു നിർത്തിയെന്നാണ് അനസ് പറയുന്നത്. മർദ്ദനത്തിൽ അനസിന്റെ രണ്ട് പല്ലുകൾ നഷ്ടമായി. ബൈക്കിന്റെ താക്കോൽ ഊരിയെടുക്കാൻ ശ്രമിച്ചത് തടഞ്ഞതോടെയാണ് മർദ്ദനമെന്നാണ് അനസിൻ്റെ പരാതിയിൽ പറയുന്നത്.\nസംഭവത്തിന് പിന്നാലെ പരാതിയുമായി അനസ് പോലീസിനെ സമീപിച്ചെങ്കിലും കേസെടുക്കാൻ പോലും പോലീസ് തയ്യാറായില്ല. പരാതിയുമായി എത്തിയ തന്നെ മംഗലപുരം സ്റ്റേഷനിൽ നിന്നും കണിയാപുരം സ്റ്റേഷനിൽ നിന്നും തന്നെ തിരിച്ചയച്ചെന്നാണ് അനസ് പറയുന്നത്. ഒടുവിൽ മർദ്ദനത്തിന്റെ സിസിടിവി ദൃശ്യങ്ങൾ അടക്കം മാധ്യമങ്ങളിൽ വാ‍ർത്ത വന്നതോടെയാണ് പോലീസ് കേസെടുത്തത്.\nഎന്നാൽ വധശ്രമക്കേസിൽ പ്രതി കൂടിയായിരുന്ന ഫൈസലിനെതിരെ നിസാര വകുപ്പുകൾ ചേ‍ർത്താണ് പോലീസ് കേസെടുത്തത്. ജാമ്യമില്ലാ കുറ്റത്തിന് അറസ്റ്റ് വാറൻ്റുള്ള ഫൈസൽ സ്റ്റേഷനിൽ വന്ന് ആൾ ജാമ്യത്തിൽ ഇറങ്ങിപ്പോകുകയും ചെയ്തു.\nവിദ്യാ‍ർത്ഥിയെ ക്രൂരമായി മ‍ർദ്ദിച്ച ഫൈസലിന പിന്നീട് നാട്ടുകാ‍ർ മ‍ർദ്ദിച്ചിരുന്നു. ഈ സംഭവത്തിൽ ദ്രുതഗതിയിൽ കേസെടുത്ത പോലീസ് ഗുണ്ടാനേതാവിനെ മ‍ർദ്ദിച്ച നാട്ടുകാ‍ർക്കെതിരെ ജാമ്യമില്ലാ വകുപ്പ് പ്രകാരം കേസെടുത്തു. സംഭവം വൻവിവാദമായതോടെയാണ് ഉന്നത ഉദ്യോഗസ്ഥ‍ർ അടക്കം സംഭവത്തിൽ ഇടപെട്ടതും എസ്.ഐക്കെതിരെ സ്പെഷ്യൽ ബ്രാഞ്ച് അന്വേഷണം നടത്തി റിപ്പോ‍ർട്ട് നൽകിയതും.\nകൈകൊണ്ടടിച്ചാൽ ജാമ്യം ലഭിക്കാവുന്ന കേസാണെന്നും മൊഴി പ്രകാരം കേസെടുത്തുവെന്നാണ് മംഗലപുരം പോലീസ് ആദ്യം നൽകിയ വിശദീകരണം. പല്ലു പോയതും യുവാവിനേറ്റ ഗുരുതര പരിക്കുമെല്ലാം കണ്ടില്ലെന്ന നടിച്ച പോലീസ് കണ്ണിൽ പൊടിയിടാൻ കേസെടുത്ത ശേഷം ഫൈസലിനെ വിട്ടയക്കുകയായിരുന്നു. പോലീസ് ലഹരിസംഘത്തിലെ കണ്ണിയായ ഫൈസലിനെ ജാമ്യത്തിൽ വിട്ടു. കഴക്കൂട്ടം – മംഗലാപുരം മേഖലയിൽ പോലീസ് നിസ്സംഗതയാണ് വീണ്ടും ഗുണ്ടാസംഘങ്ങൾ സജീവമാകാൻ കാരണമെന്ന ആക്ഷേപം ഉയരുമ്പോഴാണ് മംഗലപുരം പോലീസിന്റെ ഭാഗത്ത് നിന്നുണ്ടായ വീഴ്ച.\nലോക്ക്ഡൗൺ കാലത്ത് പുഴയിൽ മീൻ പിടിച്ച നാട്ടുകാരിൽ ചിലരെ തുളസിയുടെ നേതൃത്വത്തിലുള്ള പോലീസ് സംഘം പിടികൂടിയിരുന്നു. നാട്ടുകാരെ വിരട്ടിയോടിച്ച ശേഷം ഈ മീൻ തുളസിയും കൂടെയുള്ള പോലീസുകാരും കൂടി പങ്കിട്ടെടുത്തിരുന്നു. വിഷയം ഉന്നത ഉദ്യോഗസ്ഥ‍ർക്ക് പരാതിയായി ലഭിച്ചതോടെ തുളസിക്കെതിരെ അച്ചടക്കനടപടി സ്വീകരിക്കുകയും സ്ഥലംമാറ്റുകയും ചെയ്തിരുന്നു. എന്നാൽ നിയമസഭാ തെരഞ്ഞെടുപ്പിന് ശേഷം ഇയാൾ വീണ്ടും മംഗലപുരം സ്റ്റേഷനിലേക്ക് തിരിച്ചെത്തുകയായിരുന്നു.\nkerala kerala police mangalapuram suspension


Malayalam news || അയ്യേ, പൂയ്... മലയാളത്തിന് ശ്രേഷ്‌ഠ പദവി എവിടെ?\nഅയ്യേ, പൂയ്... മലയാളത്തിന് ശ്രേഷ്‌ഠ പദവി എവിടെ?\nതമിഴും തെലുങ്കും എന്നുവേണ്ട പല ഭാഷക്കാരും ശ്രേഷ്‌ഠ ഭാഷാപദവി സ്വന്തമാക്കിയപ്പോള് മലയാള ഭാഷ നാണിച്ചു നില്‌ക്കുകയായിരുന്നു.\nഅയ്യേ പൂയ്...എന്ന് അവര് മാതൃഭാഷയില് അപമാനിച്ചപ്പൊള് മലയാളത്തിന്റെ കണ്ണുനീര് കാണാന് ഭാഷാപണ്ഡിതന് പിസി അവതരിച്ചു. നാട്ടുകാരന്, വാമൊഴിവഴക്കത്തിന്റെ അഗ്രഗണ്യന് എന്നതൊന്നും തലയ്‌ക്കു പിടിക്കാത്ത പച്ചമനുഷ്യന്. കൈയോടെ, കേന്ദ്ര ഭാഷക്കാരെ വിളിച്ച് മലയാളത്തിന് മറ്റേ പദവി കിട്ടാന് എന്താടാ മക്കളെ പ്രശ്‌നമെന്ന് ചോദിച്ചു. അപ്പോഴാണ് കേന്ദ്രന്‍മാര് മൊഴിയുന്നത് മലയാളത്തിന് പഴമ അത്ര പോരാ. ആളിത്തിരി പുതിയതാ.\nഇതുകേട്ടതോടെ ഭാഷാ പണ്ഡിതന് പിസി ചിരിയോടെ രണ്ടുമൂന്ന് വാക്കുകള് മൊഴിഞ്ഞു. "ഈ വാക്കുകള് മലയാളത്തില് ചിരപരിചിതമാണ് അര്‍ത്ഥം പറഞ്ഞു തന്നാല്...നീയൊക്കെ പറയുന്ന പണി ഞാന് ചെയ്യാം." എന്നുതന്നെ വച്ചുകാച്ചി.\nഇതുകേട്ടതും അവര് മലയാള ഭാഷയുടെ വേരുകള് തേടിയിറങ്ങി. പൂഞ്ഞാര് ശബ്ദ താരാവലി എഴുതിയ പിസിയുടെ അറിവിന് മുമ്പില് മലയാള ഭാഷ നാണിച്ചു പോയി. സംസ്‌കൃതമല്ല അതിനുമുമ്പ് നിലനിന്നിരുന്ന സിന്ധുനദീതട സംസ്‌ക്കാരത്തില് ഉപയോഗിച്ചിരുന്ന ചില വാക്കുകള് മലയാള ഭാഷയില് നിലനില്‍ക്കുന്നുണ്ടത്രേ. പാവം മലയാള ഭാഷയ്‌ക്കുപോലും അറിയാത്ത ആ വലിയ രഹസ്യമാണ്, പിസിച്ചായന്റെ വലിയ അറിവിന് മുമ്പില് മലയാളം നമ്രശിരസ്‌കമായത്.\nഅങ്ങനെ മനസറിഞ്ഞ് മേലാളന്മാര് മലയാള ഭാഷയ്‌ക്ക് പദവി നല്‌കാമെന്നായി. ഇനി 'ആ പദവി 'സ്വന്തമാക്കണമെങ്കില് ഇനിയും ഏറെ കടമ്പ കടക്കണം. വാമൊഴിയായി മാത്രം ഉപയോഗിക്കാന് കഴിയുന്ന പല വാക്കുകളും പിസിയ്‌ക്ക് അറിയാമെന്ന് മനസിലാക്കിയാണ് ദൃശ്യന്‍മാര് പിസിയ്‌ക്ക് സമീപം കൂടിയത്. ചിക്കന് ഗുനിയ, പക്ഷിപ്പനി, ഓന്തുപനി, ഉറുമ്പ് പനി, ആനപ്പനി തുടങ്ങിയ വിവിധ തരം പനികള് നാട്ടില് നടമാടുമ്പോള് ദൃശ്യന്‍മാര് പിസിയെ വിളിക്കും.\nഏത് വിഷയത്തിലും തനി നാടന് മലയാളത്തില് പറയുന്ന മറുപടികള്‍ക്ക് കിട്ടുന്ന റേറ്റിങ്ങ് മലയാളഭാഷയുടെ പൗരാണികതയുടെ കേന്ദ്ര ബിന്ദുക്കളായി..\nപാവം സത്യസന്ധനായ, വ്യത്യസ്‌തനായ ഈ മനുഷ്യനെ തിരിച്ചറിഞ്ഞത് നികേഷ് ആന്‍ഡ് ടീമാണ്. നികേഷിന്റെ ഭാഷാ സ്‌നേഹം കൂട്ടുന്നത് ചാനലിന്റെ റേറ്റിങ്ങാണെന്ന് അറിഞ്ഞ് മറ്റു ദൃശ്യന്‍മാരും ഇവിടെ കൂടി.\nവെള്ളകുടി മുട്ടിയാല് എന്താ, അരിയുടെ വിലകൂട്ടിയാല് എന്താ, അതെല്ലാം മറന്നേക്കൂ, പിസിച്ചായന് ലൈവ് കാണൂ എന്നായി ദൃശ്യന്‍മാര്.\nഹോ ...ഇത്തരം വര്‍ത്തമാനങ്ങള് കേട്ട് ഉമ്മന്‍സ് വരെ ഗവണ്‍മെന്റ് ചാനല് തുടങ്ങിയാലോ എന്ന് ആലോചിച്ചതാണ്.\nഅടുത്ത കാലം വരെ ദൃശ്യന്‍മാര് നാട്ടുകാരെക്കൊണ്ട് പാട്ട് പാടിച്ചാണ് വധിച്ചിരുന്നതെങ്കില് ഇപ്പോള് പിസിച്ചായനെക്കൊണ്ട് മലയാള ഭാഷയെ ദേവഭാഷയാക്കി മാറ്റാനുള്ള നടപടികളാണ് മാധ്യമങ്ങള് സ്വീകരിക്കുന്നത്. മാധ്യമങ്ങളുടെ ഈ നടപടികള്‍ക്ക് പിസി ഫാന്‍സ് അസോസിയേഷന്റെ ഭാവുകങ്ങള്. വിലക്കയറ്റം, വരള്‍ച്ച, പട്ടിണി, എന്നി വിഷയങ്ങള്‍ക്ക് വിലത്തകര്‍ച്ച ഉണ്ടാകുകയും പീഡനം, പിസിച്ചാന് എന്നി വിഷയങ്ങള്‍ക്ക് ഉണ്ടായ വിലകയറ്റവും പ്രമാണിച്ച് ഈ വിഷയങ്ങളെക്കുറിച്ച് പിസിച്ചായന് പ്രഭാഷണം എല്ലാ ദൃശ്യമാധ്യമങ്ങളിലും യൂട്യൂബിലും ലൈവായി കാണാം.\nജയ് മലയാള ഭാഷ, ജയ് പിസി


ഇന്ത്യൻ എംബസി ഔട്സോഴ്സിംഗ് കേന്ദ്രം പ്രവർത്തന സജ്ജമാക്കണം: ഇന്ത്യൻ സോഷ്യൽ ഫോറം\nSat Feb 27 2021 05:59:12 GMT+0530 (India Standard Time)\nഇന്ത്യൻ പ്രവാസികൾക്ക് ഇഖാമ പുതുക്കുന്നതിനും മറ്റും പ്രയാസങ്ങൾ നേരിട്ടുകൊണ്ടിരിക്കുകയാണ്\nABH16 April 2020 3:19 PM GMT\nകുവൈത്ത് സിറ്റി: കുവൈത്തിലെ ഇന്ത്യൻ എംബസിയുടെ അബ്ബാസിയയിലെ ഔട്ട്സോഴ്സിംഗ് കേന്ദ്രം പ്രവർത്തന സജ്ജമാക്കണമെന്ന് ഇന്ത്യൻ സോഷ്യൽ ഫോറം കുവൈത്ത്. അബ്ബാസിയയിലെ കേന്ദ്രം ലോക്ഡൗൺ കാരണം അടച്ചിരിക്കുകയാണ്. കുവൈത്തിൽ ഇന്ത്യക്കാർ തിങ്ങിപ്പാർക്കുന്ന സ്ഥലമാണ് അബ്ബാസിയ.\nനിലവിൽ പ്രദേശം ലോക് ഡൗൺ ആയതിനാൽ പ്രദേശ നിവാസികൾക്ക് പുറത്ത് പോകാൻ അനുവാദമില്ല. ഇഖാമ പുതുക്കാൻ പാസ്‌പോർട്ടിൽ മിനിമം ഒരു വർഷത്തെ കാലാവധി അത്യാവശ്യമായിരിക്കെ പ്രദേശത്തെ ഇന്ത്യൻ പ്രവാസികൾക്ക് ഇഖാമ പുതുക്കുന്നതിനും മറ്റും പ്രയാസങ്ങൾ നേരിട്ടുകൊണ്ടിരിക്കുകയാണ്. എംബസിയും വിദേശ കാര്യ മന്ത്രാലയവും അടിയന്തിരമായി ഇടപെട്ട് ഈ പ്രശ്‌നത്തിന് പരിഹാരം കാണണമെന്ന് ഇന്ത്യൻ സോഷ്യൽ ഫോറം സെൻട്രൽ കമ്മിറ്റി പ്രസ്താവയിലൂടെ അറിയിച്ചു.


കടലിലൂടെ അടിച്ചേക്കും, അയൽപ്പക്കത്തു പരീശീലനം നടക്കുന്നു; മുന്നറിയിപ്പുമായി സേനാ മേധാവി : Deepika.com Special News\nന്യൂഡൽഹി: ഇന്ത്യയെ കടൽ മാർഗം ആക്രമിക്കാൻ അയൽ രാജ്യത്ത് ഭീകരരെ പരിശീലിപ്പിക്കുന്നുണ്ടെന്ന് നാവികസേനാ മേധാവി അഡ്മിറൽ സുനിൽ ലാംബ. ഇന്ത്യയെ അസ്ഥിരമാക്കാൻ ആഗ്രഹിക്കുന്ന രാജ്യമാണ് തീവ്രവാദികളെ പിന്തുണയ്ക്കുന്നതെന്നും അദ്ദേഹം പറഞ്ഞു. പാക്കിസ്ഥാന്‍റെ പേരെടുത്തു പറ‍യാതെയായിരുന്നു നാവിക സേന മേധാവിയുടെ വാക്കുകൾ.\nഇന്തോ-പസഫിക് സമുദ്ര മേഖല വിവിധ രൂപത്തിലുള്ള ഭീകരപ്രവർത്തനങ്ങൾക്ക് സാക്ഷിയാണ്. ഇക്കഴിഞ്ഞ വർഷങ്ങളിൽ ഈ മേഖലയിലുള്ള ചില രാജ്യങ്ങളിൽ ഭീകരപ്രവർത്തനങ്ങൾ വ്യാപിച്ചു. ഭീകരവാദത്തിന് ആഗോള സ്വഭാവം കൈവന്നതോടെ ആക്രമണത്തിനുള്ള സാധ്യതയും വർധിച്ചെന്നും അദ്ദേഹം ചൂണ്ടിക്കാട്ടി.\nരാജ്യങ്ങൾ സ്പോൺസർ ചെയ്യുന്ന തീവ്രവാദപ്രവർത്തനങ്ങളുടെ ഭീകരപതിപ്പാണ് ഇന്ത്യ നേരിടുന്നതെന്ന് അദ്ദേഹം പറഞ്ഞു. അതാണ് മൂന്നാഴ്ച മുമ്പ് ജമ്മു കാഷ്മീരിൽ നാം കണ്ടതെന്നും അഡ്മിറൽ സുനിൽ ലാംബ പറഞ്ഞു.


'കാളച്ചേകോൻ' മെയ് 27 ന് തിയേറ്ററുകളിൽ - athma online\nഫുട്‍ബോളെന്ന പോലെ, മലബാറിന്റെ തനത് സംസ്കാരത്തിന്റെ മുഖമുദ്രകളിലൊന്നായിരുന്നു കാളപ്പൂട്ടും. കാളപ്പൂട്ടിന്റെ പശ്ചാത്തലത്തിൽ മണ്ണിന്റെയും മനുഷ്യന്റെയും കഥ പറയുന്ന, കെ.എസ് ഹരിഹരന്റെ “കാളച്ചേകോൻ” മെയ് 27 ന് തിയേറ്ററുകളിലെത്തും. കെ.എസ് ഹരിഹരൻ തിരക്കഥ എഴുതി സംവിധാനം ചെയ്യുന്ന ചിത്രത്തിൽ, ഡോക്ടർ ഗിരീഷ് ജ്ഞാനദാസാണ് നായകവേഷത്തിലെത്തുന്നത്. ആരാധ്യ സായ് നായികയായെത്തുന്നു.\nസുധീർ കരമന, ദേവൻ, മണികണ്ഠൻ ആചാരി, നിർമ്മൽ പാലാഴി, ഗീതാ വിജയൻ, ദീപ പ്രമോദ്, സബിത, ചിത്ര, ശിവജി ഗുരുവായൂർ, സൂര്യ ശിവജി, ശിവാനി, ഭീമൻ രഘു, പ്രദീപ് ബാലൻ, സി.ടി കബീർ, പ്രമോദ് കുഞ്ഞിമംഗലം, സുനിൽ പത്തായിക്കര, ദേവദാസ് പല്ലശ്ശന, പ്രേമൻ, എന്നിവരും ചിത്രത്തിൽ വിവിധ വേഷങ്ങളണിയുന്നു. സംവിധായകനായ ഹരിഹരൻ തന്നെ എഴുതിയ വരികൾക്ക്, നായകനായ ഗിരീഷ് ജ്ഞാനദാസാണ് സംഗീതം പകർന്നത്. ശാന്തി മാതാ ക്രിയേഷന്റെ ബാനറിൽ ജ്ഞാനദാസ് തന്നെയാണ് ചിത്രം നിർമിക്കുന്നത്. ജയചന്ദ്രൻ, സിത്താര എന്നിവർക്കൊപ്പം, ജ്ഞാനദാസും ഗായകസംഘത്തിലുണ്ട്. നടൻ ഭീമൻ രഘു ആദ്യമായി ഗായകനാവുന്നു എന്ന പ്രത്യേകതയും ചിത്രത്തിനുണ്ട്.\nഛായാഗ്രഹണം – ടി.എസ് ബാബു\nഎക്സിക്യൂട്ടീവ് പ്രൊഡ്യൂസർ – ശാന്തി ജ്ഞാനദാസ്\nകല – ജീമോൻ മൂലമറ്റം\nമേക്കപ്പ് – ജയമോഹൻ,\nവസ്ത്രാലങ്കാരം – അബ്ബാസ് പാണാവള്ളി\nസ്റ്റിൽസ് – ശ്രീനി മഞ്ചേരി\nപരസ്യകല – ഷഹിൽ കൈറ്റ് ഡിസൈൻ\nഎഡിറ്റർ – ഷമീർ ഖാൻ\nനൃത്തം – കൂൾ ജയന്ത്\nസംഘട്ടനം – റൺ രവി\nചീഫ് അസോസിയേറ്റ് ഡയറക്ടർ – വിനീഷ് നെന്മാറ\nചീഫ് അസോസിയേറ്റ് ക്യാമറമാൻ – നാരായണ സ്വാമി\nപ്രൊഡക്ഷൻ മാനേജർ – സുധീന്ദ്രൻ പുതിയടത്ത്\nപ്രൊഡക്ഷൻ എക്സിക്യൂട്ടീവ് – ജയരാജ് വെട്ടം\nപി ആർ ഒ – എ.എസ് ദിനേശ്\nകെ എസ് ഹരിഹരൻ\nഷഹിൽ കൈറ്റ് ഡിസൈൻ\nPrevious article“തുറമുഖം” ജൂൺ മൂന്നിന് തിയേറ്ററുകളിലെത്തും, ട്രെയിലർ കാണാം\nNext articleവാദ്യ പ്രവീൺ ഡോ. ചെറുതാഴം കുഞ്ഞിരാമമാരാർ – Vaadyapraveen Dr. Cheruthazham Kunjirama Marar\nവൈരി ഇന്ന് റിലീസാവുന്നു, വിശദവിവരങ്ങളറിയാം\n9th June 2022 1\nആകാശ് പ്രകാശ് ബാനറിന്റെ പ്രഥമ ഹ്രസ്വചിത്രമായ വൈരി, ഇന്ന് വൈകീട്ട് റിലീസ് ചെയ്യും. ആകാശ് പ്രകാശ് മ്യൂസിക് & എന്റർടൈൻമെന്റ് ബാനറിൽ ഒട്ടനവധി മ്യൂസിക് ആൽബങ്ങളുടെ സംരംഭകനും കലാകാരനുമായ പ്രവാസി മലയാളി പ്രകാശ്...\nന്യൂവേവ് ഫിലിം സ്‌കൂൾ പ്രവേശനം: മെയ് 30 വരെ അപേക്ഷിക്കാം\nകോഴിക്കോട്: ന്യൂവേവ് ഫിലിം സ്‌കൂൾ 2022-23 അധ്യയന വർഷത്തെ ഫിലിം മേക്കിങ് റഗുലർ ബാച്ചിലേയ്ക്ക് മെയ് 30 വരെ അപേക്ഷിക്കാം. ഓഗസ്റ്റ് ഒന്നിന് ക്ലാസുകൾ ആരംഭിക്കും. ഒരു വർഷമാണ് കോഴ്‌സിന്റെ കാലദൈർഘ്യം. പ്രവേശനപ്പരീക്ഷയുടെയും...\nസുരേഷ് കൂവാട്ട് – Suresh Koovatt


Vanakkamasam, St Joseph, March 19 – Nelson MCBS\n2,761,752 People Visited\nമാർച്ച് പത്തൊൻമ്പതാം തീയതി\nവിശുദ്ധ യൌസേപ്പിതാവ് നല്‍മരണ മദ്ധ്യസ്ഥന്\nമരണം കേവലം സ്വാഭാവിക പ്രതിഭാസമല്ല. അതിന് സനാതനമായ ഒരു അര്‍ത്ഥമുണ്ട്. മിശിഹായുടെ പെസഹാ രഹസ്യത്തിന്‍റെ പ്രകാശത്തില് മരണത്തെ നാം വീക്ഷിക്കണം. മരണം ശരീരത്തില് നിന്നുള്ള ആത്മാവിന്‍റെ വേര്‍പാടാണ്. എന്നാല് അത് നിത്യമായ ഐക്യത്തിനു വേണ്ടിയാണ്. ഒരു കൃസ്ത്യാനിയെ സംബന്ധിച്ചിടത്തോളം മരണം ഭയാനകമല്ല. അത് സ്വര്‍ഗ്ഗീയ പിതാവിന്‍റെ ക്ഷണമാണ്. പാരത്രിക ജീവിതത്തിലേക്കുള്ള ജനനമാണ്. നമുക്ക് മരണത്തില് ദൈവത്തെ കണ്ടെത്തുവാന് സാധിച്ചാല് മരണത്തെ കീഴടക്കാം. നമ്മുടെ വന്ദ്യപിതാവ് മാര് യൗസേപ്പ് മരണത്തെ കീഴടക്കി.\nവിശുദ്ധ യൗസേപ്പിനെ മിശിഹായുടെ പരസ്യജീവിത കാലത്തു നാം ഒരിക്കലും ദര്‍ശിക്കുന്നില്ല. തന്നിമിത്തം അദ്ദേഹം ഈശോയുടെ രഹസ്യജീവിത പരിസമാപ്തിയോടടുത്ത് മരണമടഞ്ഞിരിക്കണമെന്നാണ് കരുതുന്നത്. വിശുദ്ധ യൗസേപ്പിന്‍റെ മരണം ഏറ്റവും സൗഭാഗ്യപൂര്‍ണ്ണമായിരുന്നു. പരിശുദ്ധ കന്യകയുടെ സാന്നിധ്യത്തില് ഈശോയുടെ തൃക്കരങ്ങളിലായിരുന്നു അദ്ദേഹത്തിന്‍റെ മരണം. പാപമോ ലൗകിക സമ്പത്തോ സ്ഥാനമാനങ്ങളോ മറ്റേതെങ്കിലും വസ്തുവോ ആ പാവനാത്മാവിന്‍റെ മരണത്തെ ശോകപൂര്‍ണ്ണമാക്കിയില്ല. മറിച്ച് അതും ഒരു സ്നേഹനിദ്രയായിരുന്നു. തന്നിമിത്തം അദ്ദേഹം ഉത്തമ മരണത്തിന്‍റെ മാതൃകയാണ്. നല്‍മരണ മദ്ധ്യസ്ഥനുമാണ്.\nഒരു വ്യക്തിയുടെ ജീവിതവിജയം ഒരു നല്ല മരണത്തെ ആശ്രയിച്ചാണിരിക്കുന്നത്. മരണ സമയത്ത് വരപ്രസാദാവസ്ഥയിലാണ് ആത്മാവെങ്കില് മരണം ഒരിക്കലും ഭയാനകമല്ല. പാപവും ലൗകിക സമ്പത്തിനോടുള്ള അതിരുകടന്ന സ്നേഹവുമാണ് പലപ്പോഴും മരണത്തെ ഭയാനകമാക്കുന്നത്.\nഒരു കൃസ്ത്യാനി ഉത്തമ ക്രിസ്ത്യാനിയായി ജീവിച്ചതു കൊണ്ട് ഒരിക്കലും മരണ സമയത്ത് ഖേദിക്കേണ്ടതായി വന്നിട്ടില്ലായെന്ന് ആംഗ്ലേയ സാഹിത്യകാരനായ ഹില്ലയര്‍ബല്ലക്ക് പ്രസ്താവിച്ചിട്ടുണ്ട്. നേരെമറിച്ച്, ദൈവത്തെയും സഹോദരങ്ങളെയും സ്നേഹിക്കാതെ ജീവിതാന്തസ്സിന്‍റെ കടമകള് ശരിയായി നിര്‍വഹിക്കാതിരുന്നവര് ജീവിതത്തെ പഴാക്കി കളഞ്ഞവര് മരണസമയത്ത് ഓരോ മനുഷ്യാത്മാവും അന്തിമമായ തെരഞ്ഞെടുപ്പ് നടത്തും. ജീവിതകാലത്ത് ചെയ്തിട്ടുള്ള സകല പ്രവൃത്തികളും വിചാരങ്ങളും എല്ലാം അതില് സ്വാധീന ശക്തി ചെലുത്തും. വി. യൗസേപ്പ് അദ്ദേഹത്തിന്‍റെ ജീവിതത്തില് എല്ലായ്പ്പോഴും ദൈവത്തിനും ഈശോമിശിഹായ്ക്കും സംപ്രീതിജനകമായവ മാത്രം പ്രവര്‍ത്തിച്ചു. പ. കന്യകയെ സ്നേഹിച്ചിരുന്നു. അയല്‍വാസികളെയും സ്നേഹിച്ചു. ദൈവോന്മുഖമായ ജീവിതമാണ് നയിച്ചിരുന്നത്. തന്നിമിത്തമത്രേ സൗഭാഗ്യപൂര്‍ണ്ണവും സമാധാനപരവുമായ ഒരു മരണം കൈവരിച്ചത്. ജീവിതം എപ്രകാരമാണോ അപ്രകാരമായിരിക്കും മരണം.\nകേരളത്തില് മാര് യൗസേപ്പിതാവിന്‍റെ നാമധേയത്തിലുള്ള ഒരു പ്രശസ്ത ദൈവാലയത്തിലെ വൈദികന്‍റെ സാക്ഷ്യമാണ് താഴെ കാണുന്നത്. മാര് യൗസേപ്പിതാവിന്‍റെ തിരുനാള് വര്‍ഷം തോറും ഭക്തിപൂര്‍വ്വം ആഘോഷിക്കുന്ന ഒരു ദൈവാലയത്തില് രണ്ടു ചാക്കുകള് നിറയെ അരിയുമായി ഒരു മോട്ടോര് കാറില് ഒരു കുടുംബം എത്തി. അവര് പറഞ്ഞ സാക്ഷ്യമാണിത്. അവര് അവരുടെ മത്സ്യബന്ധന ബോട്ട് കടലിലിറക്കിയ ദിവസം അതിന് സെന്‍റ് ജോസഫ് എന്നു പേരു നല്‍കി പ്രതിഷ്ഠിച്ചു. തങ്ങളുടെ ബോട്ടിനും അതില് പണിയെടുക്കുന്ന പക്ഷം യാതൊരപകടവും ഉണ്ടാകാതിരിക്കാന് വിശുദ്ധ യൗസേപ്പിതാവിന്‍റെ തിരുനാള് ദിവസം ഒരു ചാക്ക് അരി പാവപ്പെട്ടവരുടെ ഇടയില് വിതരണം ചെയ്യുമെന്നായിരുന്നു നേര്‍ച്ച.മൂന്നു നാലു മാസങ്ങള്‍ക്കു ശേഷം, ഒരു ദിവസം പുറംകടലില് മത്സ്യബന്ധനത്തിനായിപ്പോയ നാല് ബോട്ടുകളില് ഒന്ന് സെന്‍റ് ജോസഫ് ആയിരുന്നു. കനത്ത കാറ്റും മഴയും കടലിലുണ്ടായി. കടല്‍ക്ഷോഭം കൊണ്ട് ബോട്ടുകള് ഇളകി മറിഞ്ഞു. മൂന്നു ബോട്ടുകളും തിരമാലകളില്‍പ്പെട്ടു തകര്‍ന്നതാണ്. അവയിലുണ്ടായിരുന്ന ആളുകള് നീന്തി. പതിമൂന്നു പേര്‍ക്ക് ജീവാപായം സംഭവിച്ചു. സെന്‍റ് ജോസഫ് ബോട്ടു മാത്രം മറിയാതെ രക്ഷപെട്ടു. മറ്റു ബോട്ടുകളില് കയറിയിരുന്ന ഹതഭാഗ്യരില് ശേഷിച്ചവരെ സെന്‍റ് ജോസഫ് ബോട്ടിലെ ആളുകള് രക്ഷപെടുത്തി. മാര് യൗസേപ്പിന്‍റെ മദ്ധ്യസ്ഥതയാല് തങ്ങള്‍ക്കുണ്ടായ അനുഗ്രഹത്താല് സന്തുഷ്ടചിത്തരായ അവര് നേരത്തെ നേര്‍ച്ച നേര്‍ന്നതിനു പുറമെ ഒരു ചാക്ക് അരി കൂടി ആ വിശുദ്ധന്‍റെ സ്തുതിക്കായി പാവപ്പെട്ടവരുടെ ഇടയില് വിതരണം ചെയ്യുവാന് തയ്യാറായി.\nഞങ്ങളുടെ വത്സലപിതാവായ മാര് യൗസേപ്പേ, അങ്ങ് ഈശോ മിശിഹായുടെ തൃക്കരങ്ങളില് പ. കന്യകയുടെ സാന്നിദ്ധ്യത്തില് സമാധാന പൂര്‍ണ്ണമായി മരണം പ്രാപിച്ചുവല്ലോ. പാപികളായ ഞങ്ങളുടെ മരണ സമയത്ത് ഈശോയുടെയും പ. കന്യകാമറിയത്തിന്‍റെയും അങ്ങയുടെയും സഹായം ഞങ്ങള്‍ക്കു നല്‍കണമേ. അപ്രകാരം ഞങ്ങള് നിത്യാനന്ദ സൗഭാഗ്യത്തില് ചേരുവാന് അര്‍ഹമായിത്തീരട്ടെ. നല്ല മരണത്തിനു പ്രതിബന്ധമായ പാപത്തെയും അതിന്‍റെ സാഹചര്യങ്ങളെയും ലൗകിക വസ്തുക്കളോടുള്ള അതിരു കടന്ന സ്നേഹത്തെയും പരിത്യജിക്കുവാനുള്ള ധീരത ഞങ്ങള്‍ക്കു നല്‍കണമേ.\nനല്‍മരണ മദ്ധ്യസ്ഥനായ മാര് യൗസേപ്പേ, ഞങ്ങളെ നല്‍മരണം പ്രാപിക്കുവാന് ഇടയാക്കണമേ.\nആത്മ ശരീരങ്ങളെ യൗസേപ്പിതാവിനു കാഴ്ച വച്ച് ഏല്‍പ്പിക്കുന്ന ജപം\nഎത്രയും മഹത്വമുള്ള ഞങ്ങളുടെ മദ്ധ്യസ്ഥനായിരിക്കുന്ന മാര് യൗസേപ്പു പിതാവേ! അങ്ങേ പരിശുദ്ധതയേയും പരലോകത്തില് അനുഭവിക്കുന്ന മഹത്വത്തെയും ചിന്തിച്ചു ഞങ്ങള് ആശ്ചര്യപ്പെടുന്നു. ആകയാല് ഞങ്ങള് അങ്ങേ വന്ദിച്ച് ഞങ്ങളെ അങ്ങേയ്ക്ക് സ്വന്ത അടിമകളായി കാഴ്ച വച്ചു. ഞങ്ങളുടെ ശരീരത്തിലും ആത്മാവിലും ഉള്ളതൊക്കെയും അങ്ങേ ഏല്‍പ്പിച്ചു കൊള്ളുന്നു. ഞങ്ങളുടെ ശരീരത്തെയും അതിന്‍റെ പഞ്ചേന്ദ്രിയങ്ങളെയും കാത്തു കൊള്ളണമേ. ഞങ്ങളുടെ ആത്മാവിനെയും അതിന്‍റെ ശക്തിയെയും കാത്തു കൊള്ളണമേ. ആന്തരേന്ദ്രിയങ്ങളും ആത്മാവും ദൈവതിരുമനസ്സോട് ഒന്നിച്ചിരുന്നതിന് വണ്ണം ഞങ്ങളുടെ ആന്തരീകവും ബാഹ്യവുമായ ഇന്ദ്രിയങ്ങളും ദൈവതിരുമനസ്സോടു ഒന്നിച്ചിരിക്കുവാന് വേണ്ട അനുഗ്രഹം നല്‍കേണമേ.\nഅങ്ങേ തിരുനാളാല് ചരിക്കുന്ന ഇന്നു ഞങ്ങളുടെ പ്രധാന മദ്ധ്യസ്ഥനായിട്ടും ഞങ്ങള്‍ക്കു വേണ്ടി അപേക്ഷിക്കുന്ന ആളായിട്ടും അങ്ങയേ ഞങ്ങള് തെരഞ്ഞെടുക്കുന്നു. ഇനിമേല് അങ്ങയെപ്രതി ഒരു സല്‍കൃത്യമെങ്കിലും ചെയ്യാത്ത ദിവസമുണ്ടായിരിക്കയില്ല. എല്ലായ്പ്പോഴും പ്രത്യേകം ഞങ്ങളുടെ മരണ നേരത്തിലും ഞങ്ങളെ കാത്തു രക്ഷിച്ച് അങ്ങയോടു കൂടെ അങ്ങേ തിരുപുത്രനെയും മണവാട്ടിയേയും കണ്ട് സ്തുതിച്ചു വാഴ്ത്തുവാന് മനോഗുണം തരുവിക്കേണമേ. ആമ്മേന്.\nTagged as: വണക്കമാസം, St. Joseph\nരാജ്യസഭാ അംഗത്വം: രഞ്ജൻ ഗോഗയ്‌ക്കെതിരെ ആഞ്ഞടിച്ച് ജസ്റ്റീസ് കുര്യൻ ജോസഫ്\nLenten Reflections with Sr. Suma CMC | 19th March | Atmadharshan TV


വരവായി നീ...അതിമനോഹരമായി പാടി വിനീത് ശ്രീനിവാസനും ഭാര്യ ദിവ്യയും; ശ്രദ്ധനേടി 'സാറാസി'ലെ ഗാനം -\nHome Music വരവായി നീ…അതിമനോഹരമായി പാടി വിനീത് ശ്രീനിവാസനും ഭാര്യ ദിവ്യയും; ശ്രദ്ധനേടി ‘സാറാസി’ലെ ഗാനം\nവരവായി നീ…അതിമനോഹരമായി പാടി വിനീത് ശ്രീനിവാസനും ഭാര്യ ദിവ്യയും; ശ്രദ്ധനേടി ‘സാറാസി’ലെ ഗാനം\nഅന്ന ബെന് കേന്ദ്ര കഥാപാത്രത്തെ അവതരിപ്പിക്കുന്ന ജൂഡ് ആന്റണി ചിത്രമാണ് സാറാസ്. സണ്ണി വെയ്‌നാണ് ചിത്രത്തില് നായകകഥാപാത്രമായെത്തുന്നത്. ഇപ്പോഴിതാ സംഗീതാസ്വാദകരുടെ ഹൃദയം കവരുകയാണ് ചിത്രത്തിലേതായി പുറത്തുവന്ന വിഡിയോ ഗാനം. ‘വരവായി നീ’ എന്ന് തുടങ്ങുന്ന ഗാനം ആലപിച്ചിരിക്കുന്നത് വിനീത് ശ്രീനിവാസനും ഭാര്യ ദിവ്യയും ചേര്‍ന്നാണ്. ജോ പോളിന്‍റെ വരികള്‍ക്ക് ഷാന് റഹ്മാന് ആണ് സംഗീതം നല്കിയിരിക്കുന്നത്.\nഅതേസമയം കഴിഞ്ഞ ദിവസം പുറത്തുവിട്ട ചിത്രത്തിലെ ഗാനവും ഏറെ ശ്രദ്ധിക്കപെട്ടിരുന്നു. മേലെ വിണ്ണിന് എന്നു തുടങ്ങുന്ന ഗാനം ആലപിച്ചിരിക്കുന്നത് സൂരജ് സന്തോഷ് ആണ്. മനു മഞ്ജിത്തിന്റേതാണ് ഗാനത്തിലെ വരികള്. ഷാന് റഹ്‌മാന് സംഗീതം പകര്‍ന്നിരിക്കുന്നു. അന്ന ബെൻ, സണ്ണി വെയ്ൻ എന്നിവർ തന്നെയാണ് ഗാനത്തിലെ മുഖ്യ ആകർഷണവും.\nRead also: 43 തവണ കൊവിഡ് പോസിറ്റീവായി; 305 ദിവസം നീണ്ട ചികിത്സയും- ലോകത്തിലെ ഏറ്റവും ദൈർഘ്യമേറിയ കൊവിഡ് കേസ്\nചിത്രത്തിന്‍റേതായി പുറത്തിറങ്ങിയ ഫസ്റ്റ് ലുക്ക് പോസ്റ്ററും ശ്രദ്ധ നേടിയിരുന്നു. അന്ന ബെന് തന്നെയാണ് പോസ്റ്ററിലെ പ്രധാന ആകര്‍ഷണവും. അന്ന ബെന്നിനൊപ്പം ബെന്നി പി നായരമ്പലവും ചിത്രത്തില് അഭിനയിച്ചിരിക്കുന്നു എന്നതാണ് മറ്റൊരു ആകര്‍ണം. മല്ലിക സുകുമാരന്, അജു വര്‍ഗീസ്, സിജു വില്‍സണ്, ജിബു ജേക്കബ്, ശ്രിന്ദ, ധന്യ വര്‍മ്മ തുടങ്ങി നിരവധി താരങ്ങളും ചിത്രത്തില് കഥാപാത്രങ്ങളായെത്തുന്നുണ്ട്. ഒടിടി പ്ലാറ്റ്‌ഫോമിലൂടെ ജൂലൈ അഞ്ചിനാണ് ചിത്രം പ്രേക്ഷകരിലേക്ക് എത്തുന്നത്.\nനിരവധി ഹിറ്റുകള് മലയാളികൾക്ക് സമ്മാനിച്ച നിര്‍മ്മാതാവ് ശാന്ത മുരളിയും പി.കെ. മുരളീധരനുമാണ് ചിത്രം നിര്‍മ്മിക്കുന്നത്. കഥ അക്ഷയ് ഹരീഷ്, നിമിഷ് രവിയാണ് ക്യാമറ. മോഹന്‍ദാസ് പ്രൊഡക്ഷന് ഡിസൈന്. എഡിറ്റിംഗ് റിയാസ് ബാദര്, വസ്ത്രാലങ്കാരം സമീറ സനീഷ്, മേക്കപ്പ് റോണക്‌സ് സേവ്യര് എന്നിവരുമാണ് നിർവഹിക്കുന്നത്.\nStory highlights: Jude Anthany Joseph Sara’s Varavayi Nee


ജെഎന്‍യു വിദ്യാര്‍ഥി യൂണിയന് സമരത്തിലേക്ക് - Janayugom Online\nHome / News / India / ജെഎന്‍യു വിദ്യാര്‍ഥി യൂണിയന് സമരത്തിലേക്ക്\nജെഎന്‍യു വിദ്യാര്‍ഥി യൂണിയന് സമരത്തിലേക്ക്\nPosted on January 05, 2019, 10:59 pm\nന്യൂഡല്‍ഹി: ശ്രീ ശ്രീ രവിശങ്കര്, ജഗ്ഗി വാസുദേവ് എന്നിവരുടെ പരിപാടി നടത്താനായി ജവഹര്‍ലാല് നെഹ്‌റു യൂണിവേഴ്‌സിറ്റി 13 ലക്ഷം രൂപ ചെലവഴിച്ചു എന്നാരോപിച്ച് ജവഹര്‍ലാല് നെഹ്‌റു വിദ്യാര്‍ഥി യൂണിയന് സമരത്തിലേക്ക്.\nമതിയായ സൗകര്യങ്ങളില്ലാതെ പരീക്ഷ എഴുതിയ സെന്റര് ഫോര് ജാപ്പനീസ് സ്റ്റഡീസിലെ മുനേഷ് എന്ന ബധിര വിദ്യാര്‍ഥിയെ യൂണിവേഴ്‌സിറ്റി പരീക്ഷയില് പരാജയപ്പെടുത്തിയിരുന്നു. ഫണ്ട് അപര്യാപ്തത മൂലം യൂണിവേഴ്‌സിറ്റിയില് വിദ്യാര്‍ഥിക്ക് ആവശ്യമായ സൗകര്യം ഇല്ലെന്ന് ജെഎന്‍യുഎസ്‌യു പറയുന്നു. തനിക്ക് ബ്രെയ്ല് ലിപിയില് തയ്യാറാക്കിയ ചോദ്യപേപ്പറും എഴുതാന് ആളെയും നല്‍കാന് സര്‍വകലാശാല തയ്യാറായില്ലെന്ന് മുനേഷ് കഴിഞ്ഞ ദിവസം ഐഎഎന്‍എസിനോട് പറഞ്ഞിരുന്നു. പരീക്ഷാ ഫലം സ്വീകരിക്കാന് മുനേഷ് വിസമ്മതിക്കുകയായിരുന്നു. സര്‍വകലാശാലയുടെ നടപടിയില് നാഷണല് പ്ലാറ്റ്‌ഫോം ഫോര് റൈറ്റ്‌സ് ഓഫ് ദി ഡിസേബിള്‍ഡ് പ്രതിഷേധം അറിയിക്കുകയും ചെയ്തിരുന്നു.\nഎന്നാല് ബാബമാരായ ജഗ്ഗി വാസുദേവ്, ശ്രീ ശ്രീ രവിശങ്കര് എന്നിവരുടെ പരിപാടി നടത്താനായി വി സി 13 ലക്ഷത്തോളം രൂപയാണ് ചെലവാക്കിയതെന്ന് ജെഎന്‍യുഎസ്‌യു പുറത്തിറക്കിയ കുറിപ്പില് പറയുന്നു.\nവിസിയുടെ സാമ്പത്തിക അഴിമതിയില് പ്രതിഷേധിച്ച് 8,9 തീയ്യതികളില് സമരത്തിന് ആഹ്വാനം ചെയ്തിട്ടുണ്ട് ജെഎന്‍യു എസ്‌യു.\nശബരിമലയുടെ പേരില് അക്രമം വ്യാപിപ്പിച്ചത് ഗൂഢാലോചന


Sell an old 25 paise coin and earn 1.50 lakh, know how l Old 25 Paise coin: നിങ്ങളുടെ കയ്യിൽ ഈ 25 പൈസ കോയിൻ ഉണ്ടെങ്കിൽ നേടാം 1.50 ലക്ഷം രൂപ| India News in Malayalam Sell an old 25 paise coin and earn 1.50 lakh, know how l Old 25 Paise coin: നിങ്ങളുടെ കയ്യിൽ ഈ 25 പൈസ കോയിൻ ഉണ്ടെങ്കിൽ നേടാം 1.50 ലക്ഷം രൂപ| India News in Malayalam\nMoney Tips: ഇനി നിങ്ങളുടെ കയ്യിലും സിൽവർ നിറത്തിലുള്ള ഈ25 പൈസയുടെ നാണയമുണ്ടെങ്കിൽ അത് നിങ്ങൾക്ക് ഓൺലൈനിൽ വിൽക്കുന്നതിലൂടെ 1.50 ലക്ഷം രൂപ വരെ നേടാം...\nWritten by - Ajitha Kumari | Last Updated : Nov 30, 2021, 04:14 PM IST\n25 പൈസ നാണയം നിങ്ങളെ ലക്ഷാധിപതിയാക്കും\nഒരു നാണയത്തിന്റെ മൂല്യം2ലക്ഷം രൂപയിൽ കൂടുതലാണ്\nTwo Rupee Coin: ഈ2രൂപ നാണയം കയ്യിലുണ്ടോ? നേടാം5ലക്ഷം രൂപ\nFive Rupee Coin: ഈ5രൂപ നാണയം നിങ്ങളുടെ കൈവശമുണ്ടോ? നേടാം5ലക്ഷം രൂപ\nOld 25 Paise coin: നിങ്ങൾക്ക് പഴയ നാണയങ്ങൾ (Old Coins) ശേഖരിക്കാനുള്ള താൽപ്പര്യമുണ്ടെങ്കിൽ നിങ്ങൾക്ക് ഒറ്റ ക്ലിക്കിലൂടെ ലക്ഷാധിപതിയാകാം. പലപ്പോഴും ആളുകൾ പഴയ നാണയങ്ങൾ സൂക്ഷിച്ചു വയ്ക്കാറുണ്ട്. ഈ നാണയങ്ങൾക്ക് ഇപ്പോൾ മാർക്കറ്റിൽ അതിശയിപ്പിക്കുന്ന വിലയാണ്.\nഇത്തരം പഴയ നാണയങ്ങൾക്ക് ലഭിക്കുന്ന തുക എത്രയാണെന്നറിഞ്ഞാൽ നിങ്ങളും ശരിക്കും ഞെട്ടിപ്പോകും. കാരണം ഇത്തരം നാണയങ്ങൾക്ക് ലക്ഷക്കണക്കിന് രൂപയാണ് ലഭിക്കുന്നത്. അതുകൊണ്ടുതന്നെ നിങ്ങളുടെ കയ്യിൽ ഇത്തരം നാണയങ്ങൾ (Old Coins) ഉണ്ടെകിൽ ലക്ഷങ്ങൾ എങ്ങനെ സമ്പാദിക്കാം എന്ന് നോക്കാം.\nനിങ്ങളുടെ കയ്യിൽ ഈ 25 പൈസയുടെ പ്രത്യേക തരത്തിലുള്ള വെള്ളി നാണയം ഉണ്ടെങ്കിൽ, ഓൺലൈനിൽ വിൽക്കുന്നതിലൂടെ നിങ്ങൾക്ക് 1.50 ലക്ഷം രൂപ വരെ നേടാനാകും. ഈ അപൂർവ നാണയങ്ങളുടെ വില ക്വിക്ർ (Quickr) വെബ്‌സൈറ്റിൽ ലക്ഷങ്ങളാണ്.\nനാണയങ്ങൾ എവിടെ വിൽക്കാൻ കഴിയും? (where you can sell coins)\nനിങ്ങളുടെ കയ്യിൽ ഇത്തരം നാണയങ്ങൾ ഉണ്ടെങ്കിൽ അവ വിൽക്കാൻ നിങ്ങൾ ആഗ്രഹിക്കുന്നുവെങ്കിൽ ആദ്യം നിങ്ങൾ Quikr എന്ന വെബ്സൈറ്റിൽ പോയി രജിസ്റ്റർ ചെയ്യുക. അവിടെ നിങ്ങൾക്ക് പേയ്മെന്റ്, ഡെലിവറി എന്നിവയുടെ നിബന്ധനകൾ അനുസരിച്ച് നിങ്ങളുടെ നാണയം വിൽക്കാൻ കഴിയും. മാത്രമല്ല നിങ്ങൾക്ക് ഇവിടെ വിലപേശലും നടത്താം.\nAlso Read: Old One Rupee Note: ഈ 1 രൂപയുടെ നോട്ട് നിങ്ങളുടെ കൈവശമുണ്ടെങ്കിൽ നേടാം7ലക്ഷം രൂപ\nപഴയ നാണയങ്ങളുടെയും നോട്ടുകളുടെയും ലേലം indiamart.com ലും നടത്തുന്നുണ്ട്. നിങ്ങൾക്ക് പഴയ നാണയങ്ങൾ ശേഖരിക്കാൻ താൽപ്പര്യമുണ്ടെങ്കിൽ നിങ്ങളുടെ നാണയങ്ങൾ ഇവിടെ വിൽക്കാനും കഴിയും. കൂടാതെ നിങ്ങൾക്ക് ഇവ OLX ലും വിൽക്കാം.\nനാണയങ്ങൾ വിൽക്കാൻ ഇത് ചെയ്യുക (Do this work to sell coins)\nആദ്യം നിങ്ങൾ ഈ നാണയത്തിന്റെ ഫോട്ടോ ക്ലിക്ക് ചെയ്ത് സൈറ്റിൽ അപ്‌ലോഡ് ചെയ്യുക. വാങ്ങാൻ താല്പര്യമുള്ളവർ നിങ്ങളെ നേരിട്ട് ബന്ധപ്പെടും. അല്ലെങ്കിൽ ആളുകൾ ഈ നാണയത്തിനായി ലേലം വിളിക്കും. ആരാണോ ഈ നാണയത്തിന് കൂടുതൽ പണം വാഗ്ദാനം ചെയ്യുന്നത് നിങ്ങൾക്ക് ആ വ്യക്തിക്ക് ഈ നാണയം വിൽക്കാം.\nഈ നാണയങ്ങൾക്കും ലേലം വിളിയുണ്ട് (These coins also seem to be bid)\nഇനി നിങ്ങളുടെ കയ്യിൽ5പൈസയുടേയും 10 പൈസയുടേയും നാണയങ്ങൾ ഉണ്ടെങ്കിലും അവ വിൽക്കുന്നതിലൂടെ നിങ്ങൾക്ക് പണം സമ്പാദിക്കാം. എന്നിരുന്നാലും നാണയങ്ങൾക്കും ചില വ്യവസ്ഥകളുണ്ട് അതായത് അതിൽ വൈഷ്ണോ ദേവിയുടെ ചിത്രം അച്ചടിച്ചതായിരിക്കണം മാത്രമല്ല അവ 2002 ൽ പുറത്തിറങ്ങിയതും ആയിരിക്കണം. ഇത്തരം നാണയങ്ങൾ വിൽക്കുന്നതിലൂടെ നിങ്ങൾക്ക് പണം സമ്പാദിക്കാൻ കഴിയും.\nEarn Money25 Paise CoinOld 25 Paise CoinIndian CurrencyOld Coins Selling


ശബരിമലയിൽ പ്രതിദിനം 25,000 പേർക്ക് ദർശനം, ബുക്കിംഗ് 10 ലക്ഷം കവിഞ്ഞു – Veekshanam\nശബരിമലയിൽ പ്രതിദിനം 25,000 പേർക്ക് ദർശനം, ബുക്കിംഗ് 10 ലക്ഷം കവിഞ്ഞു\nOct 31, 2021 Oct 31, 2021 Rajasekharan C P\nപത്തനംതിട്ട: ശബരിമല മണ്ഡലം മകരവിളക്ക് കാലത്തേക്കുള്ള ക്രമീകരണങ്ങൾ തുടങ്ങി. പൊലീസ് വെർച്വൽ ക്യൂ മുഖേന പ്രവേശനം കർശനമാക്കി. ഒരു ദിവസം പരമാവധി 25,000 പേർക്ക് ദർശനം അനുവദിക്കും. ഇതുവരെ പത്തു ലക്ഷത്തോളം പേർ ബുക്ക് ചെയ്തിട്ടുണ്ട്. സ്ഥിതി വിലയിരുത്തിയ ശേഷം മണ്ഡലപൂജ, മകരവിളക്ക് മഹോത്സവ ദിവസങ്ങളിൽ കൂടുതൽ പേർക്ക് പ്രവേശനം അനുവദിക്കുന്ന കാര്യം പരിശോധിക്കും.\nകൊവിഡ് സാഹചര്യം പരിഗണിച്ച് ഇത്തവണ മണ്ഡല കാലത്ത് ശബരിമലയിൽ വിപുലമായ വൈദ്യ സഹായ സൗകര്യങ്ങൾ ഏർപ്പെടുത്തും. വിവിധ ജില്ലകളില് നിന്നും ഡോക്ടര്‍മാര് ഉള്‍പ്പെടെയുള്ള ജീവനക്കാരെ ശബരിമലയിൽ വിന്യസിക്കും. സ്‌പെഷലിസ്റ്റ് ഡോക്ടര്‍മാരുടെ സേവനങ്ങള് വിവിധ കേന്ദ്രങ്ങളില് ലഭ്യമാക്കും. സന്നിധാനം, പമ്പ, നിലയ്ക്കല്, എരുമേലി എന്നിവിടങ്ങളിൽ ഡിസ്‌പെന്‍സറികൾ പ്രവര്‍ത്തിക്കും.\nസന്നിധാനത്ത് ഓപ്പറേഷന് തിയറ്ററും പ്രവര്‍ത്തിക്കും. കൊവിഡ് വ്യാപനം പൂര്‍ണമായി മാറാത്ത സാഹചര്യത്തില് അത് കൂടി കണക്കിലെടുത്താണ് ആക്ഷന്‍പ്ലാന് രൂപീകരിച്ചത്. കേന്ദ്ര സര്‍ക്കാരിന്റേയും സ്റ്റേറ്റ് സ്‌പെസിഫിക് കൊവിഡ് പ്രോട്ടോകോള് പ്രകാരവും സുരക്ഷിതമായ ശബരിമല മകരവിളക്ക് മഹോത്സവം നടത്തുന്നതിനുള്ള ആക്ഷന് പ്ലാനാണ് തയ്യാറാക്കിയിരിക്കുന്നതെന്നും മന്ത്രി വീണാ ജോർജ് വ്യക്തമാക്കി.\nഎല്ലാ തീര്‍ത്ഥാടകരും, ജീവനക്കാരും രണ്ട് ഡോസ് വാക്‌സീന് എടുത്ത സര്‍ട്ടിഫിക്കറ്റും 72 മണിക്കൂറിനകം എടുത്ത ആര്‍ടിപിസിആര് സര്‍ട്ടിഫിക്കറ്റും കരുതണം. മറ്റ് അനുബന്ധ രോഗമുള്ളവര്‍ക്കും കൊവിഡ് വന്ന്3മാസത്തിനുള്ളില് ആയിട്ടുള്ളവര്‍ക്കും ഹൃദയസംബന്ധമായ പ്രശ്‌നങ്ങള് ഉണ്ടാകാന് സാധ്യതയുള്ളതുകൊണ്ട് കഴിവതും ശബരിമല ദര്‍ശനം ഒഴിവാക്കണം.\nപമ്പ മുതല് സന്നിധാനം വരെയുളള കാല്‍നട യാത്രയില് തീര്‍ത്ഥാടകര്‍ക്ക് അമിതമായ നെഞ്ചിടിപ്പ്, ശ്വാസംമുട്ടല്, നെഞ്ചുവേദന തുടങ്ങിയ ആരോഗ്യ പ്രശ്‌നങ്ങളോ ചിലപ്പോള് ഹൃദയാഘാതം വരെയോ ഉണ്ടാകാന് സാദ്ധ്യതയുണ്ട്.\nഇത്തരം പ്രശ്‌നങ്ങള് ഫലപ്രദമായി നേരിടാന് ആരോഗ്യവകുപ്പ് വഴികളില് അടിയന്തര ചികിത്സാ കേന്ദ്രങ്ങള് ഏര്‍പ്പെടുത്തുന്നത്.\nഎമര്‍ജന്‍സി മെഡിക്കല് സെന്ററുകള്, ഓക്‌സിജന് പാര്‍ലറുകള് എന്നിവ പമ്പ മുതല് സന്നിധാനം വരെയുള്ള യാത്രക്കിടയില്5സ്ഥലങ്ങളിലായാണ് സ്ഥാപിക്കുക.\nസന്നിധാനം, പമ്പ, നിലയ്ക്കല്, ചരല്‍മേട് (അയ്യപ്പന് റോഡ്), എരുമേലി, എന്നീ സ്ഥലങ്ങളില് വിദഗ്ധ സംവിധാനങ്ങളോടു കൂടിയ ഡിസ്‌പെന്‍സറികള് പ്രവര്‍ത്തിക്കും.\nസന്നിധാനത്ത് ഒരു അടിയന്തര ഓപ്പറേഷന് തീയറ്ററും പ്രവര്‍ത്തിക്കും.\nഇതുകൂടാതെ പത്തനംതിട്ട ജനറല് ആശുപത്രിയിലും, എരുമേലി സി.എച്ച്.സി.യിലും കാഞ്ഞിരപ്പള്ളി താലൂക്ക് ഹെഡ്ക്വാര്‍ട്ടേഴ്‌സിലും സൗകര്യങ്ങളൊരുക്കി വരുന്നു.\nകോട്ടയം മെഡിക്കല് കോളേജില് തീര്‍ത്ഥാടകര്‍ക്കായി മികച്ച സൗകര്യമൊരുക്കും.\nതീര്‍ത്ഥാടകര്‍ക്ക് പ്രത്യേക ചികിത്സ ഉറപ്പാക്കാന് സ്റ്റേറ്റ് ഹെല്‍ത്ത് ഏജന്‍സി കോട്ടയം, പത്തനംതിട്ട ജില്ലകളിലായി സര്‍ക്കാര്, സ്വകാര്യ ആശുപത്രികളെ എംപാനല് ചെയ്തിട്ടുണ്ട്.\nFeatured, Global, News, Pathanamthitta\nമഴ മുന്നറിയിപ്പ്, അഞ്ച് ജില്ലകളിൽ ഇന്നും നാളെയും ഓറ‍ഞ്ച് അലർട്ട്\nഒക്റ്റോബറിൽ മാത്രം പെട്രോളിന് 7.92 രൂപയും ഡീസലിന് 8.95 രൂപയും\n‘ആരും പ്രസ്ഥാനത്തിന് മുകളിലല്ല ; ഇത് സാധാരണ കോൺഗ്രസ് പ്രവർത്തകരുടെ വിജയം’ : കെ സുധാകരൻ\nതലശ്ശേരി ഇന്ദിരാഗാന്ധി സഹകരണ ആശുപത്രിയിലെ കോൺഗ്രസ് പാനൽ നേടിയ ഉജ്ജ്വല വിജയം ആരും പാർട്ടിക്ക് മുകളിലല്ല എന്നതിന്റെയും സാധാരണ കോൺഗ്രസ് പ്രവർത്തകരുടെ...


ഇഷ്‌ടാനുസൃതമാക്കിയ ഉയർന്ന നിലവാരമുള്ള ഫോട്ടോ പുസ്തകം / മാഗസിൻ പ്രിന്റിംഗ്-ഫോട്ടോ ബുക്ക് പ്രിന്റിംഗ്-ബുക്ക് പ്രിന്റിംഗ് ചൈന\nഇഷ്‌ടാനുസൃതമാക്കിയ ഉയർന്ന നിലവാരമുള്ള ഫോട്ടോ പുസ്തകം / മാഗസിൻ പ്രിന്റിംഗ്\nഈ പേപ്പർ‌ബാക്ക് ഇഷ്‌ടാനുസൃത പുസ്തക കവർ മാറ്റ് പേപ്പർ ഉപയോഗിച്ചാണ് നിർമ്മിച്ചിരിക്കുന്നത്, അതുല്യമായ മാറ്റ് അനുഭവമുണ്ട്. തയ്യൽ പ്രക്രിയയ്‌ക്കൊപ്പം പേപ്പർബാക്ക് ബൈൻഡിംഗ് വഴി, ബൈൻഡിംഗ് ഫലം കൂടുതൽ ശക്തമാക്കാനും പുസ്തകം തുറന്ന് പരന്നതാക്കാനും കഴിയും, പേജുകൾ പ്രകാരം പേജുകൾക്കിടയിൽ തകർക്കാൻ എളുപ്പമല്ല.\nഇഷ്‌ടാനുസൃതമാക്കി ഉയർന്ന നിലവാരമുള്ള ഫോട്ടോ പുസ്തകം / മാഗസിൻ പ്രിന്റിംഗ്\nഒരു ബൈറ്റിന്റെ ഭംഗി ലോകത്തിന് പരിചയപ്പെടുത്തുന്നതിനാണ് ഈ ഫോട്ടോ പുസ്തകം രൂപകൽപ്പന ചെയ്തിരിക്കുന്നത്. ഇത് അവരുടെ യാത്രയെ വിവരിക്കുകയും ഒരു സമൂഹം എങ്ങനെയാണ് ബൈറ്റിനെതിരെ പോരാടാൻ എഴുന്നേറ്റു എന്നതിന്റെ കഥ പറയുകയും ചെയ്യുന്നത്. ലളിതമായ രൂപകൽപ്പന, പ്രത്യേക പേപ്പർ, അർത്ഥം പലപ്പോഴും ലാളിത്യത്തിൽ പ്രതിഫലിക്കുന്നു.\nവലുപ്പം: 9.5*10 ഇഞ്ച്\nമെറ്റീരിയലുകൾ: കവർ -300 ഗ്രാം പൂശിയ പേപ്പർ\nബൈൻഡിംഗ് വേ: തയ്യലും പേപ്പർബാക്ക് ബൈൻഡിംഗും


kamal haasan promises payment to women for work at home തമിഴ്നാട്ടിൽ മക്കൾ നീതി മയ്യം അധികാരത്തിൽ വന്നാൽ വീട്ടമ്മമാർക്ക് ശമ്പളം നൽകുമെന്ന് കമൽഹാസൻ\nതമിഴ്‌നാട്ടില് മക്കള് നീതി മയ്യം അധികാരത്തില് വന്നാൽ വീട്ടമ്മമാര്‍ക്ക് ശമ്പളം നൽകുമെന്ന് വ്യക്തമാക്കി കമൽഹാസൻ. വീട്ടമ്മമാര് സ്വന്തം വീട്ടില് ചെയ്യുന്ന ജോലി ഇതുവരെ അംഗീകരിക്കപ്പെടുകയോ മൂല്യം കണക്കാക്കപ്പെടുകയോ ചെയ്തിട്ടില്ല. എന്നാല് പ്രതിഫലം ഉറപ്പാക്കപ്പെടുന്നതോടെ അവരുടെ ജോലിക്ക് ആദരം ലഭിക്കുമെന്ന് കമൽഹാസൻ പറഞ്ഞു. കാഞ്ചീപുരത്തുവച്ച് നടന്ന ചടങ്ങിൽ പുറത്തിറക്കിയ വാഗ്ദാനങ്ങൾ ഉൾപ്പെട്ട പത്രികയിലാണ് ഇക്കാര്യങ്ങളുള്ളത്.\nവരുന്ന നിയമസഭാ തെരഞ്ഞെടുപ്പിൽ ജയിച്ചാൽ എല്ലാ വീടുകളിലും അതിവേഗ ഇന്റർനെറ്റ് ലഭ്യമാക്കുമെന്നും കമൽഹാസൻ പറഞ്ഞു. ഇന്റര്‍നെറ്റ് അടിസ്ഥാന മനുഷ്യാവകാശമായി മാറുന്നതോടെ സമൂഹത്തില് വലിയ മാറ്റമുണ്ടാകും. ഗ്രീന് ചാനല് സംവിധാനം നടപ്പാക്കുന്നതോടെ എല്ലാ സര്‍ട്ടിഫിക്കറ്റുകളും രേഖകളും ജനങ്ങളുടെ മൊബൈല് ഫോണുകളില് ലഭ്യമാക്കും. പരാതികള് പരിഹരിക്കാന് അതിവേഗ സംവിധാനമുണ്ടാക്കുമെന്നും കമൽഹാസൻ പറയുന്നു.\nസംസ്ഥാനത്തെ കര്‍ഷകരെ കൃഷി സംരംഭകരാക്കി മാറ്റും. ദാരിദ്ര്യ രേഖയ്ക്ക് താഴെയുള്ളവരെ സമൃദ്ധി രേഖയിലെത്തിക്കും. അഴിമതി ഇല്ലാതാക്കിയാല് സംസ്ഥാനം പുരോഗതിയിലേക്ക് കുതിക്കുമെന്ന് പറഞ്ഞ കമൽഹാസൻ ഡിഎംകെയുമായോ എഐഎഡിഎംകെയുമായോ കൈകോര്‍ക്കില്ലെന്നും വ്യക്തമാക്കി.\nStory Highlights – Kamal Hassan, Makkal neeti mayyam


yuvathiyj dharunanthyam... | ഭര്‍ത്താവിനും മകള്‍ക്കുമൊപ്പം ട്രെയിനിന്റെ വാതില്‍ക്കല് നില്‍ക്കുകയായിരുന്ന യുവതിയ്ക്ക് സംഭവിച്ചത്... ഭര്‍ത്താവ് അറസ്റ്റിലായത് ദമ്പതിമാരുടെ പെരുമാറ്റം കണ്ടുകൊണ്ടിരുന്ന സ്ത്രീയുടെ ആ ഒരൊറ്റ വെളിപ്പെടുത്തലിൽ... സംഭവം ഇങ്ങനെ... - Malayalivartha.com Widgets Magazine\n14 JANUARY 2021 02:52 PM IST\nഭര്‍ത്താവിനും മകള്‍ക്കുമൊപ്പം ട്രെയിനിന്റെ വാതില്‍ക്കല് നില്‍ക്കുകയായിരുന്ന യുവതിയ്ക്ക് ദാരുണാന്ത്യം. ഭര്‍ത്താവ് കൈ മാറ്റിയതിനെത്തുടര്‍ന്ന് തെറിച്ചുവീണതോടെയായിരുന്നു മരണം. ബോധപൂര്‍വമായ കൊലപാതകമാണെന്ന സംശയത്തില് ഭര്‍ത്താവിനെ പൊലീസ് അറസ്റ്റ് ചെയ്തു.\nമുംബൈയില് ചെമ്ബൂരിനും ഗോവണ്ടിക്കും ഇടയിലാണ് സംഭവം. മന്‍ഖുര്‍ദില് താമസിക്കുന്ന ദമ്ബതികളാണ് ലോക്കല് ട്രെയിനിന്റെ വാതില്‍ക്കല് നിന്നു യാത്ര ചെയ്തിരുന്നത്. രണ്ടു മാസം മുമ്ബായിരുന്നു ഇവരുടെ വിവാഹം. യുവതിയുടെ ആദ്യ വിവാഹത്തിലെ കുട്ടിയാണ് ഒപ്പമുണ്ടായിരുന്നത്.\nയുവതിയെ പരിക്കുകളോടെ ആശുപത്രിയില് എത്തിച്ചെങ്കിലും രക്ഷിക്കാനായില്ല. ബോധപൂര്‍വമായ കൊലപാതകമാണോയെന്ന് അന്വേഷിക്കുന്നതായി പൊലീസ് പറഞ്ഞു. മയക്കു മരുന്നു ലഹരിയില് ആയിരുന്നോയെന്നും പരിശോധിക്കുന്നുണ്ട്. ദമ്ബതികള് കൂലിപ്പണിക്കാരാണ്.


ഇയാളെ ആരെങ്കിലും കണ്ടുവോ? അവസാനം കണ്ടത് ജിലേബി തിന്നുന്നത്; ഗംഭീറിനെ തേടി ഡല്‍ഹി-‘Missing’ Gautam Gambhir posters spotted in Delhi | Indian Express Malayalam\nmissing gautam gambhir posters spotted in delhi\nഎനിക്കൊരു കുടുംബം നോക്കണം എന്നായിരുന്നു വിവാദങ്ങളോടുള്ള ഗംഭീറിന്റെ പ്രതികരണം\nUpdated: November 17, 2019 12:19:34 pm\nന്യൂഡല്‍ഹി: ബിജെപി എംപി ഗൗതം ഗംഭീറിനെ കാണ്‍മാനില്ല, ഞെട്ടാന് വരല്ലേ, പറയുന്നത് ഡല്‍ഹിയിലെ ചില വോട്ടര്‍മാരാണ്. ഈസ്റ്റ് ഡല്‍ഹിയിലെ എംപിയായ ഗംഭീറിനെ കാണ്‍മാനില്ല എന്നെഴുതിയ ബോര്‍ഡുകള് നഗരത്തിന്റെ ഭാഗങ്ങളിലായി പ്രത്യക്ഷപ്പെട്ടിരിക്കുകയാണ്. ഡല്‍ഹിയുടെ വായു മലിനീകരണത്തെ കുറിച്ചുള്ള പാര്‍ലമെന്ററി കമ്മിറ്റിയില് പങ്കെടുക്കാതെ മുങ്ങിയതാണ് പ്രതിഷേധത്തിന് കാരണം. സംഭവത്തില് താരത്തിനെതിരെ ശക്തമായ പ്രതിഷേധം ഉയര്‍ന്നിരുന്നു.\n”ഇദ്ദേഹത്തെ നിങ്ങള് കണ്ടിരുന്നോ? അവസാനമായി കണ്ടത് ഇന്‍ഡോര് സ്‌റ്റേഡിയത്തില് ജിലേബി തിന്നുന്നതാണ്. ഡല്‍ഹി മൊത്തം ഇദ്ദേഹത്തിനായി തിരയുകയാണ്” എന്നാണ് പോസ്റ്ററിലെഴുതിയിരിക്കുന്നത്. കഴിഞ്ഞ ദിവസം എഎപി ഗംഭീറിനെതിരെ വിമര്‍ശനവുമായി രംഗത്തെത്തിയിരുന്നു. ഇന്ത്യ-ബംഗ്ലാദേശ് ക്രിക്കറ്റ് മത്സരങ്ങള്‍ക്കുള്ള കമന്ററി ടീമിന്റെ ഭാഗമാണ് ഗംഭീറിപ്പോള്.\n”നമ്മുടെ ആദരണീയനായ എംപി പറയുന്നത് മീറ്റിങ്ങില് പങ്കെടുക്കാതിരുന്നത് ജീവനോപാധി കണ്ടെത്താനാണ്. തന്റെ ശമ്പളം മണ്ഡലത്തിന് വേണ്ടി മാറ്റി വയ്ക്കുമെന്ന് പ്രതിജ്ഞയെടുക്കുന്നു.പ്രതിരോധിക്കാന് കഴിയാത്തതിനെ പ്രതിരോധിക്കാന് ജിലേബി പോലെ കറങ്ങുകയണ്” എഎപി നേതാവായ അതിഷി മര്‍ലേന പറഞ്ഞു. ഗംഭീറിന്റെ പ്രതികരണത്തെ കുറിച്ചായിരുന്നു അതിഷിയുടെ വിമര്‍ശനം.\n”എന്നെ അസഭ്യം പറയുന്നത് കൊണ്ട് ഡല്‍ഹിയുടെ പ്രശ്‌നം പരിഹരിക്കപ്പെടുമെങ്കില് ആയിക്കോളൂ.ഞാന് രാഷ്ട്രീയത്തില് ഇറങ്ങിയത് പണമുണ്ടാക്കനല്ല. എനിക്കൊരു കുടുംബം നോക്കണം. അധ്വാനിച്ചുണ്ടാക്കുന്ന കാശിലാണ് ഞാന് വിശ്വസിക്കുന്നത്. അല്ലാതെ ജനങ്ങളുടെ പണം കൊണ്ട് എന്റെ കാര്യങ്ങള് നടത്തുന്നതിലല്ല” എന്നായിരുന്നു ഗംഭീര് വിമര്‍ശനങ്ങള്‍ക്ക് നല്‍കിയ മറുപടി.\nWeb Title: Missing gautam gambhir posters spotted in delhi